CELEX: 52014PC0180
Language: da
Date: 2014-03-24
Title: Forslag til EUROPA-PARLAMENTETS OG RÅDETS FORORDNING om økologisk produktion og mærkning af økologiske produkter, om ændring af Europa-Parlamentets og Rådets forordning (EU) nr. XXX/XXX [forordningen om offentlig kontrol] og om ophævelse af forordning (EF) nr. 834/2007

|
			
		
		
		52014PC0180
		
			Forslag til EUROPA-PARLAMENTETS OG RÅDETS FORORDNING om økologisk produktion og mærkning af økologiske produkter, om ændring af Europa-Parlamentets og Rådets forordning (EU) nr. XXX/XXX [forordningen om offentlig kontrol] og om ophævelse af forordning (EF) nr. 834/2007 /* COM/2014/0180 final - 2014/0100 (COD) */
			
				
		
		
			
			   	BEGRUNDELSE
1.           BAGGRUND FOR FORSLAGET
1.1.        Begrundelse og formål
Gennem de seneste 10 år har markedet for
økologiske produkter været præget af en dynamisk udvikling som følge af en
kraftig vækst i efterspørgslen. Verdensmarkedet for økologiske fødevarer er
firdoblet siden 1999. Det areal, som anvendes til økologisk produktion i Den
Europæiske Union (herefter "Unionen"), er blevet fordoblet. Hvert år
omlægges 500 000 hektar til økologisk landbrug. Hverken det indenlandske
udbud eller de lovgivningsmæssige rammer er imidlertid fulgt med denne
udvidelse af markedet. Produktionsreglerne tager ikke i tilstrækkelig grad
hensyn til udviklingen i forbrugernes og borgernes interesser og forventninger,
mærkningsreglerne er indviklede, der er påvist svagheder i kontrolsystemet og i
handelsordningen. Lovgivningen er kompleks og indebærer
betydelige administrative byrder, som afholder mindre landbrugere fra at
tilslutte sig Unionens ordninger for økologiske produkter. Nogle af
undtagelserne, som var nødvendige for udviklingen af sektoren, synes ikke
længere at være berettigede.
Forslaget tager sigte på at forbedre
lovgivningen om økologisk produktion med det formål:
(1)         
at fjerne hindringer for en bæredygtig udvikling af
økologisk produktion i Unionen,
(2)         
at yde garanti for lige konkurrencevilkår for
landbrugere og andre erhvervsdrivende og sikre, at det indre marked kan fungere
mere effektivt
(3)         
at opretholde og øge forbrugernes tillid til
økologiske produkter.
1.2.        Generel baggrund
Ved vedtagelsen af Rådets forordning
(EF) nr. 834/2007 om økologisk produktion og mærkning af økologiske produkter[1] pegede Rådet på en
række spørgsmål, som Kommission skulle forelægge en rapport om for
Europa-Parlamentet og Rådet efter at have gennemgået de erfaringer, der er
gjort med anvendelsen af forordning (EF) nr. 834/2007.
Rådet vedtog konklusioner om Kommissionens
rapport[2]
på sin samling vedrørende landbrug og fiskeri den 13.-14. maj 2013[3] og opfordrede
medlemsstaterne og Kommissionen til at udvikle sektoren for økologisk
produktion på et ambitiøst niveau gennem en revision af de nuværende retlige
rammer for at forbedre deres anvendelighed og samtidig sikre en periode med
stabilitet og sikkerhed, at nå frem til en yderligere præcisering og forenkling
og at løse de i øjeblikket uafklarede spørgsmål, der skal udvikles yderligere.
Revisionen af lovgivningen om økologisk
produktion indgår i Kommissionens program for målrettet og effektiv regulering[4].
Revisionen er en lejlighed til at rette
Kommissionens gennemførelsesbeføjelser i Rådets forordning (EF) nr. 834/2007
ind efter den sondring mellem Kommissionens delegerede beføjelser og
gennemførelsesbeføjelser, som blev indført ved artikel 290 og 291 i traktaten
om Den Europæiske Unions funktionsmåde (TEUF).
1.3.        Gældende bestemmelser på
området
Den første EU-lovgivning om økologisk
produktion blev vedtaget i 1991. Rådets forordning (EØF) nr. 2092/91
indeholdt en juridisk definition af økologisk produktion i form af
produktionsregler og fastsatte krav vedrørende kontrol og mærkning samt regler
for import af økologiske produkter. Det skabte et grundlag for beskyttelse af
forbrugerne og de økologiske producenter mod urigtige og vildledende økologiske
anprisninger
Denne lovgivning blev revideret med
vedtagelsen af Rådets forordning (EF) nr. 834/2007 i juni 2007, som
navnlig:
–                        
definerede økologisk produktion yderligere ved at
redegøre for dens mål og principper
–                        
forbedrede harmoniseringen af reglerne for
økologisk produktion i Unionen ved at bringe nationale bestemmelser om
animalske produkter til ophør
–                        
indførte muligheden for undtagelser fra reglerne
under medlemsstaternes ansvar, men med strenge begrænsninger og i et begrænset
tidsrum
–                        
knyttede kontrollen med økologisk produktion til
det offentlige system for kontrol med fødevarer og foderstoffer, der er fastsat
i forordning (EF) nr. 882/2004[5],
og gjorde akkreditering af private kontrolorganer obligatorisk
–                        
omstrukturerede importordningen således at, at
udover anerkendelse af tredjelande med henblik på ligestilling anerkender Den
Europæiske Union kontrolorganer, som udøver virksomhed i tredjelande med
henblik på verifikation af ligestilling med eller opfyldelse af EU-krav. Det
foregående system med tilladelser til den enkelte, som medlemsstaterne udstedte
for hver enkelt parti, var fjernet fra grundforordningen og er nu ved at blive
afviklet.
1.4.        Overensstemmelse med andre
politikker
Dette initiativ forfølger målsætningerne i
meddelelsen om smart regulering i Den Europæiske Union. Et af formålene med
revisionen er at forenkle de lovgivningsmæssige byrder.
Det er på linje med den generelle ramme for
Europa 2020-strategien, især hvad angår det prioriterede mål om bæredygtig
vækst og fremme af en mere ressourceeffektiv, grønnere og mere
konkurrencedygtig økonomi. 
Det er i overensstemmelse reformen af den
fælles landbrugspolitik, som udgør de overordnede rammer for udviklingen af
landbruget i EU for perioden 2014-2020.[6]
Formålet med de nye bestemmelser er at opnå en bæredygtig konkurrenceevne,
hvormed der kan opnås en økonomisk levedygtig sektor for fødevareproduktion samtidig
med en bæredygtig forvaltning af Unionens naturgivne landbaserede ressourcer,
hvor økologisk produktion er blevet identificeret som et centralt element.
Forslaget tager hensyn til den nye fælles
fiskeripolitik, hvad angår akvakultur, som spiller en central rolle med hensyn
til at sikre en bæredygtig, langsigtet fødevaresikkerhed, vækst og
beskæftigelse samtidig mindske presset på vilde fiskebestande som følge af den
voksende efterspørgsel efter akvatiske fødevarer.
Dette er også i overensstemmelse med
Kommissionens forslag til en ny forordning fra Rådet og Europa-Parlamentet om
offentlig kontrol[7],
som har til formål at konsolidere den integrerede tilgang på alle områder med
tilknytning til fødevarekæden ved at rationalisere og forenkle den generelle lovramme
og samtidig forfølge målsætningen om bedre lovgivning. Navnlig er definitioner
tilpasset og/eller præciseret, hvor det er påkrævet, og det foreslås, at de
nødvendige særlige kontrolbestemmelser integreres i en retlig ramme for
offentlig kontrol.
Endelig er ordningen for økologisk produktion
en del af Unionens kvalitetsordninger for landbrugsprodukter sammen med
geografiske betegnelser, garanterede traditionelle specialiteter og produkter
fra Unionens fjernområder og bjergområder, som det understreges i Kommissionens
meddelelse til Europa-Parlamentet, Rådet, Det Europæiske Økonomiske og Sociale
Udvalg og Regionsudvalget om kvalitetspolitikken for landbrugsprodukter og
anføres i Europa-Parlamentets og Rådets forordning (EU) nr. 1151/2012 om
kvalitetsordninger[8].
2.           RESULTAT AF HØRINGER AF
INTERESSEREDE PARTER OG KONSEKVENSANALYSER
2.1.        Høringer
Den nuværende situation blev analyseret
indgående på grundlag af de oplysninger, der var indsamlet i forbindelse med en
række høringer af berørte interessenter, hvortil Kommissionen havde indbudt
mere end 70 eksperter og forskere til at mødes for mere indgående at
drøfte de nuværende og fremtidige udfordringer for økologisektoren.
Kommissionen indledte en onlinehøring i
begyndelsen af 2013. Der blev afgivet næsten 45 000 svar på
spørgeskemaet, og herudover indkom næsten 1 400 åbne bidrag. Størstedelen
af svarene (96 %) var fra borgere i Den Europæiske Union, og de resterende
4 % kom fra berørte interessenter.
Herudover blev de berørte interessenter i
sektoren informeret og hørt om revisionen på flere møder i Den Rådgivende
Gruppe for Økologisk Landbrug.
Medlemsstaterne blev som kompetente
myndigheder med ansvaret for at gennemføre lovgivningen holdt underrettet og
hørt om tekniske aspekter af revisionen.
2.2.        De vigtigste
høringsresultater
Respondenterne i den offentlige høring er
først og fremmest optaget af spørgsmål vedrørende miljø og kvalitet. De ser
gerne, at der sker en opstramning af EU's økologiregler, og ønsker ensartede
økologiregler for landbrugere og andre erhvervsdrivende i hele Unionen.
Hovedparten går således ind for at bringe undtagelser fra reglerne til ophør.
Der kom store forventninger til udtryk med hensyn til restkoncentrationer af
produkter og stoffer, som ikke er tilladt i økologisk produktion. Den
Europæiske Unions logo for økologisk produktion blev anset for at være
ligeværdig med nationale logoer som et middel til at genkende økologiske
produkter. Størstedelen af borgerne og de berørte parter har tillid til
ordningen for kontrol med økologisk produktion, men er af den opfattelse, at
den kan forbedres, hovedsagelig ved at indføre elektronisk certificering. De
går også ind for gruppecertificering for mindre landbrugere.
Der er i økologisektoren almindelig anerkendt,
at der er behov for at forbedre økologilovgivningen. Der er også bred enighed
om, at økologisk produktion nøje bør følge økologiens produktionsprincipper og
målsætninger, og at undtagelser bør bringes til ophør.
2.3.        Konsekvensanalyse
I konsekvensanalysen blev tre forskellige
løsningsmodeller sammenlignet:
–                        
Forbedret opretholdelse af status quo, som baseres på forbedringer og bedre håndhævelse af den nuværende
lovgivning
–                        
Den markedsdrevne model,
som sigter mod at skabe de betingelser, der skal til for at kunne reagere
dynamisk på yderligere udviklinger på markedet med mere fleksible regler.
Længerevarende særregler vil blive integreret i produktionsreglerne.
–                        
Den princip-drevne model sigter mod, at økologisk
produktion omlægges, så der på ny fokuseres på økologiens principper og det vil
tydeligere afspejle sig i produktionsreglerne. Særregler vil være bragt til
ophør.
De tre politiske løsningsmodeller er blevet
vurderet ud fra deres potentiale til at opnå 2020-målene for den fælles
landbrugspolitiks mål, de specifikke politiske målsætninger og de operationelle
mål for revisionen og med hensyn til virkning og effektivitet. Den
princip-drevne model giver de bedste resultater ifølge alle de evaluerede
kriterier, efterfulgt af den markedsdrevne model og derefter den forbedrede
status quo.
Den princip-drevne model forventes at give
følgende resultater:
–                        
Positive udsigter for markedet som følge af øget
tillid fra forbrugernes side, som forventes at holde priserne på økologiske
produkter oppe og tiltrække nye markedsdeltagere
–                        
Fjernelsen af undtagelser fra reglerne bør bidrage
til udviklingen af økologiske rå- og hjælpestoffer, især frø
–                        
Mere præcise og forenklede produktionsregler vil
gøre sektoren mere tiltrækkende
–                        
Konkurrencen vil foregå på mere retfærdige vilkår
som følge af yderligere harmonisering, forenklede og klarere regler og skiftet
fra ækvivalens til overensstemmelse i forbindelse med anerkendelse af
kontrolorganer i tredjelande
–                        
Forbrugernes tillid vil blive større, når der er et
forbedret kontrolsystem og harmoniserede produktionsregler, der tager hensyn
til udviklingen i samfundsmæssige anliggender (miljøledelsessystem for
forarbejdningsvirksomheder og handelsdrivende, dyrevelfærd)
–                        
En risikobaseret tilgang forventes at føre til en
forbedring af kontrollens virkningsfuldhed og effektivitet og bidrager sammen
med en mere pålidelig importordning til forebyggelse af svig
–                        
De positive miljøvirkninger som er forbundet med
økologisk produktion, vil blive træde tydeligere frem, når
undtagelsesbestemmelser bringes til ophør
–                        
Dyrevelfærden vil blive forbedret, når undtagelser
fjernes.
I konsekvensanalysen konkluderedes det, at den
foretrukne model var den princip-drevne model sammen med indføjelse af de
forbedringer, der blev foreslået i den forbedrede status quo-situation, med
visse underordnede løsningsmodeller.
I hele processens forløb har der været lagt
særlig vægt på forenkling. Den foretrukne model vil føre til:
–                        
præcisering af bestemmelserne om anvendelsesområde,
produktionsregler, mærkning og kontrol
–                        
fjernelse af ineffektive bestemmelser
–                        
begrænsninger for, i hvor stort omfang
medlemsstaterne kan dispensere fra reglerne,
–                        
forenkling af importordningen
–                        
forenkling af kravene for små landbrugere, navnlig
som følge af indførelsen af gruppecertificering.
Hvad angår de administrative omkostninger, vil
det nuværende forslag indebære, at 37 ud af 135 nuværende
oplysningsforpligtelser, som økologiske producenter og myndighederne er
underlagt, vil blive fjernet.
3.           JURIDISKE ASPEKTER AF
FORSLAGET
3.1.        Resumé af forslaget
De økologiske produktionsmåder skal fortsat
overholde principper, som nøje afspejler forbrugernes forventninger.
De specifikke produktionsregler samles i et
bilag til den foreslåede forordning for på den måde at løse spørgsmålet om
læsbarhed.
Produktionsreglerne forbedres og ensrettes ved
at fjerne undtagelser, undtagen i tilfælde, hvor midlertidige foranstaltninger
er nødvendige for at videreføre eller genoptage en økologisk produktion i en
katastrofesituation. Økologiske landbrug skal drives fuldt ud i
overensstemmelse med de krav, der gælder for økologisk produktion, og
godkendelse af omlægningsperioden med tilbagevirkende kraft er i princippet
ikke længere mulig. De landbrugsingredienser, som anvendes i forarbejdede
økologiske produkters sammensætning, skal udelukkende være økologiske. Med undtagelse
af mikrovirksomheder er det for andre økologiske erhvervsdrivende end
landbrugere eller erhvervsdrivende, som producerer tang eller akvakulturdyr, et
krav, at de skal udvikle et system, som kan forbedre deres resultater på
miljøområdet.
Kontrolsystemet forbedres ved at integrere
alle bestemmelser om kontrol i én enkelt retsakt i henhold til Kommissionens
forslag til en forordning om offentlig kontrol og andre offentlige aktiviteter
på fødevare- og foderstofområdet. Det betyder, at erhvervsdrivende, ansvarlige
myndigheder, kontrolmyndigheder og kontrolorganer ikke længere vil skulle tage
udgangspunkt i to forskellige lovtekster, når det gælder bestemmelser om
kontrol.
Kontrollerbarheden forbedres gennem
præcisering, forenkling og harmonisering af produktionsregler og afskaffelse af
en række mulige undtagelser fra disse regler.
Det er hensigten med forslaget at afskaffe
muligheden for at fritage visse typer detailhandlere omhandlet i forordning
(EF) nr. 834/2007, som har ført til forskellige fortolkninger og praksis på
tværs af medlemsstaterne og gjort forvaltning, tilsyn og kontrol vanskeligere.
Den risikobaserede tilgang til offentlig
kontrol styrkes yderligere ved at fjerne kravet om, at alle erhvervsdrivende
mindst én gang om året skal underkastes kontrol af, om de overholder deres
forpligtelser i henhold til forordning (EF) nr. 834/2007. Dette vil gøre
det muligt at tilpasse kontrolhyppigheden ved hjælp af delegerede retsakter,
der skal vedtages i henhold til forordning (EU) nr. XX/XXX (forordningen om offentlig
kontrol), så erhvervsdrivende med en lav risikoprofil kan være underlagt fysisk
kontrol under én gang årligt og/eller være underlagt reducerede årlige fysiske
inspektioner, mens der mod erhvervsdrivende, der udgør en højere risiko, vil
blive sat ind med øget kontrol. Det vil føre til en mere rimelig afvejning af
omfanget af kontrol af erhvervsdrivende, så erhvervsdrivende, der kan
dokumentere, at de overholder reglerne, pålægges en mindre byrde, og at
anvendelsen af ressourcerne fra de kompetente myndigheders, kontrolmyndigheders
og -organers side bliver mere effektiv og virkningsfuld. 
Der indføres særlige bestemmelser for at øge
gennemsigtigheden med hensyn til gebyrer, der kan opkræves for kontrollen, og
bestemmelserne om offentliggørelse af erhvervsdrivende sammen med oplysninger
om deres certificeringsstatus udvides.
Et system for gruppecertificering indføres for
mindre landbrugere i Unionen for at mindske inspektions- og
certificeringsomkostninger og den dermed forbundne administrative byrde, styrke
lokale netværk og dermed bidrage til at skabe bedre afsætningsmuligheder og
sikre lige konkurrencevilkår med erhvervsdrivende i tredjelande.
Særlige bestemmelser indføres for at sikre
øget sporbarhed og forebygge svig: erhvervsdrivende kan ikke kontrolleres af
forskellige kontrolmyndigheder eller kontrolorganer ved samme produktgrupper på
forskellige trin i den økologiske kæde.
Der indføres også særlige bestemmelser for at
harmonisere foranstaltninger, der skal træffes, når ikke-tilladte produkter eller
stoffer opdages. Der kan i den forbindelse være tilfælde, hvor landbrugere
hindres i at markedsføre deres produkter som økologiske på grund af utilsigtet
tilstedeværelse af ikke-tilladte produkter eller stoffer. Medlemsstater kan
gives bemyndigelse fra Kommissionen til at yde nationale betalinger som
kompensation for de tab, der påføres i sådanne tilfælde. Herudover kan
medlemsstaterne anvende den fælles landbrugspolitiks ordninger til at hel eller
delvis dækning af sådanne tab.
Endelige fastsætter forslaget de tiltag, der
skal iværksættes i hele Unionen på samme brede kategorier af manglende
overholdelse af reglerne for således at sikre lige vilkår i behandlingen af
erhvervsdrivende, et effektivt fungerende indre marked og opretholdelse af
forbrugernes tillid uden at foregribe fastlæggelsen af sanktioner, som hører
under medlemsstaternes kompetenceområde.
Handelsordningen tilpasses for at sikre lige
vilkår for økologiske erhvervsdrivende i Den Europæiske Union og i tredjelande
og for at sikre, at forbrugernes tillid opretholdes. Muligheden for
ligestillingsaftaler med tredjelande eksisterer fortsat, men ordningen for
ensidig ækvivalens afvikles. Det foreslås, at godkendelsen af kontrolorganer
gradvist overgår til at være en overensstemmelsesordning.
3.2.        Retsgrundlag 
Traktaten om Den Europæiske Unions
funktionsmåde, artikel 42, første afsnit, og artikel 43, stk. 2.
3.3.        Nærheds- og
proportionalitetsprincippet
Forslaget ændrer en eksisterende
kvalitetsordning inden for rammerne af den fælles landbrugspolitik. Produktion
og handel med landbrugsprodukter og fødevarer på Den Europæiske Unions marked
og sikring af at det indre marked for økologiske produkter fungerer efter
hensigten, er anliggender, der henhører under Unionens og medlemsstaternes
delte kompetence.
Et led i den overordnede fælles
landbrugspolitik er at sikre en gnidningsløs udvikling af det indre marked, og
med henblik herpå er en EU-dækkende ordning for økologi mere effektiv end
28 forskellige ordninger. Med en sådan ordning er det muligt at opnå en
mere effektiv og konsekvent handelspolitik over for globale handelspartnere,
navnlig ved at Unionens forhandlingsstyrke øges.
Forslaget medfører yderligere harmonisering
inden for følgende områder:
–          Det spillerum, som medlemsstaterne i øjeblikket har for at
indrømme undtagelser fra reglerne og som fører til illoyal konkurrence mellem
de erhvervsdrivende, fare for at forbrugernes tillid svækkes, en kompleks
lovgivning og handelsspørgsmål (vanskeligheder med håndhævelse af reglernes
overholdelse) mindskes.
–          Det forhold, at der sættes forskelligt ind mod samme
manglende overholdelse af EU's økologilovgivning i medlemsstaterne, er et
problem, som fører til illoyal konkurrence og et ikke effektivt fungerende
indre marked.
3.4.        Reguleringsmiddel
Som reguleringsmiddel foreslås en forordning,
eftersom de eksisterende bestemmelser har vist sig at være i stand til at skabe
passende rammer for medlemsstaterne. Der er ikke andre typer foranstaltninger,
som vil være passende. Et direktiv vil give mere fleksible regler, der kan føre
til illoyal konkurrence mellem de erhvervsdrivende og medføre forvirring og
vildledning af forbrugerne. En forordning giver en ensartet fremgangsmåde, som
medlemsstaterne skal følge, og mindsker den administrative byrde, eftersom de
erhvervsdrivende er underlagt et fælles regelsæt. Udover at der er tale om en
international kontekst, anses ikke-bindende lovgivningsinstrumenter i form af
retningslinjer for at være utilstrækkelige til at håndtere forskelle i
fortolkningen og gennemførelsen af reglerne.
4.           VIRKNINGER FOR BUDGETTET 
I forslaget fastsættes et budget for teknisk
bistand. Nærmere oplysninger om de budgetmæssige virkninger findes i
finansieringsoversigten til forslaget.
5.           FAKULTATIVE ELEMENTER:
FORENKLING
Forslaget indeholder bestemmelser om
forenklinger og præciseringer og udfylder en række mangler i lovgivningen. Det
omfatter fjernelse af 37 ud af de 135 bestående forpligtelser i lovgivningen om
økologisk jordbrug. Forslaget indebærer en betydelig reduktion af den
administrative byrde. Delegerede retsakter, der følger af forslaget, vil blive
udarbejdet efter samme principper.
Hvad angår produktionsregler, vil der med
forslaget være en stor forenkling af situationen for erhvervsdrivende og
nationale forvaltninger, eftersom medlemsstaternes spillerum til at indrømme
undtagelser vil blive begrænset. Flere ineffektive bestemmelser er fjernet,
navnlig gennem øget anvendelse af den risikobaserede tilgang til kontrol. Med
hensyn til import vil overensstemmelsesordningen for kontrolorganer blive
lettere at administrere for producenter, kontrolorganer og Kommissionen.
En betydelig forenkling for mindre landbrugere
opnås ved at indføre gruppecertificering, som betyder mere passende
inspektions- og registreringskrav.
Hensigten med forslaget er at gøre
lovgivningen mere brugervenlig. Det afspejles navnlig i, at de generelle
produktionsregler fortsat findes i forordningen, mens de specifikke regler for
økologisk produktion samles i et bilag til forordningen.
6.           TILPASNING
I 2010 vedtog Kommissionen KOM (2010)759 om
tilpasning af Rådets forordning (EU) nr. 834/2007 til Lissabontraktaten. En
tilbundsgående diskussion i trepartsmøder i 2011 og 2012 førte i praksis til,
at tilpasningen af forslaget gik i stå. Det nuværende forslag indeholder de
nødvendige bestemmelser i forslaget om tilpasning, herunder de retlige
bestemmelsers struktur i basisretsakter, delgerede retsakter og
gennemførelsesretsakter. KOM (2010) 759 trækkes tilbage, eftersom dets
bestemmelser er forældede.
2014/0100 (COD)
Forslag til
EUROPA-PARLAMENTETS OG RÅDETS FORORDNING
om økologisk produktion og mærkning af
økologiske produkter, om ændring af Europa-Parlamentets og Rådets forordning
(EU) nr. XXX/XXX [forordningen om offentlig kontrol] og om ophævelse af
forordning (EF) nr. 834/2007
EUROPA-PARLAMENTET OG RÅDET FOR DEN
EUROPÆISKE UNION HAR —
under henvisning til traktaten om Den
Europæiske Unions funktionsmåde, særlig artikel 42, første afsnit, og artikel
43, stk. 2,
under henvisning til forslag fra
Europa-Kommissionen,
efter fremsendelse af udkast til
lovgivningsmæssig retsakt til de nationale parlamenter,
under henvisning til udtalelse fra Det
Europæiske Økonomiske og Sociale Udvalg[9],
under henvisning til udtalelse fra
Regionsudvalget[10],
efter den almindelige lovgivningsprocedure og
ud fra følgende betragtninger:
(1)       Økologisk produktion er et
overordnet system for jordbrugsdrift og fødevareproduktion, der kombinerer
bedste praksis på miljø- og klimaområdet, høj grad af biodiversitet, bevarelse
af naturressourcer, anvendelse af høje dyrevelfærdsnormer og produktionsnormer,
som er på linje med stadig flere forbrugeres efterspørgsel efter produkter, der
fremstilles ved anvendelse af naturlige stoffer og processer. Den økologiske
produktion spiller således en dobbelt rolle i samfundet: på den ene side
forsynes et specifikt marked, der efterkommer forbrugernes efterspørgsel med
økologiske produkter, og på den anden side leveres offentligt tilgængelige
goder, der bidrager til beskyttelsen af miljøet og dyrs velfærd og
landdistrikters udvikling.
(2)       Overholdelsen af strenge
sundhed-, miljøbeskyttelses- og dyrevelfærdsnormer i produktionen af økologiske
produkter er af afgørende betydning for, at produkterne kan bevare en høj
kvalitet. Som det understreges i Kommissionens meddelelse til Europa-Parlamentet,
Rådet, Det Europæiske Økonomiske og Sociale Udvalg og 
Regionsudvalget om kvalitetspolitikken for landbrugsprodukter[11], er den økologiske
produktion en del af Unionens kvalitetsordninger for landbrugsprodukter sammen
med geografiske betegnelser, garanterede traditionelle specialiteter og
produkter fra Unionens fjernområder, som det er fastsat i Europa-Parlamentets
og Rådets forordning (EU) nr. 1151/2012[12]
og Europa-Parlamentets og Rådets forordning (EU) nr. 228/2013[13]. Den økologiske
produktion forfølger således de samme mål inden for rammerne af den fælles
landbrugspolitik som alle Unionens øvrige kvalitetsordninger for
landbrugsprodukter.
(3)       Målene for den økologiske
produktion er indbygget i målene for den fælles landbrugspolitik ved at sikre, at
landbrugerne gives en rimelig økonomisk modydelse for at overholde de regler,
der gælder for økologisk produktion. Hertil kommer, at forbrugernes stigende
efterspørgsel efter økologiske produkter skaber de rette vilkår for
videreudvikling og udvidelse af markedet for disse produkter og sikrer dermed
en højere indkomst for de landbrugere, der er aktive inden for økologisk
produktion. 
(4)       Økologisk produktion er
endvidere et system, der bidrager til integrering af miljøbeskyttelseskrav i
den fælles landbrugspolitik og fremme af en bæredygtig landbrugsproduktion. Det
er grunden til, at der er indført foranstaltninger i form af økonomisk støtte
til økologisk produktion inden for rammerne af den fælles landbrugspolitik,
senest i henhold til Europa-Parlamentets og Rådets forordning (EU) nr.
1307/2013[14],
og disse foranstaltninger er især styrket i den nylige reform af de retlige
rammer for landdistriktsudviklingspolitikken, som er fastsat ved
Europa-Parlamentets og Rådets forordning (EU) nr. 1305/2013[15].
(5)       Økologisk produktion bidrager
også til opfyldelsen af Unionens politik på miljøområdet, navnlig
målsætningerne i EU's biodiversitetsstrategi frem til 2020[16], meddelelsen om grøn
infrastruktur[17],
temastrategien for jordbundsbeskyttelse [18]
og miljølovgivning såsom fuglebeskyttelses-[19]
og habitat[20]direktiverne,
nitratdirektivet[21],
vandrammedirektivet[22],
direktivet om nationale emissionslofter[23]
og direktivet om bæredygtig anvendelse af pesticider[24].
(6)       I lyset af målene for
Unionens politik for økologisk produktion bør de retlige rammer for
gennemførelsen af denne politik have som mål at sikre fair konkurrence og et
velfungerende indre marked for økologiske produkter, samtidig med at man
bevarer og lever op til forbrugernes tillid til produkter, der er mærket som
økologiske. Endvidere bør de retlige rammer sigte mod at skabe de rette vilkår
for at politikken kan udvikle sig i takt med produktions- og
markedsudviklingen. 
(7)       I de politiske indsatsområder
i Europa 2020-strategien i Kommissionens meddelelse "Europa 2020: En strategi
for intelligent, bæredygtig og inklusiv vækst"[25], indgår målet om at
opnå en konkurrencedygtig økonomi baseret på viden og innovation, fremme af en
økonomi med høj beskæftigelse, der sikrer og social og territorial samhørighed,
og støtte overgangen til en ressourceeffektiv lavemissionsøkonomi. Politikken
for økologisk produktion bør derfor give de erhvervsdrivende de rette værktøjer
til bedre at sikre identifikation af og fremme deres produkter, samtidig med at
de sikres beskyttelse mod illoyal konkurrence.
(8)       I lyset af den dynamiske
udvikling i den økologiske sektor blev der i Rådets forordning (EF)
nr. 834/2007[26]
påpeget et behov for en fremtidig revision af EU-reglerne om økologisk
produktion under hensyntagen til de erfaringer, der er gjort med anvendelsen af
disse bestemmelser. Resultaterne af denne revision, som Kommissionen
gennemførte, viser, at Unionens retlige rammer for økologisk produktion bør
forbedres ved at der fastsættes regler, som svarer til forbrugernes høje
forventninger, og som garanterer, at reglerne er tilstrækkelig klart
formulerede for dem, som de er retter sig til. Forordning (EF)
nr. 834/2007 bør derfor ophæves og erstattes af en ny forordning.
(9)       De erfaringer, som hidtil er
gjort med anvendelsen af forordning (EF) nr. 834/2007 viser, at der er
behov for en præcisering af, hvilke produkter denne forordning omfatter. Den
bør først og fremmest omfatte de landbrugsprodukter, herunder
akvakulturprodukter, der er opført i bilag I til traktaten om Den Europæiske
Unions funktionsmåde (herefter "traktaten"). Derudover bør den
omfatte forarbejdede landbrugsprodukter til konsum eller foder, fordi
markedsføring af disse produkter som økologiske er en vigtig afsætningsmulighed
for landbrugsprodukter og sikrer, at forbrugerne er vidende om, at de
landbrugsprodukter, der indgår i de forarbejdede produkter, er økologisk
producerede. Denne forordning bør ligeledes omfatte visse andre produkter, som
på samme måde er koblet til landbrugsprodukter som forarbejdede
landbrugsprodukter, fordi disse andre produkter enten udgør en vigtig
afsætningsmulighed for landbrugsprodukter eller er en integreret del af
produktionsprocessen. Endelig bør havsalt være omfattet af denne forordnings
anvendelsesområde, eftersom salt fremstilles efter naturlige produktionsmåder
og produktionen heraf bidrager til landdistrikters udvikling og er således i
overensstemmelse med målene med denne forordning. Af klarhedshensyn bør disse
andre produkter, som ikke er opført i bilag I til traktaten, opføres i et bilag
til denne forordning. 
(10)     For at supplere eller ændre
visse ikke-væsentlige bestemmelser i denne forordning bør Kommissionen
tillægges beføjelser til at vedtage delegerede retsakter i henhold til
traktatens artikel 290. Det er særlig vigtigt, at Kommissionen gennemfører
relevante høringer, herunder på ekspertniveau, i forbindelse med sit
forberedende arbejde. Kommissionen bør ved forberedelsen og udarbejdelsen af
delegerede retsakter sørge for samtidig, rettidig og hensigtsmæssig
fremsendelse af relevante dokumenter til Europa-Parlamentet og Rådet.
(11)     For at tage hensyn til nye
produktionsmetoder eller materialer eller internationale forpligtelser bør
Kommissionen tillægges beføjelser til at vedtage visse retsakter med hensyn til
ændringer af listen over andre produkter, som er omfattet af denne forordnings
anvendelsesområde. Kun produkter, som er tæt koblede til landbrugsprodukter,
bør være berettiget til at blive opført på listen.
(12)     Eftersom storkøkkendrift af
natur er lokalt forankret, anses foranstaltninger truffet af medlemsstaterne og
private ordninger på dette område for at være tilstrækkelige til at sikre et
velfungerende indre marked. Derfor bør denne forordning ikke omfatte fødevarer,
som er tilberedt i storkøkkener. Produkter, der stammer fra jagt og fiskeri af
vildtlevende arter, bør heller ikke være omfattet af denne forordning, da
produktionsprocessen ikke kan kontrolleres fuldt ud.
(13)     Forskningsprojekter
har påvist, at forbrugernes tillid er af afgørende betydning for markedet for
økologiske fødevarer. Normer, som ikke er pålidelige, kan på lang sigt svække
offentlighedens tillid og føre til markedssvigt. Derfor bør bæredygtig
udvikling af økologisk produktion i Unionen være baseret på velfunderede
produktionsregler, som er harmoniserede på EU-plan. Herudover bør disse
produktionsregler opfylde de erhvervsdrivendes og forbrugernes forventninger
hvad angår overholdelsen af de principper og regler, der fastlægges i
nærværende forordning.
(14)     Denne forordning bør anvendes
uden at det medfører tilsidesættelse af beslægtet lovgivning, f.eks. inden for
fødevaresikkerhed i fødevarekæden, dyresundhed og dyrevelfærd, plantesundhed,
planteformeringsmateriale, mærkning og miljø. Hvad angår konkret godkendelse af
produkter og stoffer, som må anvendes til produktion af økologiske produkter,
er det vigtigt at fremhæve, at sådanne produkter og stoffer først skal
godkendes på EU-plan. Denne forordning bør derfor finde anvendelse uden at det
påvirker anvendelsen af andre særlige EU-bestemmelser om godkendelse og markedsføring
af sådanne produkter og stoffer.
(15)     De generelle produktionsregler
i nærværende forordning bør principielt omfatte et forbud mod anvendelse af
ioniserende stråling og genetisk modificerede organismer (GMO'er) og produkter,
der er fremstillet af eller ved hjælp af GMO'er. Eftersom forbrugerne i
stigende grad er bekymret over de miljømæssige virkninger af
fødevareforarbejdning og transport, bør andre økologiske erhvervsdrivende end
landbrugere og erhvervsdrivende, der producerer tang eller akvakulturdyr,
forpligtes til at forvalte deres resultater på miljøområdet i overensstemmelse
med et harmoniseret system. For at minimere regelbyrden for mikrovirksomheder
som defineret i Kommissionens henstilling 2003/361/EF[27], der beskæftiger sig
med økologisk produktion, bør de være undtaget fra dette krav. For at sikre at
de generelle produktionsregler anvendes korrekt, bør Kommissionen tillægges
beføjelser til at vedtage visse retsakter med hensyn til fastlæggelsen af de
kriterier, som miljøforvaltningssystemet skal opfylde.
(16)     Risikoen for at reglerne for
økologisk produktion ikke overholdes, anses for at være større på
landbrugsbedrifter, som omfatter enheder, der ikke drives efter økologiske
produktionsregler. Derfor skal alle landbrugsbedrifter, som ønsker at bliver
økologiske, efter en passende omlægningsperiode drives fuldt ud i
overensstemmelse med de krav, der gælder for økologisk produktion. For
økologiske landbrugsbedrifter bør gælde samme omlægningsperiode i alle
medlemsstater, uanset om de tidligere har deltaget i ordninger for miljøvenlige
foranstaltninger, der støttes med EU-midler. Der er imidlertid ikke krav om en
omlægningsperiode for braklagte arealer. For at sikre kvalitet, sporbarhed,
overholdelse af bestemmelserne i denne forordning og tilpasning til den
tekniske udvikling bør Kommissionen tillægges beføjelser til at vedtage visse
retsakter med henblik på fastlæggelse af regler, der supplerer de generelle
omlægningsregler, eller regler, der supplerer eller ændrer de særlige
omlægningsregler.
(17)     Der bør fastlægges særlige
produktionsregler for planteproduktion, husdyr- og akvakulturproduktion,
herunder regler for indsamling af vilde planter og tang, for produktion af
forarbejdede fødevarer og foderstoffer og af vin og gær for at sikre harmonisering
og overholdelse af økologisk produktions principper og målsætninger.
(18)     Eftersom økologisk
planteproduktion er baseret på, at planterne hovedsagelig optager deres næring
via jordbundens økosystem, bør hydrokultur derfor ikke tillades. Økologisk planteproduktion
bør også omfatte anvendelse af produktionsmetoder, der forhindrer eller
minimerer forurening af miljøet. 
(19)     Med hensyn til jordbehandling
og gødskning bør der fastsættes betingelser for anvendelse af dyrkningsmetoder,
der må anvendes i økologisk planteproduktion, og for anvendelse af
gødningsstoffer og jordforbedringsmidler.
(20)     Anvendelsen af pesticider bør
indskrænkes væsentligt. Der bør fortrinsvis anvendes foranstaltninger, der
forhindrer skader forårsaget af skadegørere og ukrudt ved hjælp af teknikker,
der ikke indebærer brug af plantebeskyttelsesmidler. Forekomsten af skadegørere
og ukrudt bør overvåges for at kunne afgøre, om et eventuelt indgreb er
økonomisk og økologisk set forsvarligt. Anvendelsen af visse
plantebeskyttelsesprodukter bør være tilladt, hvis sådanne teknikker ikke giver
passende beskyttelse og kun, hvis disse plantebeskyttelsesprodukter er godkendt
i henhold til Europa-Parlamentets og Rådets forordning (EF) nr. 1107/2009[28], har gennemgået en
vurdering, som viser, at de er forenelige med målsætningerne og principperne
for økologisk produktion, der er fastsat restriktive anvendelsesbetingelser, og
plantebeskyttelsesprodukterne er godkendt i henhold til denne forordning.
(21)     For at sikre kvalitet,
sporbarhed og overholdelse af bestemmelserne i denne forordning og tilpasning
til den tekniske udvikling bør Kommissionen tillægges beføjelser til at vedtage
visse retsakter med henblik på fastlæggelse af regler, der ændrer eller
supplerer særlige regler for planteproduktion med hensyn til dyrkningsmetoder,
jordforvaltning og gødskning, plantesundhed og bekæmpelse af skadegørere og
ukrudt, forvaltning af svampeproduktion og andre særlige planter og systemer
for planteproduktion, oprindelsessted for produktionen af planteformeringsmateriale
og indsamling af vilde planter.
(22)     Eftersom husdyrproduktion
naturligt indebærer forvaltning af landbrugsjord, hvis husdyrgødningen anvendes
som næringsstof i afgrødeproduktion, bør jordløs husdyrproduktion ikke være
tilladt. Ved valget af racer bør der tages hensyn til dyrenes evne til at
tilpasse sig stedets betingelser, deres levedygtighed og modstandsdygtighed
over for sygdomme, ligesom der bør tilskyndes til stor biologisk mangfoldighed.
(23)     I økologisk husdyrproduktion
og akvakulturproduktion bør staldforhold og forhold i akvakulturanlæg,
herunder, hvor det er relevant, det akvatiske miljø, opfylde dyrenes
adfærdsmæssige behov. For visse dyr, herunder bier, bør der fastsættes særlige
regler for dyrehold og opdrætsmetoder. Disse betingelser og metoder bør sikre
et højt dyrevelfærdsniveau, som i visse henseender bør være strengere end de
EU- dyrevelfærdsstandarder, som gælder for husdyrproduktion generelt. I de
fleste tilfælde bør husdyrene have permanent adgang til udendørs græsningsarealer,
og disse udendørs arealer bør i princippet indgå i en hensigtsmæssig
omdriftsplan.
(24)     For at undgå
næringsstofforurening af naturressourcer som f.eks. jord og vand bør der
fastsættes en øvre grænse for, hvor meget gødning, der må anvendes pr. hektar, og
for antallet af husdyr pr. hektar. Denne grænse bør fastsættes i forhold til
gødningens kvælstofindhold. 
(25)     Lemlæstelser, der fører til
stress, skade, sygdom eller lidelse for dyrene, bør forbydes.
(26)     Dyrene bør fodres med foder,
der er fremstillet i overensstemmelse med reglerne for økologisk produktion, og
som fortrinsvis kommer fra egen bedrift, idet der tages hensyn til dyrenes
fysiologiske behov. For at opfylde dyrenes grundlæggende næringsbehov kan det
endvidere være nødvendigt at tilsætte visse mineraler, sporstoffer og vitaminer
på nøje fastlagte betingelser.
(27)     Varetagelsen af dyrenes
sundhed bør først og fremmest være baseret på sygdomsforebyggelse. Derudover
bør der anvendes særlige foranstaltninger til rengøring og desinficering.
Forebyggende anvendelse af kemisk fremstillede allopatiske veterinærlægemidler
bør ikke være tilladt i økologisk produktion, undtagen i tilfælde af sygdom
eller skader, der kræver øjeblikkelig behandling af dyret, og bør begrænses
til, hvad der er absolut nødvendigt for at genoprette dyrets velbefindende. I
disse tilfælde bør det for at sikre den økologiske produktions integritet for
forbrugerne være muligt at træffe restriktive foranstaltninger, såsom
fordobling af den officielle tilbageholdelsesperiode, efter anvendelse af disse
veterinærlægemidler som fastsat i den relevante EU-lovgivning. Hvad angår
biavl, bør der fastsættes særlige regler for sygdomsforebyggelse og
dyrlægebehandling. 
(28)     For at sikre kvalitet,
sporbarhed og overholdelse af bestemmelserne i denne forordning og tilpasning
til den tekniske udvikling bør Kommissionen tillægges beføjelser til at vedtage
visse retsakter med henblik på fastlæggelse af regler, der ændrer eller
supplerer de særlige regler for husdyrproduktion, hvad angår dyrenes oprindelse,
staldforhold, herunder mindste indendørs og udendørs areal og det maksimale
antal dyr pr. hektar, opdrætsmetoder, avl, foder og fodring,
sygdomsforebyggelse og dyrlægebehandling.
(29)     Denne forordning afspejler den
fælles fiskeripolitiks målsætninger med hensyn til akvakultur, som spiller en
central rolle, når det gælder om at sikre en bæredygtig, langsigtet
fødevaresikkerhed og vækst og beskæftigelse, samtidig med at presset på vilde
fiskebestande som følge af den voksende efterspørgsel efter akvatiske
fødevarer, mindskes. Kommissionens meddelelse fra 2013 til Rådet og
Europa-Parlamentet om strategiske retningslinjer for en bæredygtig udvikling af
akvakultursektoren i EU[29]
sætter fokus på de største udfordringer, som EU's akvakultursektor står overfor
og dens vækstpotentiale. I meddelelsen anføres det, at økologisk akvakultur er
særlig lovende sektor, ligesom de konkurrencemæssige fordele ved økologisk
certificering fremhæves.
(30)     Økologisk akvakultur er et
relativt nyt område inden for økologisk produktion sammenlignet med økologisk
jordbrug, hvor der er allerede er gjort mange erfaringer på de enkelte
bedrifter. I lyset af at forbrugerne viser stor interesse for økologiske
akvakulturprodukter, vil mange akvakulturbrug sandsynligvis omlægge til økologisk
produktion. Det fører til større erfaringer, faglig viden og udvikling og
hermed forbedringer på akvakulturområdet, hvilket bør afspejles i
produktionsreglerne.
(31)     For at sikre en fælles
opfattelse af, undgå uklarheder om og garantere ensartet anvendelse af reglerne
for økologisk produktion af akvakulturdyr og tang, bør der fastsættes visse
definitioner vedrørende akvakultur, som supplerer produktionsreglerne.
(32)     For at sikre kvalitet,
sporbarhed og overholdelse af bestemmelserne i denne forordning og tilpasning
til den tekniske udvikling bør Kommissionen tillægges beføjelser til at vedtage
visse retsakter med henblik på fastlæggelse af regler, der ændrer eller
supplerer de særlige produktionsregler for tang, hvad angår det akvatiske
miljøs egnethed og planer for bæredygtig forvaltning, høstning af vildtvoksende
tang, dyrkning af tang og antifoulingforanstaltninger og rengøring af
produktionsudstyr og -anlæg, og med henblik på fastlæggelse af regler, der
supplerer de særlige produktionsregler for akvakulturdyr, det akvatiske miljøs
egnethed og planer for bæredygtig forvaltning, akvakulturdyrs oprindelse,
opdræt af akvakulturdyr, herunder akvatiske indeslutningssystemer,
produktionssystemer og maksimal opdrætstæthed, avl, håndtering af
akvakulturdyr, foder og fodring samt sygdomsforebyggelse og dyrlægebehandling.
(33)     Erhvervsdrivende, der
producerer økologiske fødevarer eller foderstoffer, bør forpligtes til at følge
passende procedurer, som er baseret på en systematisk identifikation af
kritiske forarbejdningstrin, for at sikre, at de forarbejdede produkter er i
overensstemmelse med reglerne for økologisk produktion. Forarbejdede økologiske
produkter bør fremstilles efter produktionsmetoder, der garanterer, at
produktets økologiske integritet og afgørende egenskaber bevares gennem alle
faser af den økologiske produktion. 
(34)     Der bør fastsættes
bestemmelser om forarbejdede økologiske fødevarers sammensætning. Sådanne
fødevarer bør fortrinsvis fremstilles af landbrugsingredienser, som er
økologiske, og der bør kun være begrænset mulighed for at anvende visse
ikke-økologiske landbrugsingredienser, som angives nærmere i denne forordning.
Desuden bør kun visse stoffer, som er godkendt i henhold til denne forordning,
være tilladt at anvende i fremstillingen af forarbejdede økologiske fødevarer.
(35)     Forarbejdede fødevarer bør kun
mærkes som økologiske, hvis alle eller næsten alle landbrugsingredienserne er
økologiske. Der bør imidlertid fastsættes særlige bestemmelser om mærkning af
forarbejdede fødevarer, der omfatter landbrugsingredienser, der ikke kan opnås
ad økologisk vej, hvilket er tilfældet med jagt- og fiskeriprodukter. Med
henblik på forbrugeroplysning, markedsgennemsigtighed og for at tilskynde til
anvendelse af økologiske ingredienser bør der endvidere gives mulighed for på
særlige betingelser at henvise til økologisk produktion på ingredienslisten.
(36)     Der bør fastsættes
bestemmelser om sammensætningen af forarbejdede økologiske foderstoffer og om
anvendelsen af visse stoffer og teknikker i fremstillingen af et sådant
foderstof.
(37)     For at sikre kvalitet,
sporbarhed og overholdelse af bestemmelserne i denne forordning og tilpasning
til den tekniske udvikling bør Kommissionen tillægges beføjelser til at vedtage
visse retsakter med henblik på fastlæggelse af regler, der ændrer eller
supplerer særlige produktionsregler for forarbejdede fødevarer og foderstoffer
med hensyn til de procedurer, som skal følges, forebyggende foranstaltninger,
der skal træffes, forarbejdede fødevarers og foderstoffers sammensætning,
rengøringsforanstaltninger, markedsføring af forarbejdede fødevarer, herunder
deres mærkning og identifikation, adskillelse af økologiske produkter,
landbrugsingredienser og fodermidler fra ikke-økologiske produkter,
landbrugsingredienser og fodermidler, listen over ikke-landbrugsingredienser,
som undtagelsesvis kan anvendes til fremstilling af forarbejdede økologiske
produkter, beregningen af andelen for landbrugsingredienser samt de teknikker,
der anvendes inden for fødevare- og foderstofforarbejdning.
(38)     Til fremstillingen af
økologisk vin bør udelukkende anvendes økologiske råvarer, og det bør kun være
tilladt at tilsætte visse stoffer, som er godkendt i henhold til denne
forordning. Visse ønologiske fremgangsmåder og behandlingsmetoder bør ikke være
tilladt i fremstillingen af økologisk vin. Andre fremgangsmåder og
behandlingsmetoder bør kunne tillades på nøje fastlagte betingelser.
(39)     For at sikre kvalitet,
sporbarhed og overholdelse af bestemmelserne i denne forordning og tilpasning
til den tekniske udvikling bør Kommissionen tillægges beføjelser til at vedtage
visse retsakter med henblik på fastlæggelse af regler, der ændrer eller
supplerer de særlige regler for vinproduktion, hvad angår ønologiske
fremgangsmåder og restriktioner.
(40)     Gær var oprindelig ikke en
landbrugsingrediens i henhold til forordning (EF) nr. 834/2007 og kunne
derfor ikke medregnes i økologiske produkters landbrugsingredienssammensætning.
Med Kommissionens forordning (EF) nr. 889/2008[30] blev det imidlertid
gjort obligatorisk at medregne gær og gærprodukter som ingredienser af
landbrugsoprindelse i økologisk produktion fra den 31. december 2013, hvilket
gav industrien tilstrækkelig tid til at tilpasse sig denne bestemmelse. I
overensstemmelser hermed kan kun anvendes økologisk fremstillede substrater til
produktion af økologisk gær, og kun visse stoffer bør tillades i produktionen,
tilberedningen og formuleringen. Herudover må økologisk gær ikke være til stede
i økologiske fødevarer eller foderstoffer sammen med ikke-økologisk gær. 
(41)     For at sikre kvalitet,
sporbarhed og overholdelse af bestemmelserne i denne forordning og tilpasning
til den tekniske udvikling bør Kommissionen tillægges beføjelser til at vedtage
visse retsakter med henblik på fastlæggelse af regler, der ændrer eller
supplerer de særlige produktionsregler for økologisk gær med hensyn til
forarbejdning og de substrater, der anvendes til fremstillingen.
(42)     For at tage højde for
eventuelle fremtidige behov for særlige produktionsregler for produkter, hvor
fremstillingen heraf ikke hører ind under nogen af de kategorier af særlige
produktionsregler, der er fastsat i denne forordning, og for at sikre kvalitet,
sporbarhed og overholdelse af bestemmelserne i denne forordning og
efterfølgende tilpasning til den tekniske udvikling, bør Kommissionen tillægges
beføjelser til at vedtage visse retsakter med henblik på fastlæggelse af
særlige produktionsregler for disse produkter, herunder ændringer eller
supplerende regler. 
(43)     I forordning (EF) nr. 834/2007
angives forskellige undtagelser fra reglerne for økologisk produktion.
Erfaringerne fra anvendelsen af disse bestemmelser har vist, at disse
undtagelser har en negativ indvirkning på økologisk produktion. Det har navnlig
kunnet konstateres, at selve den omstændighed, at disse undtagelser findes,
hæmmer produktionen af rå- og hjælpestoffer i økologisk form, og at det høje
dyrevelfærdsniveau, som forbindes med økologisk produktion, ikke sikres.
Desuden fører forvaltning og kontrol af undtagelser betydelige administrative
byrder for både de nationale forvaltninger og de erhvervsdrivende. Endelig har
undtagelserne bidraget til konkurrenceforvridning og har udgjort en fare for,
at forbrugernes tillid undermineres. Muligheden for undtagelser fra reglerne
for økologisk produktion bør derfor indskrænkes yderligere og bør begrænses til
krisesituationer.
(44)     For at gøre det muligt at
økologisk produktion kan videreføres eller genoptages i en katastrofesituation,
bør Kommissionen tillægges beføjelser til at vedtage visse retsakter med
henblik på fastlæggelse af de kriterier, der skal ligge til grund for at
afgøre, om der er tale om en katastrofesituation, og med henblik på
fastlæggelse af særlige regler for disse situationer og for de nødvendige
overvågnings- og rapporteringsbestemmelser 
(45)     Økologiske produkter og
ikke-økologiske produkter må under visse omstændigheder indsamles og
transporteres samtidig. For at sikre at økologiske produkter holdes tilbørligt
adskilt fra ikke-økologiske produkter i forbindelse med håndtering og at
sammenblanding undgås, bør der fastsættes særlige bestemmelser.
(46)     For at sikre integriteten i
den økologiske produktion og tilpasning til den tekniske udvikling bør
Kommissionens tillægges beføjelser til at vedtage visse retsakter med henblik
på fastlæggelse af regler, der ændrer eller supplerer de særlige regler om
indsamling, emballering, transport og opbevaring af økologiske produkter.
(47)     Anvendelsen af visse produkter
og stoffer i økologisk produktion såsom plantebeskyttelsesmidler, gødningsstoffer,
jordforbedringsmidler, næringsstoffer, dyrefoderbestanddele, foder- eller
fødevaretilsætningsstoffer, tekniske hjælpestoffer og midler til rengøring og
desinficering i økologisk produktion bør begrænses til et minimum og være
underlagt de særlige betingelser, der er fastsat i denne forordning. Samme
fremgangsmåde bør lægges til grund for anvendelsen af produkter og stoffer som
fødevaretilsætningsstoffer og tekniske hjælpestoffer i fremstillingen af
forarbejdede økologiske fødevarer. Derfor bør der fastlægges bestemmelser, som
definerer, på hvilken måde disse produkter og stoffer må anvendes i økologisk
produktion generelt og i produktionen af forarbejdede økologiske fødevarer i
særdeleshed, i henhold til de principper, der er fastlagt i denne forordning,
og efter visse kriterier. 
(48)     For at sikre kvalitet,
sporbarhed og overholdelse af bestemmelserne i denne forordning hvad angår
økologisk produktion i almindelighed og fremstilling af forarbejdede økologiske
fødevarer i særdeleshed og tilpasning til den tekniske udvikling bør
Kommissionen tillægges beføjelser til at vedtage visse retsakter med henblik på
fastsættelse af bestemmelser om yderligere kriterier for godkendelse eller
inddragelse af godkendelse af produkter eller stoffer til brug i økologisk
produktion i almindelighed og i fremstilling af forarbejdede økologiske
fødevarer i særdeleshed samt andre krav til anvendelsen af disse godkendte
produkter og stoffer. 
(49)     Eftersom der ikke findes
specifikke EU-bestemmelser om, hvilke foranstaltninger, der skal træffes, når
der forekommer ikke-tilladte stoffer eller produkter i økologiske produkter, er
der blevet udviklet og gennemført forskellige tilgange i Unionen. Denne
situation skaber usikkerhed blandt erhvervsdrivende, kontrolmyndigheder og kontrolorganer.
Det kan også medføre, at de erhvervsdrivende i Unionen behandles forskelligt,
og påvirke forbrugernes tillid til de økologiske produkter. Derfor bør der
fastlægges klare og ensartede bestemmelser, som forbyder markedsføring af
produkter som økologiske, hvis indholdet af ikke-tilladte produkter eller
stoffer i produkterne overstiger tilladte niveauer. Disse niveauer bør
fastsættes under hensyntagen til navnlig Kommissionens direktiv 2006/125/EF[31] om forarbejdede
levnedsmidler baseret på cerealier og babymad til spædbørn og småbørn.   
(50)     For at sikre
formålstjenlighed, effektivitet og gennemsigtighed hvad angår ordningen for
økologisk produktion og mærkning bør Kommissionens tillægges beføjelser til at
vedtage visse retsakter med henblik på særlige kriterier og betingelser for
fastsættelse og anvendelse af de mængder, hvori ikke-tilladte produkter og
stoffer må forekomme udover hvilke produkter, der ikke må markedsføres som
økologiske, og hvad angår fastsættelsen af disse niveauer og tilpasning heraf i
lyset af den tekniske udvikling. 
(51)     Økologisk produktion er
baseret på det generelle princip om, at anvendelsen af eksterne input skal
begrænses. Landbrugerne skal træffe foranstaltninger til at forhindre risikoen
for, at der sker forurening med ikke-tilladte produkter eller stoffer. Der kan
til trods for sådanne foranstaltninger være tilfælde, hvor landbrugere
forhindres i at markedsføre deres landbrugsprodukter som økologiske på grund af
utilsigtet tilstedeværelse af ikke-tilladte produkter eller stoffer. Det er
derfor hensigtsmæssigt, at der fastsættes mulighed for, at medlemsstaterne, i
overensstemmelse med artikel 42 i traktaten, kan få Kommissionens tilladelse
til at ydre nationale betalinger som kompensation for tab, der påføres i
sådanne tilfælde. Medlemsstaterne kan også anvende den fælles landbrugspolitiks
instrumenter for helt eller delvist at dække sådanne tab.
(52)     Mærkningen af
landbrugsprodukter og fødevarer bør være underlagt de generelle bestemmelser,
der er fastsat i Europa-Parlamentets og Rådets forordning (EU) nr. 1169/2011[32], navnlig de
bestemmelser, som har til formål at forhindre mærkning, der kan vildlede eller
forvirre forbrugerne. I denne forordning bør der endvidere fastsættes særlige
bestemmelser om mærkning af økologiske produkter. De skal beskytte både de
erhvervsdrivendes interesse i at deres produkter identificeres korrekt på
markedet og i at kunne fungere på fair konkurrencebetingelser og forbrugernes
interesser i at have mulighed for at træffe kvalificerede valg. 
(53)     I overensstemmelse med dette
bør de betegnelser, der anvendes til mærkning af økologiske produkter,
beskyttes, så de ikke kan anvendes i mærkningen af ikke-økologiske produkter
nogen steder i Unionen uanset sprog. Beskyttelsen bør også omfatte almindelige
afledninger og diminutivformer af disse betegnelser, uanset om de anvendes hver
for sig eller i kombination.
(54)     For at skabe klarhed for
forbrugerne overalt på EU-markedet bør det være obligatorisk at anvende
Unionens økologilogo for alle økologiske færdigpakkede fødevarer, der er
fremstillet i Unionen. Det bør på den anden side også være muligt at anvende
dette logo på frivillig basis på ikke-færdigpakkede økologiske produkter, der
er fremstillet i Unionen, eller økologiske produkter, der er importeret fra
tredjelande. Modellen for Den Europæiske Unions logo for økologiske produkter
bør angives i denne forordning.
(55)     For ikke at vildlede
forbrugerne med hensyn til, om produktet i sin helhed er økologisk, anses det
for hensigtsmæssigt at begrænse anvendelsen af logoet, så det kun må anvendes
for produkter, der udelukkende, eller næsten udelukkende, indeholder økologiske
ingredienser. Det bør derfor ikke være tilladt at bruge det i mærkningen af
produkter under omlægning eller forarbejdede produkter, hvori mindre end
95 % af ingredienserne af landbrugsoprindelse er økologiske.
(56)     For at undgå eventuel
forvirring blandt forbrugerne med hensyn til, om produktet har oprindelse i
Unionen eller ikke, i forbindelse med anvendelse af Den Europæiske Unions logo for
økologiske produkter, bør forbrugerne informeres om, hvor de landbrugsråvarer,
som indgår i produktet, er fremstillet. I den sammenhæng bør det være tilladt
at henvise til akvakultur på etiketten for produkter fra økologisk akvakultur i
stedet for at henvise til jordbrug.
(57)     For at skabe klarhed for
forbrugerne og for at sikre, at de relevante oplysninger formidles til dem, bør
Kommissionen tillægges beføjelser til at vedtage visse retsakter med henblik på
at tilpasse listen over angivelser, som henviser til økologisk produktion som
angivet i denne forordning samt for at fastsætte de særlige krav til mærkning
og sammensætning, som gælder for foderstoffer og ingredienser heraf, med
henblik på at fastsætte nærmere bestemmelser om mærkning og anvendelse af andre
angivelser end Unionens logo for økologiske produkter, der er opstillet i denne
forordning, og med henblik på at ændre Unionens logo for økologisk produktion
og reglerne herom. 
(58)     Økologisk produktion kan kun
være troværdig, hvis den ledsages af effektiv verifikation og kontrol i alle
produktions-, forarbejdnings- og distributionsled. Økologisk produktion bør
være underlagt offentlig kontrol eller andre officielle aktiviteter, der
udføres i henhold til forordning Europa-Parlamentets og Rådets forordning (EU)
nr. (XXX/XXXX)[33]
for at kontrollere overholdelsen af reglerne om økologisk produktion og
mærkning af økologiske produkter.
(59)     Der bør fastsættes særlige
krav med henblik på at sikre overholdelsen af de regler, der er specifikke for
økologisk produktion. Der bør navnlig fastsættes bestemmelser om, at der skal
indgives meddelelse om de erhvervsdrivendes aktiviteter og om et
certificeringssystem til identifikation af de erhvervsdrivende, der overholder
reglerne for økologisk produktion og mærkning af økologiske produkter. Disse
bestemmelser bør også gælde for de berørte erhvervsdrivendes eventuelle
underleverandører. Certificeringssystemets gennemsigtighed skal sikres ved at
kræve, at medlemsstaterne skal gøre listen over erhvervsdrivende, der har givet
meddelelse om deres aktiviteter, og gebyrer, der kan opkræves i forbindelse med
kontrol af overholdelsen af reglerne for økologisk produktion, offentlig
tilgængelige. 
(60)     Små landbrugere i Unionen
pålægges hver især relativt høje inspektionsudgifter og en administrativ byrde
i forbindelse med økologisk certificering. Et system for gruppecertificering
bør kunne indføres for at mindske inspektions- og certificeringsomkostninger og
den dermed forbundne administrative byrde, styrke lokale netværk og herved
bidrage til bedre afsætningsmuligheder og sikre lige konkurrencevilkår med
erhvervsdrivende i tredjelande. Derfor bør begrebet "sammenslutning af
erhvervsdrivende " indføres og defineres.
(61)     For at sikre
formålstjenligheden, effektiviteten og gennemsigtigheden i hele den måde, som
den økologiske produktion og mærkning fungerer på, bør Kommissionen tillægges
beføjelser til at vedtage visse retsakter med henblik på krav til
erhvervsdrivendes eller sammenslutninger af erhvervsdrivendes føring af registre,
krav til offentliggørelse af listen over erhvervsdrivende samt de krav og
procedurer, der skal finde anvendelse ved offentliggørelsen af de gebyrer, der
vil kunne opkræves i forbindelse med kontrol af overholdelsen af reglerne for
økologisk produktion og de kompetente myndigheders tilsyn med disse gebyrers
anvendelse samt kriterier for fastlæggelse af de produktgrupper, for hvilke
erhvervsdrivende bør have ret til kun at skulle have udstedt ét økologisk
certifikat fra den relevante kontrolmyndighed eller det relevante kontrolorgan.
(62)     For at sikre at
certificeringen af en sammenslutning af erhvervsdrivende udføres effektivt og
virkningsfuldt, bør Kommissionen tillægges beføjelser til at vedtage visse
retsakter med hensyn til det ansvar, der påhviler de enkelte medlemmer af en
sammenslutning af erhvervsdrivende, sammenslutningens medlemssammensætning og
størrelse, produktkategorier, der skal produceres af en sammenslutning af
erhvervsdrivende, vilkårene for deltagelse i sammenslutningen og etableringen og
driften af sammenslutningens system for intern kontrol, herunder omfanget,
indholdet og hyppigheden af den kontrol, der skal gennemføres. 
(63)     Erfaringerne med ordninger for
import af økologiske produkter i Unionen i henhold til forordning (EF) nr.
834/2007 har vist, at der er behov for en revision af ordninger for at kunne
imødekomme forbrugernes forventninger om, at importerede økologiske produkter
opfylder regler, der er lige så strenge som Unionens regler, og sikre bedre
adgang for Unionens økologiske produkter til det internationale marked. Der bør
også være klarhed med hensyn til, hvilke regler, der gælder for eksport af
økologiske produkter, bl.a. gennem indførelse af et eksportbevis og
fastlæggelse af bestemmelser for eksport til tredjelande, der er anerkendt til
at føre ækvivalenskontrol i henhold til forordning (EF) nr. 834/2007. 
(64)     Bestemmelserne om import af
produkter, der opfylder Unionens produktions- og mærkningsbestemmelser, og i
henhold til hvilke erhvervsdrivende har været underlagt kontrol gennemført af
kontrolmyndigheder og kontrolorganer, som er godkendt af Kommissionen som
værende kompetente til at gennemføre kontrol og certificering inden for
økologisk produktion i tredjelande, bør udvides yderligere. Navnlig bør
fastsættes, hvilke krav, der skal opfyldes af akkrediteringsorganer, som
akkrediterer kontrolorganer med henblik på import af økologiske produkter, der
opfylder kravene i Unionen, for at sikre at Kommissionens tilsyn med
kontrolorganer sker på ens vilkår. For at gøre tilsynet med kontrolmyndigheder
og kontrolorganer mere effektivt bør det endvidere fastsættes, at Kommissionen
har mulighed for at tage direkte kontakt til akkrediteringsorganer og
kompetente myndigheder i tredjelande. 
(65)     Muligheden for at økologiske
produkter kan få adgang til EU-markedet, når sådanne produkter ikke opfylder
EU-bestemmelserne om økologisk produktion, men kommer fra tredjelande, hvis
økologiske produktion og kontrolsystemer er blevet anerkendt som svarende til
dem, der gælder i Unionen, bør bevares. Imidlertid bør anerkendelse af
tredjelandes ligestilling som fastsat i forordning (EF) nr. 834/2007 kun
gives gennem en international aftale mellem Unionen og disse tredjelande, hvor
en gensidig anerkendelse af ligestilling også bør gælde for Unionen. 
(66)     Tredjelande, som godkendt til
at udføre ækvivalenskontrol i henhold til forordning (EF) nr. 834/2007 bør
fortsat være anerkendt som sådan i henhold til denne forordning, i en begrænset
periode, som er nødvendig for at sikre en gnidningsløs overgang til
anerkendelsesordningen gennem en international aftale, forudsat at de
fortsætter med at sikre ækvivalens mellem deres økologiske produktion og
kontrolregler og de relevante gældende EU-bestemmelser, og at de opfylder alle
krav i forbindelse med Kommissionens tilsyn med at deres anerkendelse. Dette
tilsyn bør især baseres på de årlige rapporter, tredjelandene fremsender til
Kommissionen. 
(67)     Erfaringerne med ordningen med
kontrolmyndigheder og kontrolorganer, der er anerkendt som kompetente til at
udføre kontrol og udstede attester i tredjelande med henblik på import af
produkter, der giver tilsvarende garantier, viser, at de regler, der anvendes
af disse myndigheder og organer er forskellige og kunne være vanskelige at
blive betragtet som svarende til de respektive EU-regler. Endvidere hæmmer
forøgelsen af standarder for kontrolmyndigheder og kontrolorganer et passende
til syn fra Kommissionens side. Ordningen for anerkendelse af ækvivalens bør
derfor afskaffes. Disse kontrolmyndigheder og kontrolorganer bør imidlertid
gives den tid, der er nødvendig for at de kan forberede sig på at opnå
anerkendelse med henblik på import af varer, der er i overensstemmelse med
EU-reglerne. 
(68)     Markedsføring som økologisk af
ethvert økologisk produkt, der importeres til Unionen, inden for rammerne af en
hvilken som helst importordning, der er fastsat i denne forordning, bør være
underlagt krav om, at der skal være adgang til de oplysninger, der er
nødvendigt for at sikre produktets sporbarhed i fødevarekæden.
(69)     For at sikre fair konkurrence
mellem erhvervsdrivende, sporbarhed af de importerede produkter, der ønskes
markedsført i Unionen som økologiske eller gennemsigtighed i proceduren for
anerkendelse af kontrolmyndigheder og kontrolorganer i forbindelse med import
af overensstemmende økologiske produkter og for at sikre forvaltningen af
listen over tredjelande, der er godkendt til at føre ækvivalenskontrol, jf.
forordning (EF) nr. 834/2007, bør Kommissionen tillægges beføjelser til at
vedtage visse retsakter med henblik på de dokumenter, der er bestemt til
toldmyndighederne i tredjelande, navnlig en økologisk eksportattest, i
elektronisk form, hvor det er muligt, de dokumenter, der er nødvendige med
henblik på import, også i elektroniske form, hvor det er muligt, kriterierne
for anerkendelse eller tilbagetrækning af anerkendelse af kontrolmyndigheder og
kontrolorganer i forbindelse med import af overensstemmende økologiske
produkter, og hvad angår oplysninger, der skal fremsendes af tredjelande, som
er anerkendt i henhold til nævnte forordning, der er nødvendige for tilsynet
med deres anerkendelse og udøvelsen af et sådant tilsyn fra Kommissionens side,
herunder kontrol på stedet.
(70)     Der bør fastsættes
bestemmelser, som sikrer, at bevægeligheden for økologiske produkter, der har
været underlagt en kontrol i en medlemsstat og som er i overensstemmelse med
bestemmelserne i denne forordning, ikke kan begrænses i en anden medlemsstat.
For at sikre et velfungerende indre marked og samhandelen mellem
medlemsstaterne bør Kommissionen tillægges beføjelser til at til at vedtage
visse retsakter med henblik på fastsættelse af regler for den frie bevægelighed
for økologiske produkter.
(71)     For at få pålidelige
oplysninger, som er nødvendige for gennemførelsen af denne forordning, bør
medlemsstaterne hvert år forelægge Kommissionen de nødvendige oplysninger. For
at skabe større klarhed og gennemsigtighed bør medlemsstaterne føre ajourførte
lister over kompetente myndigheder, kontrolmyndigheder og kontrolorganer.
Listerne over kontrolmyndigheder og kontrolorganer bør gøres tilgængelige for
offentligheden af medlemsstaterne og hvert år offentliggøres af Kommissionen.  
(72)     Det er nødvendigt at fastsætte
foranstaltninger, som sikrer en gnidningsløs overgang til nogle ændringer af de
retlige rammer for import af økologiske produkter i Unionen, som indføres ved
denne forordning. For at sikre en gnidningsløs overgang fra de gamle til de nye
retlige rammer bør Kommissionen tillægges beføjelser til at vedtage visse
retsakter med henblik på fastlæggelse af reglerne for omlægningsperioder, der
begynder under forordning (EF) nr. 834/2007 som en undtagelse fra den generelle
regel om, at ingen foregående perioder kan godkendes med tilbagevirkende kraft
som en del af omlægningsperioden. 
(73)     Endvidere bør der fastsættes
en dato for udløbet af anerkendelsen af kontrolmyndigheder og kontrolorganer
med henblik på ækvivalens, ligesom der bør fastsættes bestemmelser, som dækker
situationen, indtil udløbet af deres anerkendelse skal fastsættes. Der bør også
fastsættes bestemmelser om ansøgninger fra tredjelande med henblik på
ækvivalens, som er indgivet i henhold til forordning (EF) nr. 834/2007 og som
er under behandling på tidpunktet for denne forordnings ikrafttræden. 
(74)     For at sikre forvaltningen af
listen over kontrolmyndigheder og kontrolorganer, der er godkendt med henblik
på ækvivalens i henhold til forordning (EF) nr. 834/2007, og for at lette
færdiggørelsen af behandlingen af ansøgninger fra tredjelande om godkendelse
til at føre ækvivalenskontrol, som er under behandling på datoen for denne
forordnings ikrafttræden, bør Kommissionen tillægges beføjelser til at vedtage
visse retsakter med henblik på hvilke oplysninger, der skal sendes af disse
kontrolmyndigheder og kontrolorganer, som er nødvendige for tilsynet med deres
anerkendelse og for udøvelsen dette tilsyn fra Kommissionens side samt i
forbindelse med procedureregler, der er nødvendige for undersøgelsen af
ikke-færdigbehandlede ansøgninger fra tredjelande.  
(75)     For at sikre ensartede betingelser
for gennemførelsen af denne forordning bør Kommissionen tillægges
gennemførelsesbeføjelser for så vidt angår de tekniske detaljer vedrørende
oprettelsen af en database til registrering af de sorter, for hvilke der findes
planteformeringsmateriale frembragt gennem den økologiske produktionsmetode,
for så vidt angår godkendelse eller tilbagetrækning af godkendelse for
produkter eller stoffer, der må anvendes i økologisk produktion generelt og i
forbindelse med produktionen af forarbejdede økologiske fødevarer i
særdeleshed, herunder de procedurer, der skal følges for godkendelse og
registrering af disse produkter og stoffer, og, hvor det er relevant,
beskrivelsen af disse, krav til sammensætning og betingelser for anvendelse,
for så vidt angår de specifikke og praktiske bestemmelser vedrørende
udformning, sammensætning og størrelse af de angivelser, der henviser til
kodenumre for kontrolmyndigheder og kontrolorganer og for angivelsen af, hvor
landbrugsråvarerne er produceret, tildeling af kodenumre til kontrolmyndigheder
og kontrolorganer og angivelsen af, hvor landbrugsråvarerne er dyrket, for så
vidt angår nærmere oplysninger og specifikationer vedrørende indhold, form og
fremgangsmåde for meddelelse af erhvervsdrivendes og sammenslutninger af erhvervsdrivendes
meddelelser om deres aktiviteter til de kompetente myndigheder og
offentliggørelsesformen for det gebyr, der kan opkræves for kontrollen, for så
vidt angår udveksling af oplysninger mellem sammenslutninger af
erhvervsdrivende og kompetente myndigheder, kontrolmyndigheder og
kontrolorganer og mellem medlemsstaterne og Kommissionen, for så vidt angår
anerkendelse eller tilbagetrækning af anerkendelsen af kontrolmyndigheder og
kontrolorganer, som er kompetente til at gennemføre kontrol i tredjelande og
udarbejdelsen af listen over disse kontrolmyndigheder og kontrolorganer og
regler for at sikre anvendelsen af foranstaltninger i forbindelse med tilfælde
af manglende overholdelse eller mistanke herom, der påvirker importerede
produkters integritet, for så vidt angår opstillingen af listen over
tredjelande, der er anerkendt i henhold til artikel 33, stk. 2, i forordning
(EF) nr. 834/2007 og om ændring af listen samt regler for at sikre anvendelsen
af foranstaltninger i forbindelse med tilfælde af manglende overholdelse eller
mistanke herom, som påvirker integriteten af økologiske produkter importeret
fra disse lande, for så vidt angår det system, der skal anvendes til
fremsendelse af de oplysninger, der er nødvendige for gennemførelsen og
overvågningen af denne forordning og for så vidt angår udarbejdelsen af den
liste over kontrolmyndigheder og kontrolorganer, der er anerkendt i henhold til
artikel 33, stk. 3, i forordning (EF) nr. 834/2007 og ændring af denne liste.
Disse beføjelser udøves i overensstemmelse med Europa-Parlamentets og Rådets
forordning (EU) nr. 182/2011 [34].
(76)     Kommissionen bør tillægges
beføjelser til at vedtage gennemførelsesretsakter, der straks finder anvendelse
i behørigt begrundede tilfælde i vedrørende beskyttelse mod illoyal praksis
eller praksis, som er uforenelig med principper og regler for økologisk
produktion, beskyttelse af forbrugernes tillid eller beskyttelse af fair
konkurrence mellem erhvervsdrivende, særligt hastende tilfælde for at sikre
anvendelse af foranstaltninger i forbindelse med tilfælde af manglende
overholdelse eller mistanke herom, der påvirker integriteten af importerede
økologiske produkter, der er underlagt anerkendte kontrolmyndigheders eller
kontrolorganers kontrol.
(77)     For at sikre en gnidningsløs
overgang mellem på den ene side reglerne om, at planteformeringsmateriale og
dyr til avlsformål skal være af økologisk oprindelse som fastsat i forordning
(EF) nr. 834/2007, og undtagelsen fra produktionsregler, der er vedtaget i
henhold til artikel 22 i nævnte forordning, og på den anden side de nye
produktionsregler for plante og planteprodukter og husdyr, som er fastsat i
denne forordning, bør Kommissionens tillægges beføjelser til at vedtage visse
retsakter med henblik på indrømmelse af undtagelser i de tilfælde, hvor
undtagelser vurderes at være nødvendige for at sikre adgang til
planteformeringsmateriale og levende dyr til opdræt, som kan anvendes i
økologisk produktion. Eftersom disse retsakter er midlertidig karakter, bør de
kun anvendes i en begrænset periode.
(78)     Kommissionen bør se på
situationen med hensyn til tilgængeligheden af økologisk
planteformeringsmateriale og dyr til avlsformål og fremlægge en rapport herom
for Europa-Parlamentet og Rådet i 2021. 
(79)     Der bør være mulighed for at
tillade udtømmelse af lagre af produkter, der er fremstillet i overensstemmelse
med forordning (EF) nr. 834/2007 og markedsført inden denne forordning begynder
at finde anvendelse.
(80)     Revisionen af de
lovgivningsmæssige rammer for økologisk produktion og mærkning af økologiske
produkter viste, at de specifikke behov i forbindelse med den offentlige
kontrol og andre offentlige aktiviteter, der udføres i henhold til forordning
(EU) nr. XXX/XXX (forordningen om offentlig kontrol), betyder, at der er
behov for at bestemmelser, som gør det nemmere at håndtere tilfælde af
manglende overholdelse. Endvidere bør bestemmelserne i forordning (EU) nr.
XXX/XXX [forordningen om offentlig kontrol] for så vidt angår de kompetente
myndigheders opgaver og ansvarsområder, godkendelse af og tilsyn med organer
med uddelegerede opgaver, officiel certificering, rapporteringsforpligtelser og
administrativ bistand tilpasses den økologiske sektors specifikke behov.
Forordning (EU) nr. XXX/XXX [forordningen om offentlig kontrol] bør derfor ændres
i overensstemmelse hermed.
(81)     Eftersom målene for denne
forordning, herunder især fair konkurrence, et velfungerende indre marked for
økologiske produkter og sikring af forbrugernes tillid til disse produkter og
til Den Europæiske Unions økologilogo, ikke i tilstrækkelig grad kan opfyldes
af medlemsstaterne alene, men på grund af den nødvendige harmonisering af
reglerne for økologisk produktion bedre kan nås på EU-plan, kan Unionen derfor
træffe foranstaltninger i overensstemmelse med nærhedsprincippet, jf. artikel
5 i traktaten om Den Europæiske Union. I overensstemmelse med
proportionalitetsprincippet, jf. samme artikel, går denne forordning ikke
videre, end hvad der er nødvendigt for at nå disse mål.
(82)     Der bør fastsættes en
anvendelsesdato for denne forordning, som gør det muligt for de
erhvervsdrivende at tilpasse sid de nye krav, som indføres —
VEDTAGET DENNE FORORDNING:
Kapitel I
Genstand, anvendelsesområde og definitioner
Artikel 1
Genstand
Denne forordning fastsætter principper for
økologisk produktion og regler for, hvordan økologisk produktion og brugen af
betegnelser, der henviser til økologisk produktion, må anvendes i forbindelse
med mærkning og reklame.
Artikel 2
Anvendelsesområde
1.           Denne forordning finder
anvendelse på landbrugsprodukter, er opført i bilag I til traktaten om Den
Europæiske Unions funktionsmåde (herefter "traktaten") og på visse
andre produkter opført i bilag I til denne forordning, hvis disse
landbrugsprodukter og disse andre produkter planlægges produceret, tilberedt,
distribueret, markedsført, importeret eller eksporteret som økologiske.
Produkter, der stammer fra jagt og fiskeri efter
vildtlevende arter, betragtes ikke som økologiske.
2.           Denne forordning gælder for
erhvervsdrivende, der beskæftiger sig med enhver fase i produktionen,
tilberedningen og distributionen af de produkter, der er omhandlet i
stk. 1.
Storkøkkendrift, der udføres af storkøkkener som
defineret i artikel 2, stk. 2, litra d), i Europa-Parlamentets og Rådets
forordning (EU) nr. 1169/2011[35],
er ikke omfattet af denne forordning.
Medlemsstaterne kan anvende nationale
bestemmelser, eller, hvis sådanne regler ikke findes, private standarder
vedrørende mærkning og kontrol af produkter fra storkøkkendrift.
3.           Denne forordning berører ikke
andre bestemmelser i EU-lovgivningen inden for områder som bl.a. sikkerhed i
fødevarekæden, dyresundhed og -velfærd, plantesundhed og
planteformeringsmateriale, og navnlig Europa-Parlamentets og Rådets forordning
(EU) nr. XX/XXX [36]
(planteformeringsmateriale) og Europa-Parlamentets og Rådets forordning (EU)
nr. XX/XXXX [37]
(beskyttelsesforanstaltninger mod planteskadegørere). 
4.           Denne forordning skal
anvendes uden at de berører andre specifikke EU-bestemmelser om
markedsføring af produkter og, herunder
navnlig Europa-Parlamentets og Rådets forordning (EU) nr. 1308/2013 [38]
og forordning (EU) nr. 1169/2011.
5.           For at tage hensyn til nye
oplysninger om produktionsmetoder eller -materiale eller internationale
forpligtelser tillægges Kommissionen beføjelser til at vedtage delegerede
retsakter i overensstemmelse med artikel 36 om ændring af den liste over
produkter, der er opført i bilag I. Kun produkter, der er tæt koblet til
landbrugsprodukter, kan optages på listen.
Artikel 3
Definitioner
I denne forordning forstås ved:
1)           "økologisk produktion":
brugen af produktionsmetoder i overensstemmelse med bestemmelserne i denne
forordning i alle faser af produktionen, tilberedningen og distributionen 
2)           "økologisk": stammer fra
eller vedrører økologisk produktion
3)           "landbrugsråvare": landbrugsprodukt,
der ikke har været underkastet nogen behandling med henblik på konservering
eller forarbejdning
4)           "forebyggende
foranstaltninger": foranstaltninger, der skal træffes for at sikre
jordbundens kvalitet og forebyggelse af og bekæmpelse af skadegørere og ukrudt,
og for at forhindre forurening med produkter eller stoffer, som ikke er
godkendt i henhold til denne forordning
5)           "omlægning": overgang fra
ikke-økologisk til økologisk produktion i en bestemt periode 
6)           "erhvervsdrivende": en
fysisk eller juridisk person, der har ansvar for at sikre, at denne forordning
overholdes i alle de faser i produktionen, tilberedningen og distributionen,
som er under deres kontrol
7)           "sammenslutning af
erhvervsdrivende": sammenslutning, hvor hver erhvervsdrivende er en
landbruger, som har en bedrift med op til 5 hektar udnyttet landbrugsareal og
som ud over at producere fødevarer eller foderstoffer udøver virksomhed inden
for forarbejdning af fødevarer eller foder
8)           "landbruger": en fysisk
eller juridisk person eller en sammenslutning af fysiske eller juridiske
personer, uanset hvilken retlig status en sådan sammenslutning eller dens
medlemmer har i henhold til national ret, som udøver en landbrugsaktivitet 
9)            "landbrugsareal":
landbrugsareal som defineret i artikel 4, stk. 1, litra e), i forordning
(EU) nr. 1307/2013
10)         "planter": planter som
defineret i artikel 3, nr. 5, i forordning (EF) nr. 1107/2009
11)         "planteproduktion":
produktion af vegetabilske landbrugsprodukter, herunder høst af vilde
vegetabilske produkter til i erhvervsmæssigt øjemed
12)         "planteprodukter":
planteprodukter som defineret i artikel 6, nr. 3, i forordning (EF)
nr. 1107/2009
13)         "skadegørere":
skadegørere som defineret i artikel 1, stk. 1, i forordning (EU) nr. XX/XXXX
(beskyttelsesforanstaltninger mod planteskadegørere) 
14)         "plantebeskyttelsesmidler":
midler som defineret i artikel 2 i forordning (EF) nr. 1107/2009
15)         "animalsk produktion":
produktion af husdyr eller opdrættet vildt (også insekter)
16)         "veranda": tilføjet,
overdækket, ikke isoleret udendørs del af en staldbygning, hvor den længste
side normalt er forsynet med ståltrådshegn eller trådnet, med udendørsklima,
naturlig og kunstig belysning og gulv med strøelse 
17)         "akvakultur":
akvakultur som defineret i artikel 4, stk. 1, nr. 25, i
Europa-Parlamentets og Rådets forordning (EU) nr. 1380/2013[39]
18)         "dyrlægebehandling": alle
helbredende eller forebyggende behandlinger af en given sygdom
19)         "veterinærlægemidler":
veterinærlægemidler som defineret i artikel 1, nr. 2, i Europa-Parlamentets
og Rådets direktiv 2001/82/EF[40]
20)         "tilberedning": aktiviteter
i forbindelse med konservering eller forarbejdning af økologiske produkter,
herunder slagtning og opskæring for animalske produkters vedkommende,
emballering, mærkning eller ændringer i mærkningen vedrørende økologisk
produktion
21)         "fødevarer": fødevarer som
defineret i artikel 2 i Europa-Parlamentets og Rådets forordning (EF) nr.
178/2002[41]
22)         "foder" (eller
"foderstoffer"): foder som defineret i artikel 3, nr. 4), i
forordning (EF) nr. 178/2002 
23)         "fodermiddel": fodermiddel
som defineret i artikel 3, stk. 2, litra g), i Europa-Parlamentets og Rådets
forordning (EF) nr. 767/2009[42]
24)         "foder fra omlægning":
foder, der er produceret i omlægningsperioden, bortset fra foder, som er høstet
inden for de første 12 måneder efter omlægningens begyndelse 
25)         "markedsføring":
markedsføring som defineret i artikel 3, nr. 8, i forordning (EF) nr. 178/2002
26)         "sporbarhed": sporbarhed
som defineret i artikel 3, nr. 15, i forordning (EF) nr. 178/2002
27)         "faser af produktionen,
tilberedningen og distributionen": enhver fase fra og med
primærproduktionen af et økologisk produkt til og med dets oplagring,
forarbejdning, transport, salg eller levering til den endelige forbruger og,
hvor det er relevant, mærkning, reklame, import, eksport og underleverancer 
28)         "katastrofesituation":
omstændigheder, der kan henføres til "ugunstige vejrforhold",
"miljøhændelse", "naturkatastrofe" eller "katastrofal
hændelse" som defineret i artikel 2, stk. 1, litra h), j), k) og l), i
forordning (EU) nr. 1305/2013
29)         "ingrediens": ingrediens
som defineret i artikel 2, stk. 2, litra f), i forordning (EU)
nr. 1169/2011
30)         "mærkning": mærkning som
defineret i artikel 2, nr. 2, litra j), i forordning (EU) nr. 1169/2011
31)         "reklame": enhver
præsentation af økologiske produkter over for offentligheden med andre midler
end mærkning, der har til formål at eller sandsynligvis vil påvirke og forme
holdninger, overbevisninger og adfærd med henblik på direkte eller indirekte at
fremme salget af økologiske produkter
32)         "kompetente myndigheder":
kompetente myndigheder som defineret i artikel 2, nr. 5, i forordning (EU) nr.
XXX/XXXX [forordningen om offentlig kontrol]
33)         "kontrolmyndighed":
kontrolmyndighed for økologisk produktion og mærkning af økologiske produkter
som defineret i artikel 2, nr. 39, i forordning (EU) nr. XXX/XXXX [forordningen
om offentlig kontrol]
34)         "kontrolorgan": organ, der
er uddelegeret opgaver til, som defineret i artikel 2, nr. 38, i forordning
(EU) No XXX/XXXX [forordningen om offentlig kontrol], samt organ, der er
anerkendt/godkendt af Kommissionen eller af et tredjeland, der er godkendt af
Kommissionen til at foretage kontrol i tredjelande for så vidt angår import af
økologiske produkter til Unionen
35)         "manglende overholdelse":
manglende overholdelse af bestemmelserne i denne forordning
36)         "genetisk modificeret
organisme": genetisk modificeret organisme som defineret i artikel 2, nr.
2, i Europa-Parlamentets og Rådets direktiv 2001/18/EF[43], som ikke er
fremstillet med de teknikker til genetisk modifikation, der er opført i bilag I
B til nævnte direktiv, i det følgende benævnt "GMO"
37)         "fremstillet af GMO'er":
afledt helt eller delvis af GMO'er, dog uden at indeholde eller bestå af GMO'er

38)         "fremstillet ved hjælp af
GMO'er": afledt ved anvendelse af en gmo som den sidste levende organisme
i fremstillingsprocessen, dog uden at indeholde eller bestå af gmo'er eller
være fremstillet af gmo'er
39)          "fødevaretilsætningsstof":
fødevaretilsætningsstof som defineret i artikel 3, stk. 2, litra a), i
Europa-Parlamentets og Rådets forordning (EF) nr. 1333/2008[44] ;
40)         "fodervaretilsætningsstof":
fodervaretilsætningsstof som defineret i artikel 2, stk. 2, litra a), i
Europa-Parlamentets og Rådets forordning (EF) nr. 1831/2003[45]
41)         "ækvivalens": opfyldelse af
samme mål og principper ved anvendelse af regler, der sikrer samme grad af
sikkerhed for overensstemmelse "teknisk hjælpestof": teknisk
hjælpestof som defineret i artikel 3, stk. 2, litra b), i forordning (EF) nr.
1333/2008
42)         "fødevareenzym":
fødevareenzym som defineret i artikel 3, stk. 2, litra a), i
Europa-Parlamentets og Rådets forordning (EF) nr. 1332/2008[46]
43)         "ioniserende stråling":
ioniserende stråling som defineret i artikel 1 i Rådets direktiv 96/29/Euratom[47].
Kapitel II
Principper for økologisk produktion
Artikel 4
Generelle
principper
Økologisk produktion er et system for
bæredygtig forvaltning af landbruget, der bygger på følgende generelle
principper, som indebærer:
a)           Respekt for naturens systemer og
kredsløb og bevarelse og fremme af jordbundens, vandets, luftens og
biodiversitetens tilstand, af planternes og dyrenes sundhed og deres indbyrdes
balance
b)           Bidrag til en høj grad af
biodiversitet
c)           Udnyttelse af energi og
naturressourcerne, herunder vand, jord, organiske stoffer og luft, på en
forsvarlig måde
d)           Overholdelse af høje standarder for
dyrevelfærd, herunder navnlig opfyldelse af dyrs artsspecifikke adfærdsbehov
e)           Hensigtsmæssig tilrettelæggelse og
forvaltning af biologiske processer baseret på økologiske systemer, der
anvender naturressourcer, der er interne i systemet, ved hjælp af metoder, der
i)       anvender levende organismer og mekaniske
produktionsmetoder
ii)      anvender jordtilknyttet afgrødedyrkning
og animalsk produktion eller anvender akvakultur, der overholder princippet om
bæredygtigt fiskeri
iii)     udelukker anvendelse af GMO'er og
produkter fremstillet af eller ved hjælp af GMO'er, med undtagelse af
veterinærlægemidler
iv)     bygger på anvendelse af forebyggende
foranstaltninger, hvor det er relevant
f)            og begrænset anvendelse af eksterne
input. Hvor eksterne input er påkrævet, eller hvor der ikke findes nogen
hensigtsmæssig forvaltningspraksis og metode, jf. litra e), begrænses disse til
i)       input
fra økologisk produktion
ii)      naturlige
stoffer eller stoffer fremstillet på basis af naturlige stoffer
iii)     mineralske
gødningsstoffer med lav opløselighed
g)           hvor det er nødvendigt tilpasses
reglerne for økologisk produktion inden for rammerne af denne forordning under
hensyntagen til sundhedsstatus, regionale forskelle i den økologiske balance,
klimaforhold og lokale forhold, udviklingsstadier og særlige opdrætsmetoder.
Artikel 5
Særlige
principper, der gælder for landbrugsaktiviteter og akvakultur
Inden for rammerne af landbrugsaktiviteter og
akvakultur bygger økologisk produktion navnlig på følgende særlige principper:
a)           Jordbundslivet og jordbundens
naturlige frugtbarhed, jordbundens stabilitet, jordens evne til at holde på
vand og biodiversitet skal bevares og forbedres, tab af jordbundens indhold af
organisk materiale, jordpakning og jorderosion skal forebygges og bekæmpes, og
planternes næringsoptagelse skal hovedsagelig ske via jordbundens økosystem.
b)           Brugen af ikke-fornyelige ressourcer
og eksterne input skal begrænses til et minimum
c)           Affald og biprodukter af vegetabilsk
og animalsk oprindelse skal genanvendes som input i den vegetabilske og
animalske produktion.
d)           Plantesundheden skal opretholdes
gennem forebyggende foranstaltninger, herunder navnlig ved valg af passende
arter og sorter eller heterogent plantemateriale med modstandsdygtighed over
for skadegørere og sygdomme, passende sædskifte, mekaniske og fysiske metoder
samt beskyttelse af skadegøreres naturlige fjender.
e)           Ved valg af racer skal der tages
hensyn til dyrenes evne til at tilpasse sig lokale forhold, deres levedygtighed
og deres modstandskraft over for sygdomme og sundhedsproblemer Den animalske
produktion skal tilpasses de lokale forhold og være tilknyttet jord. Der skal
anvendes opdrætsmetoder, der styrker immunsystemet og dyrenes naturlige forsvar
mod sygdomme, herunder især regelmæssig motion og adgang til udendørs arealer
og græsningsarealer, hvor det er relevant.
f)            Der skal være et højt
dyrevelfærdsniveau, der respekterer artsspecifikke behov.
g)           Husdyr skal fodres med økologisk
foder, der består af landbrugsingredienser fra økologisk produktion og
naturlige ikke-landbrugsmæssige stoffer.
h)           Udelukkelse af genteknik, kloning af
dyr, kunstig polyploidinduktion og ioniserende stråling i hele den økologiske
fødevarekæde.
i)            Vandmiljøets sundhed og det
omgivende vand- og jordøkosystems kvalitet opretholdes. 
j)            Vandorganismer skal fodres med
foder fra bæredygtigt fiskeri som omhandlet i forordning (EU) nr. 1380/2013
eller med økologisk foder, der består af landbrugsingredienser fra økologisk
produktion, herunder økologisk akvakultur og naturlige ikke-landbrugsmæssige
stoffer.
Artikel 6
Særlige
principper, der gælder for forarbejdning af økologiske fødevarer og
foderstoffer
Produktionen af forarbejdede økologiske fødevarer
og foderstoffer skal navnlig bygge på følgende nærmere bestemte principper:
a)           Økologiske fødevarer skal
fremstilles af økologiske landbrugsingredienser
b)           Økologiske foderstoffer skal
fremstilles af økologiske fodermidler
c)           Anvendelsen af fødevaretilsætningsstoffer,
ikke-økologiske ingredienser med hovedsagelig teknologiske og organoleptiske
funktioner samt mikronæringsstoffer og tekniske hjælpestoffer begrænses til et
minimum og tillades kun, hvor der er et grundlæggende teknologisk behov herfor,
eller af særlige ernæringsmæssige årsager.
d)           Anvendelsen af
fodertilsætningsstoffer og tekniske hjælpestoffer skal begrænses til et minimum
og tillades kun, hvor der er et grundlæggende teknologisk eller zooteknisk
behov herfor, eller af særlige ernæringsmæssige årsager.
e)           Der må ikke anvendes stoffer og
forarbejdningsmetoder, der kan være vildledende med hensyn til produktets sande
karakter.
f)            Fødevarer eller foderstoffer skal
forarbejdes med forsigtighed, helst ved anvendelse af biologiske, mekaniske og
fysiske metoder.
Kapitel III
Produktionsregler
Artikel 7
Generelle
produktionsregler
1.           Erhvervsdrivende skal
overholde følgende generelle produktionsregler:
a)      Hele landbrugsbedriften eller
akvakulturbruget skal forvaltes i overensstemmelse med de krav, der gælder for
økologisk produktion.
b)      Medmindre andet er fastsat i punkt 2, nr.
2, i del IV, og punkt 1, nr. 3, i del VI i bilag II, må kun produkter og
stoffer, der er tilladt i henhold til artikel 19, anvendes i økologisk landbrug
og akvakultur, forudsat at det pågældende produkt eller stof er godkendt til
anvendelse i landbrug og akvakultur, i overensstemmelse med de relevante
bestemmelser i EU-retten, og, hvor det er nødvendigt, i de pågældende
medlemsstater, i overensstemmelse med nationale bestemmelser, der bygger på
EU-retten 
c)      Anvendelse af ioniserende stråling til
behandling af økologiske fødevarer eller økologiske foderstoffer eller af
råvarer anvendt i økologiske fødevarer eller økologiske foderstoffer er
forbudt.
d)      Økologiske erhvervsdrivende, bortset fra
mikrovirksomheder, landbrugere og erhvervsdrivende, der producerer tang eller
akvakulturdyr, skal indføre et miljøforvaltningssystem, som forbedrer deres
resultater på miljøområdet.
2.           For at sikre, at de generelle
produktionsregler anvendes korrekt tillægges Kommissionen beføjelser til at
vedtage delegerede retsakter i overensstemmelse med artikel 36 med henblik på
de kriterier, som miljøforvaltningssystemet omhandlet i stk. 1, litra d), skal
opfylde. Disse kriterier skal tage hensyn til små og mellemstore virksomheders
særlige forhold.
Artikel 8
Omlægning
til økologisk produktion
1.           Landbrugere og
erhvervsdrivende, der producerer tang eller akvakulturdyr, er underlagt krav om
gennemførelse af en omlægningsperiode. I hele omlægningsperioden skal de
overholde de bestemmelser om økologisk produktion, der er fastsat i denne
forordning, herunder navnlig de særlige bestemmelser om omlægning i bilag II.
2.           Omlægningsperioden kan
tidligst påbegyndes, når landbrugeren eller den erhvervsdrivende, som
producerer tang eller akvakulturdyr, har underrettet de kompetente myndigheder
om sine aktiviteter i henhold til bestemmelserne i denne forordning.
2a) Uanset stk. 2 gælder, at hvis arealet er
blevet braklagt før den meddelelse, der er omhandlet i artikel 24, stk. 1, er
indgivet, i mindst den periode, der kræves for omlægning, og forudsat, at alle
øvrige krav er opfyldt, kræves der ikke nogen omlægningsperiode for et sådant
braklagt areal
3.           Tidligere perioder kan ikke
anerkendes med tilbagevirkende kraft for at være en del af omlægningsperioden.
4.           Produkter, der er produceret
i omlægningsperioden, må ikke markedsføres som økologiske.
5.           Uanset artikel 7, stk. 1,
litra a), må en landbrugsbedrift i omlægningsperioden opdeles i tydeligt
adskilte enheder, som ikke alle drives efter økologiske produktionsregler. Med
hensyn til husdyr skal der i løbet af omlægningsperioden være tale om
forskellige arter af dyr i den økologiske produktion.  Med hensyn til
akvakultur kan der være tale om samme arter under forudsætning af, at der er
passende adskillelse mellem produktionsstederne. Med hensyn til planter skal
der være tale om forskellige sorter, der let kan skelnes, i den økologiske
produktion i omlægningsperioden. 
6.           For at sikre kvalitet,
sporbarhed og overholdelse af denne forordning for så vidt angår økologisk
produktion og tilpasning til den tekniske udvikling tillægges Kommissionen
beføjelser til at vedtage delegerede retsakter i overensstemmelse med artikel
36 med henblik på at supplere de bestemmelser, der er fastsat i denne artikel,
eller supplere eller ændre de bestemmelser, der er fastsat i bilag II
vedrørende omlægning.
Artikel 9
Forbud mod
anvendelse af GMO'er
1.           GMO'er og produkter
fremstillet af eller ved hjælp af GMO'er må ikke anvendes i
fødevarer eller foderstoffer eller som fødevarer, foder, tekniske
hjælpestoffer, plantebeskyttelsesmidler, gødningsstoffer,
jordforbedringsmidler, planteformeringsmateriale, mikroorganismer og dyr i
økologisk produktion. 
2.           Med henblik på stk. 1 for så
vidt angår GMO'er eller produkter, der er fremstillet af eller ved hjælp
af GMO’er til fødevarer og foder, kan de erhvervsdrivende henholde sig til den
mærkning, der ledsager et produkt, eller ethvert andet ledsagedokument, der er
anbragt eller medfølger i henhold til direktiv 2001/18/EF, Europa-Parlamentets
og Rådets forordning (EF) nr. 1829/2003[48]
eller Europa-Parlamentet og Rådets forordning (EF) nr. 1830/2003[49].
3.           De erhvervsdrivende kan gå ud
fra, at der ikke er anvendt nogen GMO'er eller produkter fremstillet af GMO'er
ved fremstillingen af de indkøbte fødevarer eller foderstoffer, når disse
produkter ikke er mærket eller ledsaget af et dokument i henhold til de nævnte
forordninger i stk. 2, medmindre de har fået andre oplysninger, der angiver, at
mærkningen af produkterne ikke er i overensstemmelse med ovennævnte
forordninger.
Artikel 10
Regler om
planteproduktion
1.           Erhvervsdrivende, der
producerer planter eller planteprodukter, skal navnlig overholde de særlige
produktionsregler, der er fastsat i del I i bilag II.
2.           Hver medlemsstat sørger for,
at der oprettes en elektronisk database til registrering af de sorter og
heterogent plantemateriale, jf. forordning (EU) nr. XX/XXX (lovgivning om
planteformeringsmateriale (PRM), for hvilket planteformeringsmateriale, der er
produceret efter den økologiske produktionsmetode, er til rådighed på dens
område.
3.           For at sikre kvalitet,
sporbarhed og overholdelse af denne forordning for så vidt angår økologisk
planteproduktion og tilpasning til den tekniske udvikling tillægges Kommissionen
beføjelser til at vedtage delegerede retsakter i overensstemmelse med artikel
36 med henblik på at ændre eller supplere de særlige regler for
planteproduktion, med hensyn til:
a)       dyrkningsmetoder
b)      jordforvaltning og gødskning
c)       plantesundhed og bekæmpelse af
skadegørere og ukrudt
d)      forvaltning af svampeproduktion og andre
særlige planter og systemer for planteproduktion
e)       planteformeringsmateriales oprindelse
f)       indsamling af vilde planter.
4.           Kommissionen vedtager
gennemførelsesretsakter om de tekniske detaljer vedrørende oprettelsen af den
database, der er omhandlet i stk. 2. Gennemførelsesretsakterne vedtages efter
undersøgelsesproceduren i artikel 37, stk. 2.
Artikel 11
Regler om
animalsk produktion
1.           Erhvervsdrivende inden
animalsk produktion skal navnlig overholde de særlige produktionsregler, der er
fastsat i del II i bilag II.
2.           For at sikre kvalitet,
sporbarhed og overholdelse af denne forordning, hvad angår økologisk animalsk
produktion og tilpasning til den tekniske udvikling, tillægges Kommissionen
beføjelser til at vedtage delegerede retsakter i overensstemmelse med artikel
36 med henblik på at ændre eller supplere de særlige regler for animalsk
produktion med hensyn til:
a)       dyrenes oprindelse
b)      staldforhold, herunder mindste indendørs
og udendørs areal og det maksimale antal dyr pr. hektar
c)       opdrætsmetoder
d)      avl
e)       foderstoffer og fodring
f)       sygdomsforebyggelse og
dyrlægebehandling.
Artikel 12
Regler om
produktion af tang og akvakulturdyr
1.           Erhvervsdrivende, der
producerer tang og akvakulturdyr, skal navnlig overholde de særlige
produktionsregler, der er fastsat i del III i bilag II.
2.           For at sikre kvalitet,
sporbarhed og overholdelse af denne forordning for så vidt angår økologisk
tangproduktion og tilpasning til den tekniske udvikling tillægges Kommissionen
beføjelser til at vedtage delegerede retsakter i overensstemmelse med artikel
36 med henblik på at ændre eller supplere de særlige regler for tangproduktion
med hensyn til:
a)       det akvatiske miljøs egnethed og planen
for bæredygtig forvaltning
b)      høst af vildtvoksende tang
c)       dyrkning af tang
d)      antifoulingforanstaltninger og rengøring
af produktionsudstyr og -anlæg.
3.           For at sikre kvalitet,
sporbarhed og overholdelse af denne forordning for så vidt angår økologisk
produktion af akvakulturdyr og tilpasning til den tekniske udvikling tillægges
Kommissionen beføjelser til at vedtage delegerede retsakter i overensstemmelse
med artikel 36 med henblik på at ændre eller supplere de særlige regler for
produktion af akvakulturdyr, for så vidt angår:
a)       det akvatiske miljøs egnethed og planen
for bæredygtig forvaltning
b)      akvakulturdyrenes oprindelse
c)       opdræt af akvakulturdyr, herunder
akvatiske indeslutningssystemer, produktionssystemer, maksimal opdrætstæthed
og, hvor det er relevant, mindste opdrætstæthed
d)      avl
e)       håndtering af akvakulturdyr
f)       foderstoffer og fodring
g)      sygdomsforebyggelse og dyrlægebehandling.
Artikel 13
Regler om
produktion af forarbejdede fødevarer og foderstoffer
1.           Erhvervsdrivende, der
producerer forarbejdede fødevarer og foderstoffer, skal navnlig overholde de
særlige produktionsregler, der er fastsat i del IV i bilag II.
2.           For at sikre kvalitet,
sporbarhed og overholdelse af denne forordning for så vidt angår produktion af
forarbejdede økologiske fødevarer og foderstoffer og tilpasning til den
tekniske udvikling tillægges Kommissionen beføjelser til at vedtage delegerede
retsakter i overensstemmelse med artikel 36 med henblik på at ændre eller
supplere de særlige regler for produktion af fødevarer og foderstoffer med
hensyn til:
a)       procedurer, som skal følges
b)      forebyggende foranstaltninger, som skal
træffes
c)       sammensætning af og betingelser for
anvendelse af forarbejdede fødevarer og foderstoffer, herunder produkter og
stoffer, hvis anvendelse i forarbejdede fødevarer og foderstoffer er tilladt
d)      rengøringsforanstaltninger
e)       markedsføring af forarbejdede produkter,
herunder mærkning og identifikation heraf
f)       adskillelse mellem på den ene side
økologiske produkter, landbrugsingredienser og fodermidler og på den anden side
fodermidler fra ikke-økologiske produkter, landbrugsingredienser og fodermidler
g)      listen over ikke-økologiske
landbrugsingredienser, hvis anvendelse undtagelsesvis er tilladt til produktion
af forarbejdede økologiske produkter
h)      beregningen af den andel af
landbrugsingredienser, der er omhandlet i artikel 21, stk. 3, litra a), nr. ii,
og litra b)
i)       teknikker, som anvendes i fødevare- og
foderstofforarbejdning.
Artikel 14
Regler om
produktion af vin
1.           Erhvervsdrivende, der
producerer produkter, som hører under vinsektoren, skal navnlig overholde de
særlige produktionsregler, der er fastsat i del V i bilag II.
2.           For at sikre kvalitet,
sporbarhed og overholdelse af denne forordning for så vidt angår økologisk
vinproduktion og tilpasning til den tekniske udvikling tillægges Kommissionen
beføjelser til at vedtage delegerede retsakter i overensstemmelse med artikel
36 med henblik på at ændre eller supplere de særlige regler for produktion af
vin for så vidt angår ønologiske fremgangsmåder og restriktioner.
Artikel 15
Regler om
produktion af gær, der anvendes som fødevare eller foder
1.           Erhvervsdrivende, der
producerer gær, som skal anvendes som fødevare eller foderstof, skal navnlig
overholde de særlige produktionsregler, der er fastsat i del VI i bilag II.
2.           For at sikre kvalitet,
sporbarhed og overholdelse af denne forordning for så vidt angår produktion af
økologisk gær og tilpasning til den tekniske udvikling tillægges Kommissionen
beføjelser til at vedtage delegerede retsakter i overensstemmelse med artikel
36 med henblik på at ændre eller supplere de særlige regler for produktion af
gær for så vidt angår forarbejdningen og de anvendte substrater.
Artikel 16
Regler om
produktion af andre produkter
For at tage hensyn til et eventuelt fremtidigt
behov for særlige produktionsregler for andre produkter end de produkter, som
er omhandlet i artikel 10 til 15, og for at sikre kvalitet, sporbarhed og
overholdelsen af denne forordning for så vidt angår økologisk produkter af
disse andre yderligere produkter og sikre tilpasning til den tekniske udvikling
tillægges Kommissionen beføjelser til at vedtage delegerede retsakter i
overensstemmelse med artikel 36 med henblik på at ændre eller supplere bilag
II, hvad angår særlige produktionsregler for disse produkter. 
Artikel 17 
Vedtagelse
af særlige produktionsregler
For at gøre det muligt at en økologisk
produktion kan videreføres eller genoptages i tilfælde af en
katastrofesituation og med forbehold af de principper, der er fastsat i kapital
II, tillægges Kommissionen beføjelser til at vedtage delegerede retsakter i
overensstemmelse med artikel 36 med henblik på fastlæggelse af de kriterier,
der skal ligge til grund for at afgøre, om der er tale om en
katastrofesituation og om særlige bestemmelser om, hvordan disse situationer
håndteres, om overvågning og om rapporteringskrav.
Artikel 18
Indsamling,
emballering, transport og opbevaring
1. Økologiske produkter indsamles, emballeres,
transporteres og opbevares i overensstemmelse med reglerne i bilag III.
2. For at sikre den økologiske produktions
integritet og tilpasningen til den tekniske udvikling tillægges Kommissionen
beføjelser til at vedtage delegerede retsakter i overensstemmelse med artikel
36 med henblik på at ændre eller supplere reglerne i bilag III.
Artikel 19
Godkendelse
af produkter og stoffer, der anvendes i økologisk produktion
1.           Kommissionen kan give
tilladelse til anvendelse i økologisk produktion af, og opstille en begrænset
liste over de produkter og stoffer, der må anvendes til følgende formål:
a)       til plantebeskyttelsesmidler
b)      til gødningsstoffer,
jordforbedringsmidler og næringsstoffer
c)       til fodermidler
d)      til fodertilsætningsstoffer og tekniske
hjælpestoffer
e)       til midler til rengøring og
desinficering af damme, bure, tanke, raceways, bygninger og anlæg, som anvendes
til animalsk produktion
f)       til midler til rengøring og
desinficering i bygninger og anlæg til planteproduktion, herunder opbevaring på
en landbrugsbedrift.
Kommissionen kan navnlig give tilladelse til anvendelse i produktion af
forarbejdede økologiske fødevarer af, og opstille en begrænset liste over, de
produkter og stoffer, der må anvendes til følgende formål: 
a)       til fødevaretilsætningsstoffer,
fødevareenzymer og tekniske hjælpestoffer
b)      til tekniske hjælpestoffer til produktion
af gær og gærprodukter.
2.           Tilladelsen til anvendelse i
økologisk produktion af de produkter og stoffer, der er omhandlet i stk. 1,
første afsnit, er underlagt principperne i kapitel II og følgende kriterier,
der skal vurderes som en helhed:
a)       Deres anvendelse er nødvendig for en
vedvarende produktion og væsentlig for den tilsigtede brug.
b)      Alle produkter og stoffer er af
vegetabilsk, animalsk, mikrobiel eller mineralsk oprindelse, medmindre der ikke
findes produkter eller stoffer fra sådanne kilder i tilstrækkelige mængder
eller kvaliteter, eller der ikke findes alternativer.
c)       Følgende gælder for produkterne i stk.
1, første afsnit, litra a):
i)       Deres
anvendelse er af væsentlig betydning for at bekæmpe en skadegører, hvor der
ikke er andre biologiske, fysiske eller opdrætsmæssige alternativer eller
dyrkningsmetoder eller andre effektive produktionsmetoder til rådighed.
ii)      Hvis
produkterne ikke er af vegetabilsk, animalsk, mikrobiel eller mineralsk
oprindelse og ikke er identiske med deres naturlige form, kan de kun tillades,
hvis betingelserne for deres anvendelse udelukker enhver direkte kontakt med de
spiselige dele af afgrøden.
(d)     For produkterne i stk. 1, første
afsnit, litra b), gælder, at anvendelsen af disse produkter er af væsentlig
betydning for at opnå eller bevare jordens frugtbarhed eller for at opfylde
afgrødernes specifikke næringsbehov eller til specifikke jordforbedringsformål.
(e)     Følgende gælder for produkterne i stk. 1,
første afsnit, litra c) og d):
i)       Deres
anvendelse er nødvendig for at bevare dyrenes sundhed, velfærd og levedygtighed
og bidrager til en passende kost, der opfylder de pågældende arters
fysiologiske behov og adfærdsmæssige behov, eller deres anvendelse er nødvendig
for at producere eller opbevare foderstoffer, fordi det er umuligt at producere
eller opbevare sådanne foderstoffer uden at anvende disse stoffer
ii)      Foderstoffer
af mineralsk oprindelse, sporstoffer, vitaminer eller provitaminer skal være af
naturlig oprindelse, bortset i tilfælde af at produkter eller stoffer fra
sådanne kilder ikke kan skaffes i tilstrækkelige mængder eller kvaliteter,
eller hvis der ikke findes alternativer.
Tilladelsen til anvendelse i produktionen af økologiske forarbejdede
fødevarer af de produkter og stoffer, der er omhandlet i stk. 1, andet afsnit, er underlagt principperne i kapitel II og følgende
kriterier, der skal vurderes som en helhed:
a)       Alternativer, der er tilladt i henhold
til denne artikel, findes ikke.
b)      Der er umuligt at producere eller
konservere fødevaren eller at opfylde bestemte ernæringsmæssige krav, som er
fastsat i medfør af EU-lovgivningen, uden anvendelse af disse produkter eller
stoffer.
c)       De forekommer i naturen og må kun have
undergået mekaniske, fysiske, biologiske, enzymatiske eller mikrobielle
processer, medmindre sådanne produkter og stoffer fra sådanne kilder ikke
findes i tilstrækkelige mængder eller kvaliteter.
Tilladelsen til anvendelse af produkter eller stoffer frembragt ved
kemisk syntese begrænses til det strengt nødvendige for tilfælde, hvor
anvendelsen af eksterne input, jf. artikel 4, litra f), vil være årsag til en
uacceptabel påvirkning af miljøet.
3.           For at sikre kvalitet,
sporbarhed og overholdelse af denne forordning for så vidt angår økologisk
produktion i almindelighed og produktion af forarbejdede økologiske fødevarer i
særdeleshed og tilpasning til den tekniske udvikling tillægges Kommissionen
beføjelser til at vedtage delegerede retsakter i overensstemmelse med
artikel 36 med henblik på fastlæggelse af yderligere kriterier for
godkendelse eller tilbagetrækning af godkendelsen af produkter og stoffer, der
er omhandlet i stk. 1, til anvendelse i økologisk produktion i almindelighed og
i produktion af forarbejdede økologiske fødevarer, og andre særlige krav og
betingelser for anvendelse af sådanne godkendte produkter og stoffer. 
4.           Når en medlemsstat mener, at
et produkt eller et stof bør tilføjes eller fjernes fra de lister over
godkendte produkter eller stoffer, der er omhandlet i stk. 1, eller at de
anvendelsesspecifikationer, som er anført i produktionsreglerne bør ændres,
sørger den pågældende medlemsstat for, at et dossier med begrundelsen for
tilføjelsen, fjernelsen eller ændringen sendes officielt til Kommissionen og de
øvrige medlemsstater.
Anmodninger om ændring eller fjernelse offentliggøres af
medlemsstaterne.
5.           Kommissionen vedtager
gennemførelsesretsakter om godkendelse eller tilbagetrækning af produkter eller
stoffer, der må anvendes i økologisk produktion i almindelighed, og produkter
og stoffer, der må anvendes i produktionen af forarbejdede økologiske fødevarer
i særdeleshed, og fastlægger de procedurer, der skal følges ved udstedelse af
godkendelser og ved udarbejdelse af listerne over sådanne produkter og stoffer,
og, hvor det er relevant, en beskrivelse af disse, krav til sammensætning og
anvendelsesbetingelser. Disse gennemførelsesretsakter vedtages efter
undersøgelsesproceduren i artikel 37, stk. 2.
Artikel 20
Forekomst af
ikke-tilladte produkter eller stoffer
1.           Produkter, for hvilke det
konstateres, at mængden af produkter og stoffer, der ikke er tilladt i henhold
til artikel 19, ligger over de grænseværdier, der er fastsat under hensyntagen
til navnlig direktiv 2006/125/EF, må ikke markedsføres som økologiske.
2.           For at sikre
formålstjenlighed, effektivitet og gennemsigtighed hvad angår ordningen for
økologisk produktion og mærkning bør Kommissionen tillægges beføjelser til at
vedtage delegerede retsakter i overensstemmelse med artikel 36 med henblik på
fastsættelse af de specifikke kriterier og betingelser, der gælder for
anvendelsen af de grænseværdier, der er omhandlet i stk. 1, og for så vidt
angår fastlæggelsen af disse grænseværdier og tilpasningen heraf på baggrund af
den tekniske udvikling.
3.           Uanset artikel 211, stk. 1, i
forordning (EU) nr. 1308/2013 og med forbehold for, at en tilladelse fra
Kommissionen vedtages uden anvendelse af proceduren omhandlet i artikel 37,
stk. 2 eller 3, i denne forordning, kan medlemsstaterne yde nationale
betalinger for at kompensere landbrugere for tab, de er påført som følge af
forurening af deres landbrugsprodukter med ikke-tilladte produkter eller
stoffer, som forhindrer dem i at markedsføre deres produkter som økologiske,
forudsat at landbrugerne har truffet alle relevante foranstaltninger til at
forhindre risikoen for en sådan forurening. Medlemsstaterne har også mulighed
for at anvende den fælles landbrugspolitiks ordninger for helt eller delvist at
dække sådanne tab.
Kapitel IV
Mærkning
Artikel 21
Brug af
betegnelser for økologisk produktion
1.           I denne forordning anses et
produkt for at være forsynet med angivelser, der henviser til økologisk
produktion, når produktet eller dets ingredienser eller de anvendte fodermidler
i mærkningen, reklamen eller handelsdokumenterne er beskrevet med angivelser,
der lader køberen formode, at produktet eller dets ingredienser eller de
anvendte fodermidler er fremstillet i overensstemmelse med bestemmelserne i
denne forordning. Navnlig må betegnelserne i bilag IV samt afledninger heraf
eller diminutivformer, som f.eks. "bio-" og "øko-"
anvendes, hver for sig eller i kombination, overalt i Unionen og på alle de
sprog, der er opført i nævnte bilag, i forbindelse med mærkning af og reklame
for produkter, der opfylder kravene i denne forordning.
2.           For de produkter, der er
omhandlet i artikel 2, stk. 1, må de betegnelser, der er omhandlet i stk. 1 i
denne artikel, ikke anvendes nogen steder i Unionen, på et sprog, der er opført
i bilag IV, til mærkning af, reklame for og handelsdokumenter vedrørende et
produkt, der ikke opfylder kravene i denne forordning.
Desuden må der ikke i forbindelse med mærkning eller reklame anvendes
betegnelser, herunder betegnelser anvendt i varemærker, eller praksis, der kan
vildlede forbrugeren eller brugeren ved at antyde, at et produkt eller dets
ingredienser opfylder kravene i denne forordning.
3.           For så vidt angår
forarbejdede fødevarer kan de betegnelser, der er omhandlet i stk. 1, anvendes
a)      i varebetegnelsen, hvis
i)       den forarbejdede fødevare opfylder de
produktionsregler, der er fastsat i del IV i bilag II
ii)      mindst 95 vægtprocent af fødevarens
landbrugsingredienser er økologiske
b)      udelukkende på ingredienslisten, hvis
under 95 % af landbrugsingredienserne er økologiske, og forudsat at disse
ingredienser er i overensstemmelse med de produktionsregler, der er fastsat i
denne forordning.
Af ingredienslisen i første afsnit, litra b), skal det fremgå, hvilke
ingredienser der er økologiske. Henvisninger til økologisk produktion må kun
forekomme i tilknytning til de økologiske ingredienser. På denne ingrediensliste
skal være angivet de økologiske ingrediensers samlede procentdel i forhold til
den samlede mængde af landbrugsingredienser. 
Betegnelserne i stk. 1 og procentangivelsen som omhandlet i første
afsnit, litra b), skal fremstå i samme farve og størrelse og med samme
skrifttype, som de øvrige angivelser på ingredienslisten.
4.           For at skabe klarhed for
forbrugerne og for at sikre, at de relevante oplysninger formidles til dem,
tillægges Kommissionen beføjelser til at vedtage delegerede retsakter i overensstemmelse
med artikel 36 om tilpasning af listen over betegnelser i bilag IV under
hensyntagen til den sproglige udvikling i medlemsstaterne og om fastsættelse af
de specifikke krav til mærkning og sammensætning, der gælder for foder og
foderingredienser.
Artikel 22
Obligatoriske
oplysninger
1.           Når de betegnelser, der er
omhandlet i artikel 21, stk. 1, anvendes:
a)      skal kodenummeret på den kontrolmyndighed
eller det kontrolorgan, som den erhvervsdrivende, der har udført den seneste
produktions- eller tilberedningsproces, er undergivet, også være anført ved
mærkning
b)      skal Den Europæiske Unions logo for
økologisk produktion, jf. artikel 23, for så vidt angår færdigpakkede fødevarer
som defineret i artikel 2, stk. 2, litra e), i forordning (EU) nr. 1169/2011 også
være anført på emballagen
2.           skal det, når Den Europæiske
Unions logo for økologisk produktion anvendes, også angives, hvor de
landbrugsråvarer, som indgår i produktet, er produceret; dette sted skal
anføres i samme synsfelt som logoet og antager efter omstændighederne en af
følgende former:
a)      "EU-jordbrug", hvis
landbrugsråvarerne er produceret i Unionen
b)      "ikke-EU-jordbrug", hvis
landbrugsråvarerne er produceret i tredjelande
c)      "EU/ikke-EU-jordbrug", hvis en
del af landbrugsråvarerne er produceret i Unionen, og en anden del er
produceret i tredjelande.
Betegnelsen "landbrug" kan erstattes af
"akvakultur", hvor det er relevant.
Betegnelsen "EU" eller "ikke-EU" kan erstattes af
eller suppleres med angivelsen af et land, hvis alle landbrugsråvarer, der
indgår i produktet, er produceret i det pågældende land.
I forbindelse med betegnelsen "EU" eller "ikke-EU"
kan små mængder ingredienser efter vægt udelades, forudsat at den samlede
mængde udeladte ingredienser ikke overstiger 5 % af den samlede mængde efter
vægt af landbrugsråvarer.
Betegnelsen "EU" eller "ikke-EU" må ikke fremstå i
en farve og størrelse og med en skrifttype, der er mere fremtrædende end
fødevarebetegnelsen.
3.           De angivelser, der er nævnt i
denne artikel stk. 1 og 2, og i artikel 23, stk. 3, skal anbringes på et
iøjnefaldende sted på en sådan måde, at de er klart synlige, letlæselige og
ikke kan slettes.
4.           For at skabe klarhed for
forbrugerne og for at sikre, at de relevante oplysninger formidles til
forbrugerne, tillægges Kommissionen beføjelser til at vedtage delegerede
retsakter i overensstemmelse med artikel 36 om fastsættelse af yderligere
regler om mærkning og om anvendelse af de betegnelser/angivelser, der er
omhandlet i denne artikel stk. 1, litra a) og stk. 2, og i artikel 23, stk. 3.
5.           Kommissionen vedtager
gennemførelsesretsakter med henblik på følgende:
a)      specifikke og praktiske retningslinjer
for udformning, sammensætning og størrelse af de angivelser, der er omhandlet i
denne artikel stk. 1, litra a) og stk. 2, og i artikel 23, stk. 3.
b)      tildelingen af kodenumre til
kontrolmyndigheder og kontrolorganer
c)      angivelsen af, hvor landbrugsråvarerne er
produceret i henhold til denne artikel, stk. 2, og artikel 232, stk. 3.
Disse gennemførelsesretsakter vedtages efter undersøgelsesproceduren i
artikel 37, stk. 2.
Artikel 23
Den
Europæiske Unions logo for økologisk produktion
1.           Den Europæiske Unions logo
for økologisk produktion må anvendes i mærkning og udformning af samt reklame
for produkter, der opfylder kravene i denne forordning.
2.           Den Europæiske Unions logo
for økologisk produktion er en officiel attestering i henhold til artikel 85 og
90 i forordning (EU) nr. XXX/XXXX [forordningen om offentlig kontrol].
3.           Anvendelsen af Den Europæiske
Unions logo for økologisk produktion frivillig, hvad angår produkter importeret
fra tredjelande. Hvis nævnte logo optræder i mærkningen, skal angivelsen som
omhandlet i artikel 22, stk. 2, også optræde i mærkningen.
4.           Den Europæiske Unions logo
for økologisk produktion skal følge den model, der er fastsat i bilag V, og
skal være i overensstemmelse med bestemmelserne i nævnte bilag.
5.           Nationale og private logoer
kan anvendes til mærkning og udformning af samt reklame for produkter, der
opfylder kravene i denne forordning. 
6.           For at skabe klarhed for
forbrugerne og for at sikre, at de relevante oplysninger formidles til
forbrugerne tillægges Kommissionen beføjelser til at vedtage delegerede
retsakter i overensstemmelse med artikel 36 med henblik på ændring af Den
Europæiske Unions logo for økologisk produktion og de bestemmelser, der knytter
sig hertil, som er fastsat i bilag V.
Kapitel V
Økologisk certificering
Artikel 24
Ordning for
certificering som økologisk
1.           Erhvervsdrivende eller
sammenslutninger af erhvervsdrivende, der producerer, tilbereder eller
opbevarer økologiske produkter, som importerer sådanne produkter fra et
tredjeland eller som eksporterer sådanne produkter til et tredjeland, eller
markedsfører sådanne produkter, skal før markedsføringen af produkterne som
økologiske eller før omlægningen give meddelelse om deres aktivitet til de
kompetente myndigheder i den eller de medlemsstater, hvor aktiviteten udøves.
2.           Hvis erhvervsdrivende eller
sammenslutninger af erhvervsdrivende udlægger deres aktiviteter til tredjemand,
skal både de erhvervsdrivende og sammenslutningerne af erhvervsdrivende og den
tredjepart, til hvem aktiviteterne er udlagt, overholde bestemmelserne i stk.
1.
3.           Erhvervsdrivende og
sammenslutninger af erhvervsdrivende skal i overensstemmelse med bestemmelserne
i denne forordning dokumentere de forskellige aktiviteter, de udøver.
4.           Kompetente myndigheder fører
en ajourført fortegnelse med navne og adresser på erhvervsdrivende og grupper
af erhvervsdrivende, der har givet meddelelse om deres aktiviteter i henhold til
stk. 1 og offentliggør denne fortegnelse sammen med oplysninger om deres
økologiske certifikater som omhandlet i artikel 25. stk. 1. De kompetente
myndigheder overholder kravene om beskyttelse af personoplysninger i
Europa-Parlamentets og Rådets direktiv 95/46/EF[50].
5.           Medlemsstaterne sikrer, at de
gebyrer, der kan opkræves af de kompetente myndigheder, kontrolmyndigheder
eller kontrolorganer i henhold til artikel 76 i forordning (EU) nr. XX/XXXX
(forordningen om offentlig kontrol), offentliggøres.
6.           For at sikre
formålstjenlighed, effektivitet og gennemsigtighed hvad angår ordningen for
økologisk produktion og mærkning tillægges Kommissionen beføjelser til at
vedtage delegerede retsakter i overensstemmelse med artikel 36 med henblik på
kravene i forbindelse med føring af optegnelser, kravene til offentliggørelse
af fortegnelsen i stk. 4 i denne artikel, og de krav og procedurer, der skal
anvendes med henblik på offentliggørelsen af de gebyrer, der er omhandlet i
stk. 5 i denne artikel, og for det tilsyn, som de kompetente myndigheder skal
føre med anvendelsen af disse gebyrer.
7.           Kommissionen kan vedtage
gennemførelsesretsakter med henblik på fastsættelse af nærmere oplysninger og
specifikationer vedrørende indhold, form og fremgangsmåde for meddelelser, jf.
stk. 1, og offentliggørelsesmåde for de gebyrer, der er omhandlet i stk. 5.
Disse gennemførelsesretsakter vedtages efter undersøgelsesproceduren i artikel
37, stk. 2.
Artikel 25
Økologicertifikat
1.           Erhvervsdrivende og
sammenslutninger af erhvervsdrivende, som har givet meddelelse om deres
aktiviteter i henhold til artikel 24, stk. 1, og som overholder
bestemmelserne i denne forordning, har ret til at få udstedt et
økologicertifikat. Økologicertifikatet, som så vidt muligt udstedes i
elektronisk form, skal som minimum gøre det muligt at identificere den
erhvervsdrivende eller sammenslutningen af erhvervsdrivende, produkttype eller
produktsortiment, der er omfattet af certifikatet, og dets gyldighedsperiode.
2.           Økologicertifikatet er et
officielt certifikat som defineret i artikel 85 og 86 i forordning (EU) nr.
XXX/XXX (kontrolforordningen).
3.           Erhvervsdrivende og
sammenslutninger af erhvervsdrivende har ikke ret til at få udstedt et
økologicertifikat fra forskellige kontrolmyndigheder eller kontrolorganer for
samme produktgruppe, herunder heller ikke når disse erhvervsdrivende og
sammenslutninger af erhvervsdrivende udøver virksomhed i forskellige faser af
produktionen, tilberedningen og distributionen. 
4.           De enkelte medlemmer af en
sammenslutning af erhvervsdrivende har ikke ret til at få udstedt et
økologicertifikat for aktiviteter, der er omfattet af sammenslutningens
certifikat.
5.           Erhvervsdrivende skal
systematisk kontrollere økologicertifikater, som tilhører erhvervsdrivende, som
er deres leverandører.
6.            For at sikre
formålstjenlighed, effektivitet og gennemsigtighed hvad angår ordningen for
økologisk produktion og mærkning tillægges Kommissionen beføjelser til at
vedtage delegerede retsakter i overensstemmelse med artikel 36 med henblik på
de kriterier, der skal lægges til grund for fastlæggelsen af de produktgrupper,
der er omhandlet i stk. 3. 
Artikel 26
Sammenslutning
af erhvervsdrivende
1.           Hver sammenslutning af
erhvervsdrivende indfører et system for intern kontrol. Dette system skal
omfatte dokumenterede kontrolaktiviteter og procedurer, i henhold til hvilke en
udpeget person eller et udpeget organ er ansvarlig for at kontrollere, at
bestemmelserne i denne forordning overholdes af hvert medlem af
sammenslutningen.
2.           Mangler i etableringen eller
driften af systemet for intern kontrol i stk. 1, herunder især med hensyn til
manglende kapacitet til at opdage eller håndtere manglende overholdelse fra de
enkelte medlemmer af sammenslutningen af erhvervsdrivendes side, som påvirker
økologiske produkters integritet, kan føre til at certificeringen som økologisk
trækkes tilbage for hele sammenslutningen.
3.           For at sikre at
certificeringen af en sammenslutning af erhvervsdrivende fungerer effektivt og
virkningsfuldt bør Kommissionen tillægges beføjelser til at vedtage delegerede
retsakter i overensstemmelse med artikel 36 med henblik p det ansvar, der
påhviler de enkelte medlemmer af en sammenslutning af erhvervsdrivende,
sammenslutningens medlemssammensætning og størrelse, produktkategorier, der
skal produceres af en sammenslutning af erhvervsdrivende, vilkårene for
deltagelse i en sammenslutning af erhvervsdrivende, etablering og driften af
sammenslutningens system for intern kontrol, herunder omfanget, indholdet og
hyppigheden af den kontrol, der skal foretages.
4.           Kommissionen kan vedtage
gennemførelsesretsakter vedrørende udveksling af oplysninger mellem en
sammenslutning af erhvervsdrivende og den eller de kompetente myndigheder,
kontrolmyndigheder eller kontrolorganer, og mellem medlemsstaterne og Kommissionen.
Disse gennemførelsesretsakter vedtages efter undersøgelsesproceduren i artikel
37, stk. 2.
Kapitel VI
Handel med tredjelande
Artikel 27
Eksport af
økologiske produkter
1.           Et produkt kan eksporteres
fra Unionen som økologisk og være mærket med Den Europæiske Unions logo for
økologisk produktion, såfremt produktet er i overensstemmelse med
bestemmelserne i denne forordning.
Et produkt, som skal eksporteres som økologisk til
et tredjeland, der er anerkendt i henhold til artikel 31, kan eksporteres til
det pågældende tredjeland, såfremt det overholder det pågældende tredjelands
krav, som gælder for markedsføring som økologisk i det pågældende tredjeland. 
2.           For at forhindre at der
skabes ulige vilkår for erhvervsdrivende, når de eksporterer til tredjelande,
tillægges Kommissionen beføjelser til at vedtage delegerede retsakter i henhold
i overensstemmelse med artikel 36 med henblik på fastlæggelse af særlige
bestemmelser for eksport af økologiske produkter til et tredjeland, som er
anerkendt i henhold til artikel 31.
3.           For at sikre fair konkurrence
mellem erhvervsdrivende bør Kommissionen tillægges beføjelser til at vedtage
delegerede retsakter i overensstemmelse med artikel 36 med henblik på
dokumenter, der er bestemt for toldmyndigheder i tredjelande, især med hensyn
til et eksportcertifikat for økologiske produkter udstedt i elektronisk format,
når dette er muligt, og for at give sikkerhed for, at eksporterede økologiske
produkter er i overensstemmelse med bestemmelserne i denne forordning.
Artikel 28
Import af
økologiske produkter
1.           Et produkt kan importeres fra
et tredjeland med henblik på at blive markedsført i Unionen som økologisk, hvis
følgende betingelser er opfyldt:
a)      produktet er et økologisk produkt som
defineret i artikel 2, stk. 1
b)      produktet:
i)       er i overensstemmelse med bestemmelserne
i kapitel II, III og IV, og alle erhvervsdrivende, herunder eksportører i det
pågældende tredjeland, er blevet kontrolleret af en kontrolmyndighed eller et
kontrolorgan, der er anerkendt i henhold til artikel 29 eller
ii)      kommer fra et tredjeland, som er
anerkendt i henhold til:
–              
artikel 30 eller
–              
artikel 31
c)      de pågældende erhvervsdrivende i
tredjelande på et hvilket som helst tidspunkt er i stand til for importøren
eller de nationale myndigheder at forelægge dokumentation der gør det muligt at
identificere den erhvervsdrivende, der har udført den sidste proces med henblik
på at sikre sporbarheden for det økologiske produkt.
2.           For at sikre sporbarheden for
importerede produkter, der skal markedsføres i Unionen som økologiske,
tillægges Kommissionen beføjelser til at vedtage delegerede retsakter i
overensstemmelse med artikel 36 med henblik på de dokumenter, som om muligt
udstedes i elektronisk format, som er nødvendige for import. 
3.           Overholdelse af de betingelser
og foranstaltninger, som gælder for import af økologiske produkter i Unionen,
fastslås ved grænsekontrolsteder, jf. artikel 45, stk. 1, i forordning (EU) nr.
XXX/XXX (kontrolforordningen). Den fysiske kontrol, der er omhandlet i artikel
47, stk. 3, i nævnte forordning, gennemføres med en hyppighed, der afhænger af
hvor stor risikoen er, for at bestemmelserne i denne forordning ikke
overholdes.
Artikel 29
Anerkendelse
af kontrolmyndigheder og kontrolorganer 
1.           Kommissionen kan vedtage
gennemførelsesretsakter om anerkendelse, eller tilbagetrækning af anerkendelse,
af kontrolmyndigheder og kontrolorganer, som opfylder de kriterier, der er
fastsat i en delegeret retsakt vedtaget i henhold til stk. 7, og som er
kompetente til at gennemføre kontrol i tredjelande, og udarbejder en liste over
disse kontrolmyndigheder og kontrolorganer. Disse gennemførelsesretsakter
vedtages efter undersøgelsesproceduren i artikel 37, stk. 2.
2.           Kontrolorganerne skal
akkrediteres i henhold til den relevante harmoniserede standard for
"Conformity assessment – Requirements for bodies certifying products,
processes and services", hvis reference er blevet offentliggjort i Den
Europæiske Unions Tidende. 
3.           Akkrediteringen i stk. 2 må
kun bevilges af:
a)      et nationalt akkrediteringsorgan i
Unionen i henhold til Europa-Parlamentets og Rådets forordning (EF)
nr. 765/2008[51]
eller
b)      et akkrediteringsorgan uden for Unionen,
der har underskrevet den multilaterale anerkendelsesordning inden for rammerne
af det internationale akkrediteringsforum.
4.           Ved behandlingen af en
anmodning om godkendelse opfordrer Kommissionen kontrolmyndigheden eller
kontrolorganet til at fremlægge alle nødvendige oplysninger. 
De godkendte kontrolorganer eller
kontrolmyndigheder forelægger certifikater, der er udfærdiget af
akkrediteringsorganet eller den evalueringsrapport, som er udstedt af den
kompetente myndighed, og hvor det er relevant, rapporter vedrørende den
regelmæssige evaluering, overvågning og flerårige revurdering på stedet af
deres aktiviteter.
5.           På grundlag af oplysningerne
i stk. 4 sikrer Kommissionen passende tilsyn med de godkendte
kontrolmyndigheder og kontrolorganer gennem regelmæssig revision af deres
godkendelse. Kommissionen kan med henblik på dette tilsyn anmode om yderligere
oplysninger fra akkrediteringsorganer, eller, hvor det er relevant, de
kompetente myndigheder.
6.           Arten af tilsynet fastlægges
på grundlag af en vurdering af risikoen for, at bestemmelserne ikke overholdes.
7.           For at sikre gennemsigtighed
i anerkendelses- og tilsynsprocedurerne tillægges Kommissionen beføjelser til
at vedtage delegerede retsakter i overensstemmelse med artikel 36 vedrørende de
kriterier, der skal lægges til grund for anerkendelse, eller tilbagetrækning af
anerkendelsen, af de kontrolmyndigheder og kontrolorganer, der er omhandlet i
stk. 1, og vedrørende Kommissionens udøvelse af tilsyn, herunder gennem kontrol
på stedet.
8.           Kommissionen kan vedtage
gennemførelsesretsakter for at sikre anvendelsen af foranstaltninger i
forbindelse med manglende overholdelse af bestemmelserne, som påvirker
integriteten af økologiske produkter, der er importeret i henhold til den
anerkendelse, der er fastsat i denne artikel, eller hvis der foreligger
mistanke om manglende overholdelse. Disse foranstaltninger kan især omfatte verifikation
af økologiske produkters integritet før markedsføring af produkterne i Unionen,
og, hvor det er relevant, suspension af tilladelsen til markedsføring af
sådanne produkter som økologiske i Unionen. Disse gennemførelsesretsakter
vedtages efter undersøgelsesproceduren i artikel 37, stk. 2.
9.           I behørigt begrundede særligt
hastende tilfælde i forbindelse med beskyttelse mod illoyal praksis eller
praksis, som ikke er forenelig med principperne og reglerne for økologisk
produktion, beskyttelsen af forbrugernes tillid eller beskyttelsen af loyal
konkurrence mellem erhvervsdrivende, vedtager Kommissionen i henhold til
proceduren i artikel 37, stk. 3, gennemførelsesretsakter, der straks finder
anvendelse, for at træffe de foranstaltninger, der er omhandlet i stk. 8 i
denne artikel, eller for at træffe afgørelse om tilbagetrækning af
anerkendelsen af de kontrolmyndigheder og kontrolorganer, der er omhandlet i
stk. 1 i denne artikel.
Artikel 30
Ækvivalens i
henhold til en handelsaftale
Et anerkendt tredjeland som omhandlet i
artikel 28, stk. 1, litra b), nr. ii), første led, er tredjeland, som af
Unionen anerkendes i henhold til en handelsaftale at have et produktionssystem,
der opfylder samme mål og principper ved at bringe regler i anvendelse, der
sikrer samme grad af sikkerhed for overensstemmelse, som Unionens regler. 
Artikel 31
Ækvivalens i
henhold til forordning (EF) nr. 834/2007 
1.           Et anerkendt tredjeland som
defineret i artikel 28, stk. 1, litra b), nr. ii), andet led, er et tredjeland,
der er godkendt med henblik på ækvivalens i henhold til artikel 33, stk. 2,
i forordning (EF) nr. 834/2007, herunder tredjelande, der er godkendt i henhold
til den overgangsforanstaltning, der er omhandlet i artikel 40.
Den anerkendelse af tredjelande, som er omhandlet
i første afsnit, udløber den [her indsættes dato, som svarer til 5 år efter
forordningens anvendelsesdato].
2.           På baggrund af årsrapporter,
som de i stk. 1 omhandlede tredjelande hvert år sender til Kommissionen senest
den 31. marts vedrørende gennemførelsen og håndhævelsen af de
kontrolforanstaltninger, som nævnte tredjelande har indført, sikrer
Kommissionen bistået af medlemsstaterne passende tilsyn med de godkendte
tredjelande gennem regelmæssig revision af deres godkendelse. Arten af tilsynet
fastlægges på grundlag af en vurdering af risikoen for, at bestemmelserne ikke
overholdes.
3.           De kontrolorganer, der
gennemfører kontrol i de tredjelande, der er omhandlet i stk. 1, skal
akkrediteres i henhold til den relevante harmoniserede standard for
"Conformity assessment – Requirements for bodies certifying products,
processes and services", hvis reference er blevet offentliggjort i
Den Europæiske Unions Tidende. Hvis akkrediteringen ikke er udstedt af
et nationalt akkrediteringsorgan i Unionen i henhold til forordning (EF) nr.
765/2008, kan den kun udstedes af et akkrediteringsorgan uden for Unionen, der
har underskrevet den multilaterale anerkendelsesordning inden for rammerne af
det internationale akkrediteringsforum. 
4.           Kommissionen opstiller gennem
en gennemførelsesretsakt en liste over de tredjelande, der er omhandlet i stk.
1, og kan ændre denne liste ved gennemførelsesretsakter. Disse
gennemførelsesretsakter vedtages efter undersøgelsesproceduren i artikel 37,
stk. 2.
5.           For at sikre forvaltningen af
den liste over tredjelande, der er omhandlet i stk. 4, tillægges Kommissionen
beføjelser til at vedtage delegerede retsakter i overensstemmelse med artikel
36 med henblik på de oplysninger, der skal fremsendes af disse tredjelande, som
er nødvendige for at Kommissionen kan føre tilsyn med deres anerkendelse, og at
Kommissionen kan udøve dette tilsyn, herunder gennem kontrol på stedet.
6.           Kommissionen kan vedtage
gennemførelsesretsakter for at sikre anvendelsen af foranstaltninger i
forbindelse med tilfælde af manglende overholdelse af bestemmelserne, som
påvirker integriteten af økologiske produkter, der er importeret fra
tredjelande som omhandlet i denne artikel, eller hvis der er mistanke om, at
sådanne tilfælde foreligger. Disse foranstaltninger kan især omfatte
verifikation af økologiske produkters integritet før markedsføring af
produkterne i Unionen, og, hvor det er relevant, suspension af tilladelsen til
markedsføring af sådanne produkter som økologiske i Unionen. Disse
gennemførelsesretsakter vedtages efter undersøgelsesproceduren i artikel 37,
stk. 2.
Kapitel VII
Almindelige bestemmelser
Afdeling 1
Fri bevægelighed for økologiske produkter
Artikel 32
Tilfælde
hvor markedsføring af økologiske produkter ikke må være omfattet af forbud
eller begrænsninger
1.           Kompetente myndigheder,
kontrolmyndigheder og kontrolorganer må ikke med henvisning til produktionen,
mærkningen eller præsentationen produkterne forbyde eller begrænse
markedsføringen af økologiske produkter, der kontrolleres af en anden kompetent
myndighed, kontrolmyndighed eller kontrolorgan, der befinder sig i en anden
medlemsstat, hvis disse produkter i overensstemmelse med bestemmelserne i denne
forordning. Der må navnlig ikke gennemføres offentlig kontrol og andre
officielle aktiviteter, end dem, der er omhandlet i forordning (EU) nr. XXX/XXX
(kontrolforordningen), og ikke pålægges gebyrer for offentlig kontrol og andre
officielle aktiviteter end dem, der er omhandlet i artikel 76 i nævnte
forordning. 
2.           For at sikre et velfungerende
indre marked og samhandelen mellem medlemsstaterne tillægges Kommissionen
beføjelser til at vedtage delegerede retsakter i overensstemmelse med artikel
36 med henblik på bestemmelser om fri bevægelighed for økologiske produkter med
henblik på stk. 1 i denne artikel.
Afdeling 2
Information og rapportering
Artikel 33
Oplysninger
om den økologiske sektor og handel
1.           Medlemsstaterne fremsender
hvert år de oplysninger, der er nødvendige for gennemførelsen og kontrollen med
overholdelsen af denne forordning, til Kommissionen.
2.           Kommissionen vedtager
gennemførelsesretsakter for så vidt angår det system, som skal anvendes til
fremsendelse af de oplysninger, der er omhandlet i stk. 1, de detaljerede
oplysninger, der skal fremsendes, og fristen for fremsendelse af disse oplysninger.
Disse gennemførelsesretsakter vedtages efter undersøgelsesproceduren i artikel
37, stk. 2. 
Artikel 34
Oplysninger
om kompetente myndigheder, kontrolmyndigheder og kontrolorganer
1.           Medlemsstaterne fører en
liste, der løbende ajourføres, over:
a)      navn og adresse på de kompetente
myndigheder
b)      navn og adresse på kontrolmyndigheder og
kontrolorganer og deres kodenumre 
medlemsstaterne offentliggør den liste, der er
omhandlet i første afsnit, litra b)
2.           Kommissionen offentliggør
hvert år på internettet den liste over kontrolmyndigheder og kontrolorganer,
der er omhandlet i stk. 1, litra b).
Artikel 35
Rapport
Senest den 31. december 2021 forelægger
Kommissionen en rapport for Europa-Parlamentet og Rådet om tilgængeligheden af
økologisk planteformeringsmateriale og dyr til avlsformål.
Kapitel VIII
Procedurebestemmelser,
overgangsbestemmelser og afsluttende bestemmelser
Afdeling 1
Procedurebestemmelser
Artikel 36
Udøvelse af
de delegerede beføjelser
1.           Beføjelsen
til at vedtage delegerede retsakter tillægges Kommissionen på de i denne
artikel fastlagte betingelser.
2.           Den i [……….] omhandlede
delegation af beføjelser kan til enhver til tilbagekaldes af
Europa Parlamentet eller Rådet. En afgørelse om
tilbagekaldelse bringer delegationen af de
beføjelser, der er 
angivet i den pågældende afgørelse, til ophør. Den
får virkning dagen efter 
offentliggørelsen af afgørelsen i Den Europæiske Unions Tidende eller på et
senere 
tidspunkt, der angives i afgørelsen. Den berører ikke gyldigheden af delegerede
retsakter der allerede er i
kraft.
3.           Så snart Kommissionen
vedtager en delegeret retsakt, giver den samtidigt Europa - 
Parlamentet og Rådet meddelelse herom.
4.           En delegeret retsakt vedtaget
i henhold til […..] træder kun i kraft, hvis hverken Europa-Parlamentet eller
Rådet har gjort indsigelse inden for en frist på to måneder fra meddelelsen af
den pågældende retsakt til Europa-Parlamentet og Rådet, eller hvis
Europa-Parlamentet og Rådet inden udløbet af denne frist begge har informeret 
Kommissionen om, at de ikke agter at gøre indsigelse. Fristen forlænges med to 
måneder på Europa-Parlamentets eller Rådets initiativ.
Artikel 37
Udvalgsprocedure
1.            Kommissionen bistås af et udvalg, der benævnes
"Udvalget for Økologisk Produktion". Dette udvalg
er et udvalg som omhandlet i forordning (EU) nr. 182/2011.
2.           Når der
henvises til dette stykke, anvendes artikel 5 i forordning (EU)
nr. 182/2011.
3.           Når der henvises til dette
stykke, anvendes artikel 8 i forordning (EU) nr. 182/2011 sammenholdt med
artikel 5 i samme forordning.
Afdeling 2
Ophævelse, ændringer, overgangsbestemmelser
og afsluttende bestemmelser
Artikel 38
Ophævelse
Forordning (EF) nr. 834/2007 ophæves.
Forordning (EF) nr. 834/2007 finder dog
fortsat anvendelse med henblik på afslutning af behandlingen af ikke-afsluttede
ansøgninger fra tredjelande som fastsat i artikel 42 i denne forordning.
Artikel 39
Overgangsforanstaltninger
i forbindelse med omlægning til økologisk landbrug
For at sikre en gnidningsløs overgang fra de
gamle til de nye retlige rammer tillægges Kommissionen beføjelser til at
vedtage delegerede retsakter i overensstemmelse med artikel 36 vedrørende
bestemmelser om undtagelse fra artikel 8, stk. 3, med hensyn til
omlægningsperioder, der gælder for landbrugere, der påbegynder omlægningen inden
denne forordnings ikrafttræden. 
Artikel 40
Overgangsforanstaltninger
vedrørende oprindelsen af planteformeringsmateriale, avlsdyr og unge bestande
af akvakulturdyr
For at sikre en gnidningsløs overgang fra
reglerne om krav om økologisk oprindelse for planteformeringsmateriale, som er
fastsat i artikel 12, stk. 1, litra i), i forordning (EF) nr. 834/2007, for
dyr til avlsformål, som er fastsat i artikel 14, stk. 1, litra a), nr. ii), i
nævnte forordning og for unge bestande af akvakulturdyr, som er fastsat i
artikel 15, stk. 1, litra a, nr. ii, i nævnte forordning, og den undtagelse fra
produktionsregler, som Kommissionen vedtog i henhold til artikel 22 i
forordning (EF) nr. 834/2007, og de nye produktionsregler for planter og
planteprodukter, husdyr, tang og akvakulturdyr, som er fastsat i artikel 10,
stk. 1, artikel 11, stk. 1, i denne forordning, tillægges Kommissionen
beføjelser til at vedtage delegerede retsakter i overensstemmelse med artikel
36 med henblik på undtagelser i tilfælde, hvor indrømmelse af undtagelser anses
for at være nødvendig for at sikre adgang til planteformeringsmateriale,
levende dyr til opdrætsformål og unge bestande af akvakulturdyr, som må
anvendes i økologisk produktion. De delegerede retsakter, der vedtages i
henhold til denne artikel, ophører med at finde anvendelse den 31. december
2021.
Artikel 41
Overgangsforanstaltninger
vedrørende kontrolmyndigheder og kontrolorganer, der er anerkendt i henhold til
artikel 33, stk. 3, i forordning (EF) nr. 834/2007
1.           Godkendelser af kontrolmyndigheder
og kontrolorganer, som er udstedt i henhold til artikel 33, stk. 3, i
forordning (EF) nr. 834/2007, udløber senest den [31. december 2018].
2.           Kommissionen opstiller ved en
gennemførelsesretsakt en liste over de kontrolmyndigheder og kontrolorganer,
som er godkendt i henhold til artikel 33, stk. 3, i forordning (EF) nr.
834/2007, og ændrer denne liste ved gennemførelsesretsakter. Disse
gennemførelsesretsakter vedtages efter undersøgelsesproceduren i artikel 37,
stk. 2.
3.           For at sikre forvaltningen af
den liste over kontrolmyndigheder og kontrolorganer, der er omhandlet i stk. 2,
tillægges Kommissionen beføjelser til at vedtage delegerede retsakter i
overensstemmelse med artikel 36 vedrørende de oplysninger, der skal sendes at
disse kontrolmyndigheder og kontrolorganer, som er nødvendige for at
Kommissionen kan føre tilsyn med deres anerkendelse, og at Kommissionen kan
udøve dette tilsyn, herunder gennem kontrol på stedet.
Artikel 42
Overgangsforanstaltninger
vedrørende ansøgninger indgivet af tredjelande i henhold til 33, stk. 2, i
forordning (EF) nr. 834/2007
1.           Kommissionen afslutter
gennemgangen af ansøgninger indgivet af tredjelande i henhold til artikel 33,
stk. 2, i forordning (EF) nr. 834/2007, som ikke er færdigbehandlet på
tidspunktet for denne forordnings ikrafttræden. Forordning (EF) nr. 834/2007
finder anvendelse på gennemgangen af sådanne ansøgninger. 
2.           For at lette afslutningen af
gennemgangen af de ansøgninger, der er omhandlet i stk. 1, tillægges
Kommissionen gennemførelsesbeføjelser til at vedtage delegerede retsakter i
overensstemmelse med artikel 36 vedrørende de procedureregler, der er
nødvendige for gennemgangen, herunder om oplysninger, der skal forelægges af
tredjelandene.
Artikel 43
Overgangsforanstaltninger
vedrørende lagre af økologiske produkter, som er produceret i henhold til
forordning (EF) nr. 834/2007 
Produkter produceret i overensstemmelse med
forordning (EF) nr. 834/2007, som markedsføres inden den 1. juli 2017, kan
fortsat markedsføres efter nævnte dato, indtil lagrene er opbrugt.  
Artikel 44
Ændringer
til forordning (EU) nr. […][kontrolforordningen]
I forordning (EU)
nr. XXX/XXXX (kontrolforordningen) foretages følgende ændringer:
1.           Artikel 2, nr. 38 og 39,
affattes således:
"38. "organ med delegerede opgaver":
en tredjepart, til hvem de kompetente myndigheder har delegeret specifikke
opgaver i forbindelse med offentlig kontrol eller andre officielle aktiviteter
39. "kontrolmyndighed for økologisk
produktion og mærkning af økologiske produkter": en offentlig
administrativ organisation i en medlemsstat, som de kompetente myndigheder helt
eller delvis har overdraget deres beføjelser i forbindelse med anvendelsen af
den EU-lovgivning på det område, der er omhandlet i artikel 1, stk. 2, litra
j), herunder, hvis det er relevant, den tilsvarende myndighed i et tredjeland
eller den tilsvarende myndighed, som opererer i et tredjeland" "  
2.           I artikel 3 foretages
følgende ændringer:
a) Stk. 3 affattes således:
"3. Kompetente myndigheder med ansvar for at
verificere overholdelsen af de regler, der er omhandlet i artikel 1, stk. 2,
litra j), kan overdrage specifikke opgaver i forbindelse med offentlig kontrol
eller andre officielle aktiviteter til en eller flere kontrolmyndigheder for
økologisk produktion og mærkning af økologiske produkter. I sådanne tilfælde
tildeler de hver af dem et kodenummer."
b)       Stk. 4, litra c), affattes således:
"c) de kontrolmyndigheder for økologisk
produktion og mærkning af økologiske produkter, der er omhandlet i stk. 3"
3.           Artikel 23 affattes således:
“Artikel
23
Særlige regler for offentlig kontrol og for
foranstaltninger, der skal træffes af de kompetente myndigheder i forbindelse
med økologiske produkter og beskyttede oprindelsesbetegnelser, beskyttede
geografiske betegnelser og garanterede traditionelle specialiteter
1. I forbindelse med de regler, der er omhandlet i
artikel 1, stk. 2, litra j), skal de kompetente myndigheder:
a) i tilfælde af manglende overholdelse, som
påvirker økologiske produkters integritet i alle led i produktion, tilberedning,
distribution og eksport, herunder navnlig som følge af anvendelse af forbudte
eller ikke-godkendte stoffer og teknikker eller sammenblanding med
ikke-økologiske produkter sikre, at der ikke er henvisninger til økologisk
produktion i forbindelse med mærkning af og reklame for hele det berørte parti
eller produktionsperiode   
b) i tilfælde af gentagen eller fortsat manglende
overholdelse sikre, at den berørte erhvervsdrivende eller sammenslutning af
erhvervsdrivende som defineret i artikel 3, nr. 6 og 7, i Europa-Parlamentets
og Rådets forordning (EU) nr. [økologisk produktion]*, ud over de
foranstaltninger, der er omhandlet i litra a) i dette stykke, gives forbud mod
at markedsføre produkter, der henviser til økologisk produktion, og at deres økologicertifikat
suspenderes eller tilbagetrækkes, hvis det er relevant. 
2. Kommissionen tillægges beføjelser til at
vedtage delegerede retsakter i overensstemmelse med artikel 139 vedrørende
regler for gennemførelse af offentlig kontrol og andre officielle aktiviteter
for at verificere overensstemmelsen med de regler, der er omhandlet i artikel
1, stk. 2, litra j) og k), og for de foranstaltninger, der skal træffes af de
kompetente myndigheder som følge af en sådan offentlig kontrol og andre
officielle aktiviteter. 
3. I forbindelse med de regler, der er omhandlet i
artikel 1, stk. 2, litra j), fastsætter de delegerede retsakter, som er
omhandlet i denne artikels stk. 2, regler for:
a) de kompetente myndigheders særlige
ansvarsområder og opgaver ud over dem, der er fastlagt i artikel 4, 8, 9, 10,
stk. 1, artikel 11 til 13, artikel 34, stk. 1, 2 og 36, og samt i artikel 25,
26, 28, 29, 30 og 32 for så vidt angår godkendelse af og tilsyn med organer med
delegerede opgaver samt i henhold til artikel 85 til 90 vedrørende for så vidt
angår officiel certificering
b) krav ud over dem, der er omhandlet i artikel 8,
stk. 1, for så vidt angår risikovurdering og fastsættelse af hyppigheden af
offentlig kontrol og af prøveudtagning, hvis det er relevant, under hensyntagen
til risikoen for manglende overholdelse
c) hyppigheden af offentlig kontrol af
erhvervsdrivende samt i hvilke tilfælde og på hvilke betingelser visse af
sådanne erhvervsdrivende skal fritages for visse former for offentlig kontrol
d) metoder og teknikker vedrørende offentlig
kontrol ud over dem, der er omhandlet i artikel 13 og artikel 33, stk. 1-5, og
specifikke krav til gennemførelsen af offentlig kontrol, der har til formål at
sikre sporbarheden af økologiske produkter i alle produktions-, tilberednings-
og distributionsled og give garantier med hensyn til overholdelsen af de
regler, der er omhandlet i artikel 1, stk. 2, litra j)
e) aktioner og foranstaltninger ud over dem, der
er fastsat i artikel 134, stk. 2 og 3, i tilfælde af mistanke om manglende overholdelse,
kriterier ud over dem, der er omhandlet i artikel 135, stk. 1, andet afsnit,
kriterier og foranstaltninger ud over dem, der er fastsat i artikel 135, stk.
2, og i stk. 1 i denne artikel 
f) supplerende krav i forhold til dem, der er
fastlagt i artikel 4, stk. 1, litra f), for så vidt angår fornødne faciliteter
og udstyr til gennemførelsen af offentlig kontrol, og særlige supplerende
betingelser og forpligtelser i forhold til dem, der er omhandlet i artikel 25,
26, 28, 29, and 30 to 32 for så vidt angår delegering af opgaver i forbindelse
med offentlig kontrol og andre officielle aktiviteter til organer med
delegerede opgaver 
g) supplerende rapporteringsforpligtelser i
forhold til dem, der er omhandlet i artikel 12, 28 og 31, for så vidt angår de
kompetente myndigheder, kontrolmyndighederne og organerne med delgerede opgaver
med ansvar og offentlig kontrol og andre officielle aktiviteter
h) særlige kriterier og betingelser for aktivering
af de mekanismer for administrativ bistand, der er fastlagt i afsnit IV, og for
deres funktion, herunder udveksling af oplysninger om tilfælde af manglende
overholdelse eller forhold som giver anledning til at tro, at der forekommer
manglende overholdelse, mellem kompetente myndigheder, kontrolmyndigheder og organer
med delegerede opgaver.
4. I forbindelse med de regler, der er omhandlet i
artikel 1, stk. 2, litra k), fastsætter de delegerede retsakter, som er
omhandlet i denne artikels stk. 3, regler for:
a) supplerende krav, metoder og teknikker i
forhold til dem, der er omhandlet i artikel 11 og 13, i forbindelse med
offentlig kontrol for at verificere opfyldelsen af produktspecifikationer og
mærkningskrav
b) supplerende metoder og teknikker i forhold til
dem, der er omhandlet i artikel 13, i forbindelse med offentlig kontrol, som
har til formål at sikre sporbarhed af produkter, der er omfattet af de regler,
som er omhandlet i artikel 1, stk. 2, litra k), i alle produktions-,
tilberednings- og distributionsled, og at give garantier, for så vidt angår
overholdelsen af disse regler
c) specifikke supplerende kriterier og specifikt
supplerende indhold i forhold til det, der er fastlagt i artikel 108, med
henblik på udarbejdelsen af de relevante dele i den flerårige nationale
kontrolplan, som er omhandlet i artikel 107, stk. 1, og specifikt supplerende
indhold i den rapport, der er omhandlet i artikel 112
d) særlige kriterier og betingelser for aktivering
af de mekanismer for administrativ bistand, der er fastlagt i afsnit IV
e) særlige foranstaltninger, der skal træffes, ud
over dem, som er omhandlet i artikel 135, stk. 2, i tilfælde af manglende
overholdelse og alvorlig eller tilbagevendende manglende overholdelse.
5. Hvis det er relevant, fraviger de delegerede
retsakter, der er omhandlet i stk. 3 og 4, de bestemmelser i denne forordning,
som er omhandlet i disse stykker.
* EUT L … af …, s. …".
4.           Artikel 128, stk. 1, affattes
således:
"1. På de områder, der reguleres af de
regler, som er omhandlet i artikel 1, stk. 2, bortset fra artikel 1, stk. 2,
litra d), e), g), h) og j), kan Kommissionen ved gennemførelsesretsakter
anerkende, at foranstaltninger, som finder anvendelse i et tredjeland eller
regioner heri, er ækvivalente med de krav, der er fastlagt i de pågældende
regler, ud fra: 
a) en grundig undersøgelse af oplysninger og data
fra det det berørte tredjeland i henhold til artikel 124, stk. 1
b) hvis det er relevant, et tilfredsstillende
resultat af en kontrol gennemført i henhold til artikel 119, stk. 1.
Disse gennemførelsesretsakter vedtages efter
undersøgelsesproceduren i artikel 141, stk. 2."
5.           Artikel 141, stk. 1, affattes
således:
"1. Kommissionen bistås af Den Stående Komité
for Planter, Dyr, Fødevarer og Foder nedsat ved artikel 58, stk. 1, i
forordning (EF) nr. 178/2002. Denne komité er et udvalg som omhandlet i
forordning (EU) nr. 182/2011. Ved foranstaltninger, der henhører under det
område, der er omhandlet i artikel 1, stk. 2, litra j), i denne forordning,
bistås Kommissionen af Udvalget for Økologisk Produktion nedsat ved artikel 37,
stk. 1, i forordning (EU) nr. [økologisk produktion]."  
Artikel 45
Ikrafttræden
og anvendelse
Denne forordning træder i kraft på tredjedagen
efter offentliggørelsen i Den Europæiske Unions Tidende.
Den anvendes fra den 1.
juli 2017[52].
Denne
forordning er bindende i alle enkeltheder og gælder umiddelbart i hver
medlemsstat.
Udfærdiget i Bruxelles, den […].
På Europa-Parlamentets vegne                     På
Rådets vegne
Formand                                                        Formand
[…]                                                                […]
Finansieringsoversigt
1.           FORSLAGETS/INITIATIVETS
RAMME  
              1.1.    Forslagets/initiativets betegnelse  
              1.2.    Berørt(e) politikområde(r) inden for
ABM/ABB-strukturen
              1.3.    Forslagets/initiativets art  
              1.4.    Mål 
              1.5.    Forslagets/initiativets begrundelse  
              1.6.    Varighed og finansielle virkninger  
              1.7.    Påtænkt(e) forvaltningsmetode(r)  
2.           FORVALTNINGSFORANSTALTNINGER 

              2.1.    Bestemmelser om kontrol og rapportering  
              2.2.    Forvaltnings- og kontrolsystem  
              2.3.    Foranstaltninger til forebyggelse af svig og
uregelmæssigheder 
3.           FORSLAGETS/INITIATIVETS
ANSLÅEDE FINANSIELLE VIRKNINGER 
              3.1.    Berørt(e) udgiftspost(er) på budgettet og
udgiftsområde(r) i den flerårige finansielle ramme  
              3.2.    Anslåede virkninger for udgifterne  
              3.2.1. Sammenfatning af de anslåede virkninger for
udgifterne  
              3.2.2. Anslåede virkninger for aktionsbevillingerne  
              3.2.3. Anslåede virkninger for administrationsbevillingerne
              3.2.4. Forenelighed med indeværende flerårige finansielle
ramme
              3.2.5. Tredjemands bidrag til finansieringen  
              3.3.    Anslåede virkninger for indtægterne
FINANSIERINGSOVERSIGT

1.           FORSLAGETS/INITIATIVETS
RAMME  
1.1.        Forslagets/initiativets
betegnelse 
Europa-Parlamentets og Rådets forordning om
økologisk produktion og mærkning af økologiske produkter, om ændring af
Europa-Parlamentets og Rådets forordning (EU) nr. XXX/XXX [forordning om
offentlig kontrol] og om ophævelse af forordning (EF) nr. 834/2007
1.2.        Berørt(e) politikområde(r)
inden for ABM/ABB-strukturen[53]

1.3.        Forslagets/initiativets art 
¨ Forslaget/initiativet
drejer sig om en ny foranstaltning  
¨ Forslaget/initiativet
drejer sig om en ny foranstaltning som opfølgning på et pilotprojekt/en
forberedende foranstaltning[54] 
¨ Forslaget/initiativet
drejer sig om forlængelse af en eksisterende foranstaltning  
Forslaget/initiativet
drejer sig om omlægning af en foranstaltning til en ny foranstaltning  
1.4.        Mål
1.4.1.     Det eller de af Kommissionens
flerårige strategiske mål, som forslaget/initiativet vedrører 
Forslaget
fokuserer på, hvordan regler for økologisk produktion bidrager til
gennemførelsen af de politiske indsatsområder i Europa 2020-strategien for intelligent,
bæredygtig og inklusiv vækst, herunder især målet om en konkurrencedygtig
økonomi baseret på viden og innovation, som fremmer en økonomi med høj
beskæftigelse, der bidrager til social og geografisk samhørighed og fremmer
overgangen til en ressourceeffektiv lavemissionsøkonomi. Specifikke mål og
berørte ABM/ABB-aktiviteter  
De specifikke mål med forslaget er:
-
at fjerne hindringerne for videreudvikling af økologisk produktion i Unionen,
-
at yde garanti for lige konkurrencevilkår for landbrugere og erhvervsdrivende
og forbedre funktionen af det indre marked 
-
at fastholde og øge forbrugernes tillid til økologiske produkter. 
I
overensstemmelse med den fælles overvågnings- og evalueringsramme (CMEF)
2014-2020 for den fælles landbrugspolitik (CAP)[55] bidrager forslaget til
opnåelse af de generelle mål: "Bæredygtig forvaltning af naturressourcer
og klimatiltag" ved at levere offentlige goder (hovedsagelig på
miljøområdet) og ved at forfølge målet om "afbødning af og tilpasning til
klimaforandring" og "holdbar fødevareproduktion" gennem
"opfyldelse af forbrugernes forventninger" og ved at
"landbrugssektorens konkurrenceevne forbedres og dens værdimæssige andel i
fødevarekæden forøges", i henhold til første søjle i den fælles
landbrugspolitik. 
Herudover
bidrager forslaget til det generelle mål om "bæredygtig forvaltning af
naturressourcer og klimatiltag" gennem genopretning, bevarelse og
forbedring af økosystemer (prioritet 4) under søjle II i den fælles
landbrugspolitik. 
Forslaget
vedrører foranstaltninger, der støttes inden for rammerne af både søjle I
(direkte betalinger og markeder) og søjle II i den fælles landbrugspolitik. 
Berørt
ABB-aktivitet 05 04 Udvikling af landdistrikterne (og 05 02 Interventioner på
landbrugsmarkederne og 05 03 Direkte støtte).
1.4.2.     Forventede resultater og
virkninger
Angiv, hvilke
virkninger forslaget/initiativet forventes at få for modtagerne/målgruppen.
Positive udsigter for
markedet som følge af øget tillid fra forbrugernes side forventes at holde
priserne på økologiske produkter oppe og tiltrække nye markedsdeltagere. 
Fjernelsen af
undtagelser fra reglerne forventes at bidrage til udviklingen af økologiske rå-
og hjælpestoffer, især frømateriale 
Mere præcise og
forenklede produktionsregler betyder, at det bliver mere attraktivt at gå ind i
sektoren.
Forudsætningerne for
fair konkurrence vil blive bedre, navnlig ved yderligere harmonisering,
forenklede og mere præcise regler og skiftet fra ækvivalens til
overensstemmelse i forbindelse med anerkendelse af kontrolorganer i tredjelande

Spørgsmålet om
forbrugertilliden søges løst ved hjælp af harmoniserede produktionsregler, der
tager hensyn til udviklingen i samfundsmæssige anliggender (dyrevelfærd,
miljøledelsessystem for forarbejdningsvirksomheder og handelsdrivende) 
En risikobaseret tilgang
forventes at føre til en forbedring af effektiviteten og virkningsfuldheden af
kontrollen og sammen med en mere pålidelig importordning bidrage til
forebyggelse af svig
Angiv indikatorerne
til kontrol af forslagets/initiativets gennemførelse.
De vigtigste resultatindikatorer i den fælles overvågnings-
og evalueringsramme er:
- Det økologiske landbrugsareal i forhold til det samlede
udnyttede landbrugsareal (UAA)
- Økologiske husdyr i forhold til det samlede antal husdyr
Og de vigtigste output-indikatorer er:
- Økologisk areal (under omlægning og fuldt ud omlagt areal)
- Antal certificerede økologiske erhvervsdrivende.
Følgende supplerende indikatorer vil også blive overvåget i
forbindelse med denne forordning:
- Husdyr (antal økologiske dyr og produkter af animalsk
oprindelse) 
- Afgrødeproduktion og -forarbejdning (antallet af
erhvervsdrivende og produktionens værdi/volumen fordelt på type økonomisk
aktivitet) 
- Antal anvendte undtagelser og antal fjernede undtagelser
- Viden om og tillid til Unionens økologilogo
(Eurobarometer-undersøgelse). 
1.5.        Forslagets/initiativets
begrundelse 
1.5.1.     Behov, der skal opfyldes på
kort eller lang sigt  
Det
overordnede mål med lovrammen, som er bæredygtig udvikling af økologisk
produktion, er i øjeblikket ikke fuldstændig opfyldt. Det betyder forspildte
muligheder for landbrugere og andre erhvervsdrivende i Unionen (det økologiske
areal i Unionen er kun blevet fordoblet i de sidste 10 år, hvorimod markedet
for er blevet fire gange så stort), en risiko for at udbygningen af det
økologiske marked begrænses, og en risiko for, at de miljømæssige fordele, der
er forbundet med økologisk produktion, begrænses. 
De
vigtigste faktorer er: lovgivningsmæssige og andre hindringer for udviklingen
af økologiske produktion i Unionen risiko for, at forbrugernes tillid daler,
især på grund af de mange undtagelser, som udvander reglerne for økologisk
produktion, og de tilfælde af svig, som er opstået i forbindelse med mangler i
kontrolsystemet og importordningen illoyal konkurrence mellem erhvervsdrivende
r i Unionen og i tredjelande og problemstillinger i forbindelse med
udformningen og håndhævelsen af retsforskrifter, herunder især
problemstillinger vedrørende det indre markeds funktion, som skyldes mangler i
lovgivningen og forskellige tilgange i gennemførelsen. 
1.5.2.     Merværdien ved en indsats fra
EU's side
Det
nuværende forslag er en ajourføring af en eksisterende kvalitetsordning, som er
fastlagt inden for rammerne af den fælles landbrugspolitik. 
Produktion
og handel med landbrugsprodukter og fødevarer i det indre marked og sikring af
et velfungerende indre marked er områder, der hører under Unionens kompetence.
På begge områder er der delt kompetence mellem Unionen og medlemsstaterne. 
En
EU-ordning er mere effektiv end 28 forskellige ordninger og gør det muligt at
føre en mere markant og konsekvent handelspolitik overfor globale
handelspartnere, først og fremmest ved at forbedre Unionens forhandlingsstyrke.

Den
Europæiske Unions økologilogo bør omfatte produkter, der overholder et fælles
sæt regler, som finder anvendelse i hele Unionen.
På
følgende områder er der behov for en yderligere harmonisering: undtagelser fra
reglerne og tiltag til opretholdelse af den økologiske produktions integritet,
herunder en fælles tilgang for at finde en løsning på problemet med
tilstedeværelsen af ikke-tilladte restkoncentrationer i økologiske produkter.
1.5.3.     Erfaringer fra lignende
foranstaltninger
En
ekstern evaluering af Unionens lovgivning om økologisk landbrug blev afsluttet
i 2013[56].
Heri indgik bl.a. en undersøgelse af, om produktionsreglerne og reglerne om
kontrol, import og mærkning af økologiske produkter, er af fyldestgørende
beskaffenhed. Konklusionen fra evalueringen viste, at hovedparten af reglerne i
den lovgivningsmæssige ramme for økologisk produktion generelt er
fyldestgørende til at opnå de overordnede målsætninger. De påpegede dog også en
række mangler og indeholdt henstillinger til forbedringer. Disse henstillinger
er taget i behørig betragtning i dette forslag.         
Den
Europæiske Revisionsret foretog en grundig gennemgang af effektiviteten af
kontrolsystemet for produktion, forarbejdning, distribution og import af
økologiske produkter, som er fastsat i Rådets forordning (EF) nr. 834/2007.
Resultatet af gennemgangen, som er offentliggjort i særberetning fra
revisionsretten nr. 9/2012, viser, at der er en række svagheder, og omfatter
henstillinger til forbedringer, der er taget hensyn til i dette forslag.   
1.5.4.     Sammenhæng med andre relevante
instrumenter og eventuel synergivirkning
Forslaget
er i overensstemmelse med den nye fælles landbrugspolitik, f.eks. med den nye
forordning om direkte betalinger[57],
i henhold til hvilken økologiske landbrug uden videre drager fordel af den nye
"grønne" betaling, og med den nye forordning om udvikling af
landdistrikterne[58],
i hvilken er fastsat særlige foranstaltninger, som økologisk landbrug drager
fordel af, og den nye fælles fiskeripolitik. 
Forslaget
er også i overensstemmelse med forslaget til en ny forordning om offentlig
fødevare- og foderstofkontrol og med principperne for smart regulering.  
1.6.        Varighed og finansielle
virkninger 
¨ Forslag/initiativ af begrænset
varighed  
–     
¨  Forslag/initiativ gældende fra […] til […]  
–     
¨  Finansielle virkninger fra […] til […]  
X Forslag/initiativ af ubegrænset
varighed
–     
Iværksættelse med en indkøringsperiode fra […] til
[…]
–     
derefter gennemførelse i fuldt omfang
1.7.        Påtænkt(e)
forvaltningsmetode(r)[59] 
Direkte central forvaltning ved Kommissionen 
–     
X ved dens
tjenestegrene, herunder personale i EU-delegationer 
–     
¨  forvaltningsorganer 
X Delt forvaltning sammen med
medlemsstaterne  
¨ Indirekte forvaltning ved uddelegering af gennemførelsesopgaver til:
–     
¨ tredjelande eller organer, som tredjelande har udpeget
–     
¨ internationale organisationer og deres organer (angives nærmere)
–     
¨ Den Europæiske Investeringsbank og Den Europæiske Investeringsfond
–     
 ¨ de organer, der er omhandlet i finansforordningens artikel 208 og 209
–     
¨ offentligretlige organer
–     
¨ privatretlige organer, der har fået overdraget offentlige
tjenesteydelsesopgaver, forudsat at de stiller tilstrækkelige finansielle
garantier
–     
¨ privatretlige organer, undergivet lovgivningen i en medlemsstat, som
har fået overdraget gennemførelsen af et offentligt-privat partnerskab, og som
stiller tilstrækkelige finansielle garantier
–     
¨ personer, der har fået overdraget gennemførelsen af specifikke
aktioner i den fælles udenrigs- og sikkerhedspolitik i henhold til afsnit V i
traktaten om Den Europæiske Union, og som er identificeret i den relevante
basisretsakt
–       Hvis der angives flere forvaltningsmåder, gives
der en nærmere forklaring i afsnittet "Relevante bemærkninger".
Relevante bemærkninger 
2.           FORVALTNINGSFORANSTALTNINGER

2.1.        Bestemmelser om kontrol og
rapportering 
Hyppighed og
betingelser angives.
Medlemsstaterne
fremsender hvert år de oplysninger til Kommissionen, som er nødvendige for
gennemførelsen og overvågningen af anvendelsen af denne forordning.
Medlemsstaterne forelægger også Kommissionen årlige oplysninger om den
gennemførte kontrol med henblik på sikring af overholdelse af kravene for
økologisk produktion som led i deres flerårlige nationale kontrolplaner og
årsrapporter som omhandlet i forordningen om offentlig
kontrol/kontrolforordningen. 
Tredjelande,
som er godkendt med henblik på ækvivalens, og kontrolorganer og
kontrolmyndigheder, som anerkendes som værende i overensstemmelse med reglerne
for så vidt angår import af økologiske produkter i Unionen, forelægger
Kommissionen årsrapporter med de fornødne oplysninger om gennemførelsen af
kravene i henhold til denne forordning.
2.2.        Forvaltnings- og
kontrolsystem 
2.2.1.     Konstaterede risici 
De
generelle risici ved reglerne i forslaget, som kan konstateres, vedrører
forslagets effektivitet, og vedrører ikke EU's udgifter, eftersom det drejer
sig om relativt små beløb: 
Harmoniserede
produktionsregler, som fjerner undtagelsesbestemmelser, kan i første omgang
skabe problemer for nogle erhvervsdrivende og få erhvervsdrivende til at
afholde sig fra at deltage i ordningen for økologisk produktion.
I
overgangsperioden for ændringen fra et system med ækvivalens til et system med
en efterlevelsesordning, hvad angår import af økologiske produkter i Unionen,
vil det måske ikke være muligt at sikre lige konkurrencevilkår.
Udskiftningen
af den årlige fysiske inspektion af alle erhvervsdrivende, uanset deres
risikoprofil med en fuldt ud risikobaseret tilgang til kontrol vil af visse
interessenter og/eller kontrolmyndigheder eller kontrolorganer i
medlemsstaterne kunne blive betragtet som upassende.
Andre
risici kan knyttes til mangelfuld håndhævelse, navnlig gennemførelsen, som
foretages af kompetente myndigheder og kontrolmyndigheder eller kontrolorganer
i medlemsstater og tredjelande, og Kommissionens overvågning. 
Erfaringer
med gennemførelsen af forordning (EF) nr. 834/2007, herunder gennem resultater
af audit, interessenters bidrag inden for rammerne af konsekvensanalysen, og
henstillingerne fra eksterne undersøgelser og den eksterne evaluering, er
behørigt taget i betragtning i ved udformningen af forslaget for således at
begrænse disse risici. Der har også været sat øget fokus på begrænsning af den
risiko, der er som følge af mulige mangler i håndhævelsen, gennem bestræbelser
på at indføre mere præcise regler, der er nemmere at forvalte og hvis overholdelse
er nemmere at kontrollere
2.2.2.     Oplysninger om det interne
kontrolsystem, der er indført
Udgifter,
som dette forslag indebærer, gennemføres ved at de forvaltes direkte af
Kommissionen, i overensstemmelse med de principper, der er fastsat i 32 i
forordning (EU, Euratom) nr. 966/2012 om de finansielle regler vedrørende
Unionens almindelige budget – finansforordningen.
I
henhold til finansforordningen har Generaldirektoratet for Landbrug og
Udvikling af Landdistrikter etableret den organisatoriske struktur og de
interne kontrolprocedurer, der er passende for opfyldelsen af politikken og
kontrolmålene, i overensstemmelse med interne kontrolstandarder, som er
vedtaget af Kommissionen, og under behørigt hensyn til de risici, der er
forbundet med det forvaltningsmiljø, hvori politikken gennemføres. 
2.2.3.     Anslåede omkostninger og
fordele ved kontrol samt mulig manglende overholdelse. 
Udgifter,
som dette forslag indebærer, vil ikke føre til en stigning i fejlraten for Den
Europæiske Landbrugsfond for Udvikling af Landdistrikterne (ELFUL), eftersom
det drejer sig om relativt små beløb.
2.3.        Foranstaltninger til
forebyggelse af svig og uregelmæssigheder 
Angiv eksisterende og
påtænkte forebyggelses- og beskyttelsesforanstaltninger.
Kommissionen
træffer passende foranstaltninger, der sikrer, at i forbindelse med aktioner,
der finansieres i henhold til denne forordning, beskyttes Unionens finansielle
interesser gennem forholdsregler mod svig, korruption og andre ulovligheder,
gennem udførelse af effektiv kontrol, og, hvis der konstateres
uregelmæssigheder, gennem inddrivelse af uretmæssigt udbetalte beløb samt, hvor
det er relevant, gennem sanktioner, der skal være effektive, stå i forhold til
overtrædelsens omfang og have en afskrækkende virkning i overensstemmelse med
artikel 325 i traktaten om Den Europæiske Unions funktionsmåde, Rådets
forordning (EF) nr. 2988/95 om beskyttelse af De Europæiske Fællesskabers
finansielle interesser og afsnit IV i finansforordningen vedrørende Den
Europæiske Unions almindelige budget.
Kommissionen
eller dens befuldmægtigede og Revisionsretten har beføjelse til gennem
bilagskontrol og kontrol på stedet at kontrollere alle kontrahenter og
underkontrahenter, som har modtaget EU-midler Det Europæiske Kontor for
Bekæmpelse af Svig (OLAF) bemyndiges til at foretage kontrol på stedet og
inspektion hos økonomiske operatører, der direkte eller indirekte er berørt af
finansieringen, efter procedurerne i Rådets forordning nr. 2185/96 af 11.
november 1996, for at klarlægge, om der er begået svig. I afgørelser, aftaler
og kontrakter, der følger af gennemførelsen af forordningen, anføres det
tydeligt, at Kommissionen, herunder OLAF, og Revisionsretten har beføjelse til
at foretage revision, kontrol på stedet og inspektion.
3.           FORSLAGETS/INITIATIVETS
ANSLÅEDE FINANSIELLE VIRKNINGER 
3.1.        Berørt(e) udgiftspost(er) på
budgettet og udgiftsområde(r) i den flerårige finansielle ramme 
·      Eksisterende budgetposter 
Efter samme rækkefølge som udgiftsområderne i den
flerårige finansielle ramme og budgetposterne.
 Udgiftsområde i den flerårige finansielle ramme: || Budgetpost || Udgiftens art || Bidrag 
 Nummer […]Udgiftsområde………………………………………...……….] || OB/IOB ([60])   || fra EFTA-lande[61]   || fra kandidat-lande[62]   || fra tredjelande || i henhold til finansforordningens artikel 21, stk. 2, litra b) 
 2 || 05 04 60 02 Operationel teknisk bistand || OB || /IOB || /IOB || IOB || IOB 
3.2.        Anslåede virkninger for
udgifterne 
3.2.1.     Sammenfatning af de anslåede
virkninger for udgifterne 
i mio. EUR
 Udgiftsområde i den flerårige finansielle  ramme: || 2 || Bæredygtig vækst: Naturressourcer 
 GD: AGRI ||   ||   || 2015 || 2016 || 2017 || 2018 || 2019 || 2020 || I ALT 
 Aktionsbevillinger ||   ||   ||   ||   ||   ||   ||   
 05 04 60 02 Operationel teknisk bistand *   || Forpligtelser || (1) || 0,800 || 0.230 || 0,170 || 0,170 || 0,170 || 0.170 || 1,710 
 Betalinger || (2) || 0,800 || 0,230 || 0,170 || 0,170 || 0,170 || 0,170 || 1,710 
 Bevillinger af administrativ art finansieret over bevillingsrammen for særprogrammet[63] ||   ||   ||   ||   ||   ||   ||   
   ||   || (3) ||   ||   ||   ||   ||     ||     ||   
 Bevillinger I ALT ** til GD AGRI || Forpligtelser || =1+1a +3 || 0,800 || 0,230 || 0,170 || 0,170 || 0,170 || 0,170 || 1,710 
 Betalinger || =2+2a +3 || 0,800 || 0.230 || 0,170 || 0,170 || 0,170 || 0,170 || 1,710 
* I øjeblikket foregår kontrollen med import af økologiske produkter
gennem TRACES (Trade Control and Expert System), som delvis finansieres via
denne budgetpost, og forslaget forventes ikke at indebære behov for øgede midler
til denne foranstaltning. Udover det allerede foreliggende instrument, som
anvendes vedrørende import fastlægger forordningen, at alle økologiske
produkter og varer, som markedsføres i EU, skal være underkastet et
økologicertifikat, og det er derfor nødvendigt at udvide økologicertifikatet
for import til at omfatte produkter i Unionen. Et IT-redskab inden for rammerne
af TRACE-systemets struktur, som anslås at indebære en udgift på
500 000 EUR, vil skulle udvikles med henblik på anvendelsen af
økologicertifikatet for intern økologisk produktion som fastlagt i artikel 23 i
Kommissionens forslag for at sikre, at det vil kunne være i drift fra den 1.
januar 2016. Udgifterne til vedligeholdelse anslås til 110 000 EUR
årligt.
 * Yderligere harmonisering af databasen over
økologisk frømateriale er fastsat i artikel 10 i forslaget: For at sikre at
denne særskilte database over frømateriale udvikles vil teknisk bistand fra
Unionen, som anslås til 300 000 EUR, blive finansieret gennem denne
budgetpost uden for rammerne af TRACES. Vedligeholdelsen
anslås til 120 000 EUR det første år efter udviklingen og til
60 000 EUR for de efterfølgende år.
   ||   ||   || 2015 || 2016 || 2017 || 2018 || 2019 || 2020 || I alt 
 Aktionsbevillinger I ALT || Forpligtelser || (4) || 0,800 || 0,230 || 0,170 || 0,170 || 0,170 || 0,170 || 1,710 
 Betalinger || (5) || 0,800 || 0,230 || 0,170 || 0,170 || 0,170 || 0,170 || 1,710 
 Bevillinger af administrativ art finansieret over bevillingsrammen for særprogrammer I ALT || (6) ||   ||   ||   ||   ||   ||   ||   
 Bevillinger I ALT ** UDGIFTSOMRÅDE 2 i den flerårige finansielle ramme || Forpligtelser || =4+ 6 || 0,800 || 0,230 || 0,170 || 0,170 || 0,170 || 0,170 || 1,710 
 Betalinger || =5+ 6 || 0,800 || 0,230 || 0,170 || 0,170 || 0,170 || 0,170 || 1,710 
** IT-redskaberne
finansieres gennem den tekniske bistand for Kommissionen i henhold til artikel
58, stk. 2, i Europa-Parlamentets og Rådets forordning (EU) nr. XXX/2013 om
støtte til udvikling af landdistrikterne fra Den Europæiske Landbrugsfond for
Udvikling af Landdistrikterne (ELFUL) og om ophævelse af Rådets forordning (EF)
nr. 1698/2005. Disse beløb er allerede fastsat i den flerårige finansielle
ramme for 2014-2020.
 Udgiftsområde i den flerårige finansielle ramme: || 5 || Administrationsudgifter 
i mio. EUR
   ||   ||   ||  2015 || 2016 || 2017 || 2018 || 2019 || 2020 || I ALT 
 GD: AGRI || 
 Menneskelige ressourcer || - || - || - || - || - || - || - 
 Andre administrationsudgifter || 0,127 || 0.127 || 0.055 || 0.055 || 0.055 || 0.055 || 0.474 
 GD AGRI I ALT || Bevillinger || 0,127 || 0.127 || 0.055 || 0,055 || 0,055 || 0,055 || 0,474 
 Bevillinger I ALT ** UDGIFTSOMRÅDE  5 i den flerårige finansielle ramme || (Forpligtelser i alt = betalinger i alt) || 0,127 || 0,127 || 0,055 || 0,055 || 0,055 || 0,055 || 0,474 
 Bevillinger I ALT ** UDGIFTSOMRÅDE  5 i den flerårige finansielle ramme || (Forpligtelser i alt = betalinger i alt) || 0,127 || 0,127 || 0,055 || 0,055 || 0,055 || 0,055 || 0,474 
i mio. EUR
   ||   ||   || 2015 || 2016 || 2017 || 2018 || 2019 || 2020 || I ALT 
 Bevillinger I ALT under UDGIFTSOMRÅDE 1 til 5 i den flerårige finansielle ramme || Forpligtelser || 0,927 || 0,357 || 0,225 || 0,225 || 0,225 || 0,225 || 2,184 
 Betalinger || 0,927 || 0,357 || 0,225 || 0,225 || 0,225 || 0,225 || 2,184 
3.2.2.     Anslåede virkninger for
aktionsbevillingerne 
–     
¨Forslaget/initiativet indebærer ikke, at der anvendes
aktionsbevillinger 
–     
¨Forslaget/initiativet indebærer, at der anvendes følgende
aktionsbevillinger:
Forpligtelsesbevillinger i mio EUR
 Der angives mål og resultat ||   ||   || 2016 || 2017 || 2018 || 2019 || 2020 || I ALT 
 RESULTATER ||   
 Type resultater[64] || Gen. snit. om-kost-ninger || IOB || Omkostning || IOB || Omkostning || IOB || Omkostning || IOB || Omkostning || IOB || Omkostning || IOB || Omkostning 
 SPECIFIKT MÅL[65] ||  For at skabe betingelserne for bæredygtig forvaltning af naturressourcer, der kan fremme overgangen til en ressourceeffektiv lavemissionsøkonomi ||   
 Resultat || Økologisk landbrugsareal (Antal hektar) ||   ||   ||   ||   ||   ||   ||   ||   ||   ||   ||   ||   ||   
 Resultat || Areal under omlægning (Antal hektar) ||   ||   ||   ||   ||   ||   ||   ||   ||   ||   ||   ||   ||   
 Resultat || Antal certificerede økologiske erhvervsdrivende ||   ||   ||   ||   ||   ||   ||   ||   ||   ||   ||   ||   ||   
 Resultat || Antal certificerede økologiske producenter ||   ||   ||   ||   ||   ||   ||   ||   ||   ||   ||   ||   ||   
 OMKOSTNINGER I ALT ||   ||   ||   ||   ||   ||   ||   ||   ||   ||   ||   ||   
3.2.3.     Anslåede virkninger for
administrationsbevillingerne
3.2.3.1.  Resumé 
–     
¨Forslaget/initiativet indebærer ikke, at der anvendes bevillinger af
administrativ art 
–     
x   Forslaget/initiativet indebærer, at der
anvendes følgende bevillinger af administrativ art:
i mio. EUR (tre
decimaler)
   || 2015 || 2016 || 2017 || 2018 || 2019 || 2020 || I ALT 
 UDGIFTSOMRÅDE 5 i den flerårige finansielle ramme ||   ||   ||   ||   ||   ||   ||   
 Menneskelige ressourcer || - || - || - || - || - || - || - 
 Andre administrationsudgifter || 0,127 || 0.127 || 0,055 || 0,055 || 0,055 || 0,055 || 0,474 
 Subtotal UDGIFTSOMRÅDE 5 i den flerårige finansielle ramme || 0,127 || 0,127 || 0,055 || 0,055 || 0,055 || 0,055 || 0,474 
 Uden for UDGIFTSOMRÅDE 5[66] i den flerårige finansielle ramme   ||   ||   ||   ||   ||   ||   ||   
 Menneskelige ressourcer ||   ||   ||   ||   ||   ||   ||   
 Andre udgifter af administrativ art ||   ||   ||   ||   ||   ||   ||   
 Subtotal uden for UDGIFTSOMRÅDE 5 i den flerårige finansielle ramme || 0,127 || 0,127 || 0,055 || 0,055 || 0,055 || 0,055 || 0,474 
 I ALT || 0,127 || 0,127 || 0,055 || 0,055 || 0,055 || 0,055 || 0,474 
Bevillingerne til
menneskelige ressourcer vil blive dækket ved hjælp af de af
generaldirektoratets bevillinger, som allerede er afsat til forvaltning af
aktionen, og/eller ved omfordeling i generaldirektoratet, hvortil kommer de
eventuelle yderligere bevillinger, som tildeles det ansvarlige generaldirektorat
i forbindelse med den årlige tildelingsprocedure under hensyntagen til de
budgetmæssige begrænsninger.
3.2.3.2.   Anslået behov for
menneskelige ressourcer 
–     
¨Forslaget/initiativet indebærer intet behov for menneskelige ressourcer

–     
X  Forslaget/initiativet indebærer følgende behov
for menneskelige ressourcer:
Overslag angives i fuldtidsækvivalenter
   || 2015 || 2016 || 2017 || 2018 || 2019 || 2020 
 XX 01 01 01 (i hovedsædet og i Kommissionens repræsentationskontorer) || 18 || 18 || 18 || 18 || 18 || 18 
 XX 01 01 02 (i delegationer) ||   ||   ||   ||   ||   ||   
 XX 01 05 01 (indirekte forskning) ||   ||   ||   ||   ||   ||   
 10 01 05 01 (direkte forskning) ||   ||   ||   ||   ||   ||   
 XX 01 02 01 (KA, UNE, V under den samlede bevillingsramme) || 3 || 3 || 3 || 3 || 3 || 3 
 XX 01 02 02 (KA, LA, UNE, V og JED i delegationerne) ||   ||   ||   ||   ||   ||   
 XX 01 04 yy   || - i hovedsæde   ||   ||   ||   ||   ||   ||   
 - delegationer ||   ||   ||   ||   ||   ||   
 XX 01 05 02 (KA, UNE, V– indirekte forskning) ||   ||   ||   ||   ||   ||   
 10 01 05 02 (KA, UNE, V– indirekte forskning) ||   ||   ||   ||   ||   ||   
 Andre budgetposter (skal angives) ||   ||   ||   ||   ||   ||   
 I ALT (*) || 21 || 21 || 21 || 21 || 21 || 21 
XX angiver det
berørte politikområde eller budgetafsnit.
Personalebehovet vil blive
dækket ved hjælp af det personale, som generaldirektoratet allerede har afsat
til aktionen, og/eller interne rokader i generaldirektoratet, eventuelt
suppleret med yderligere bevillinger, som tildeles det ansvarlige generaldirektoratet
i forbindelse med den årlige tildelingsprocedure under hensyntagen til de
budgetmæssige begrænsninger.
Opgavebeskrivelse:
 Tjenestemænd og midlertidigt ansatte || Udformning af politikken Gennemførelse af politikken Planlægning, programmering, overvågning og tilsyn Forbindelser med medlemsstater og interessenter Føre forhandlinger med tredjelande, herunder som befuldmægtiget for Kommissionen Forbindelse med de øvrige EU-institutioner og -organer 
 Eksternt personale || Bistå med gennemførelsen af politikken, overvågningen og forbindelserne med medlemsstater og interessernter 
3.2.4.     Forenelighed med indeværende
flerårige finansielle ramme 
–     
X  Forslaget/initiativet
er foreneligt med den nuværende flerårige finansielle ramme.
–     
¨Forslaget/initiativet kræver en omlægning af det relevante
udgiftsområde i den flerårige finansielle ramme.
–     
¨Forslaget/initiativet kræver, at fleksibilitetsinstrumentet anvendes,
eller at den flerårige finansielle ramme revideres.
3.2.5.     Tredjemands bidrag til
finansieringen 
–     
X Forslaget/initiativet
tillader ikke samfinansiering fra tredjepart. 
–     
Forslaget/initiativet samfinansieres som anslået
nedenfor
3.3.        Anslåede virkninger for
indtægterne 
–     
X  Forslaget/initiativet
har ingen finansiel virkning for indtægterne.
–     
¨Forslaget/initiativet har følgende finansielle virkning:
–              
¨på egne indtægter 
–              
¨på diverse indtægter
[1]               Rådets forordning (EF) nr. 834/2007 af 28. juni 2007 om
økologisk produktion og mærkning af økologiske produkter og om ophævelse af
forordning (EØF) nr. 2092/91 (EUT L189 af 20.7.2007, s. 1).
[2]               COM (2012) 212 final af 11. maj 2012 Rapport fra
Kommissionen til Europa-Parlamentet og Rådet om anvendelsen af Rådets
forordning (EF) nr. 834/2007 om økologisk produktion og mærkning af økologiske
produkter.
[3]               8906/13 AGRILEG 56 – Økologisk produktion: Anvendelse af
lovgivningsrammen og sektorens udvikling.
[4]               Kommissionens meddelelse om "Målrettet
EU-regulering" af 12. december 2012 – COM(2012)746.
[5]               Europa-Parlamentets
og Rådets forordning (EF) nr. 882/2004 af 29. april 2004 om
offentlig kontrol med henblik på verifikation af, at foderstof- og
fødevarelovgivningen samt dyresundheds- og dyrevelfærdsbestemmelserne
overholdes (EUT L 165 af 30.4.2004, s. 1). 
[6]               Europa-Parlamentets og Rådets forordning (EU) nr.
1307/2013 af 17. december 2013 om bestemmelser for direkte betalinger til
landbrugere under støtteordninger inden for rammerne af den fælles
landbrugspolitik og om ophævelse af Rådets Forordning (EF) nr. 637/2008 og
Rådets forordning (EF) nr. 73/2009 (EUT L 347 af 20.12.2013, s. 608), Europa-Parlamentets
og Rådets forordning (EU) nr. 1308/2013 af 17. december 2013 om en fælles
markedsordning for landbrugsprodukter og om ophævelse af Rådets forordning
(EØF) nr. 922/72, (EØF) nr. 234/79, (EF) nr. 1037/2001 og (EF) nr.
1234/2007 (EUT L 347 af 20.12.2013, s. 671), Europa-Parlamentets og Rådets
forordning (EU) nr. 1305/2013 af 17. december 2013 om støtte til udvikling af
landdistrikterne fra Den Europæiske Landbrugsfond for Udvikling af
Landdistrikterne (ELFUL) og om ophævelse af Rådets forordning (EF)
nr. 1698/2005 (EUT L 347 af 20.12.2013, s. 487), Europa-Parlamentets
1306og Rådets forordning (EU) nr. 1306/2013 af 17. december 2013 om
finansiering, forvaltning og overvågning af den fælles landbrugspolitik og om
ophævelse af Rådets forordning (EØF) nr. 352/78, (EF) nr. 165/94,
(EF) nr. 2799/98, (EF) nr. 814/2000, (EF) nr. 1290/2005 og (EF)
nr. 485/2008 (EUT L 347 af 20.12.2013, s. 549). 
[7]               Forslag til Europa-Parlamentets og Rådets forordning om
offentlig kontrol og andre officielle aktiviteter med henblik på anvendelsen af
fødevare- og foderstoflovgivningen og reglerne for dyresundhed og dyrevelfærd,
plantesundhed, planteformeringsmateriale og plantebeskyttelsesmidler og om
ændring af forordning (EF) nr. 999/2001, (EF) nr. 1829/2003, (EF) nr. 1831/2003,
(EF) nr. 1/2005, (EF) nr. 396/2005, (EF) nr. 834/2007, (EF) nr. 1099/2009, (EF)
nr. 1069/2009, (EF) nr. 1107/2009, (EU) nr. 1151/2012 og (EU) nr. [….]/2013 [Office of Publications, please insert number of
Regulation laying down provisions for the management of expenditure relating to
the food chain, animal health and animal welfare, and relating to plant health
and plant reproductive material] samt direktiv 98/58/EF, 1999/74/EF,
2007/43/EF, 2008/119/EF, 2008/120/EF og 2009/128/EF (forordningen om offentlig
kontrol), COM(2013)265 final af 6.5.2013.
[8]               Europa-Parlamentets og Rådets forordning (EU) nr.
1151/2012 af 21. november 2012 om kvalitetsordninger for landbrugsprodukter og
fødevarer (EUT L 343 af 14.12.2012, s. 1).
[9]               EUT C […] af […], s. […].
[10]             EUT C […] af […], s. […].
[11]             KOM (2009) 234 endelig.
[12]             Europa-Parlamentets og Rådets forordning (EU) nr.
1151/2012 af 21. november 2012 om kvalitetsordninger for landbrugsprodukter og
fødevarer (EUT L 343 af 14.12.2012, s. 1).
[13]             Europa-Parlamentets og Rådets forordning (EU) nr. 228/2013
af 13. marts 2013 om særlige foranstaltninger på landbrugsområdet i
Unionens fjernområder og om ophævelse af Rådets forordning (EF) nr. 247/2006
(EUT L 78 af 20.3.2013, s. 23).
[14]             Europa-Parlamentets og Rådets forordning (EU) nr.
1307/2013 af 17. december 2013 om bestemmelser for direkte betalinger til
landbrugere under støtteordninger inden for rammerne af den fælles
landbrugspolitik og om ophævelse af Rådets Forordning (EF) nr. 637/2008 og
Rådets forordning (EF) nr. 73/2009 (EUT L 347 af 20.12.2013, s. 608).
[15]             Europa-Parlamentets og Rådets forordning (EU) nr.
1305/2013 af 17. december 2013 om støtte til udvikling af landdistrikterne fra
Den Europæiske Landbrugsfond for Udvikling af Landdistrikterne (ELFUL) og om
ophævelse af Rådets forordning (EF) nr. 1698/2005 (EUT L 347 af
20.12.2013, s. 487).
[16]             KOM(2011) 244 endelig, Vores livsgaranti, vores
naturkapital: EU's biodiversitetsstrategi frem til 2020.
[17]             SWD(2013) 155 final, Green Infrastructure (GI) – Enhancing
Europe’s Natural Capital.
[18]             KOM(2006) 231 endelig, Temastrategi for
jordbundsbeskyttelse.
[19]             Europa-Parlamentets og Rådets direktiv 2009/147/EF af 30.
november 2009 om beskyttelse af vilde fugle (EUT L 20 af 26.1.2010, s. 7).
[20]             Rådets direktiv 92/43/EØF af 21. maj 1992 om bevaring af
naturtyper samt vilde dyr og planter (EFT L 206 af 22.7.1992, s. 7.)
[21]             Rådets direktiv 91/676/EØF af 12.12.1991 om beskyttelse af
vand mod forurening forårsaget af nitrater, der stammer fra landbruget (EFT L
375 af 31.12.1991, s. 1)
[22]             Europa-Parlamentets og Rådets direktiv 2000/60/EF af 23.
oktober 2000 om fastlæggelse af en ramme for Fællesskabets vandpolitiske
foranstaltninger (EFT L 327 af 22.12.2001, s. 1).
[23]             Europa-Parlamentets og Rådets direktiv 2001/81/EF af 23.
oktober 2001 om nationale emissionslofter for visse luftforurenende stoffer
(EFT L 309 af 27.11.2001, s. 22).
[24]             Europa-Parlamentets og Rådets direktiv 2009/18/EF af 21.
oktober 2009 om en ramme for Fællesskabets indsats for en bæredygtig anvendelse
af pesticider (EUT L 309 af 24.11.2009, s. 71).
[25]             KOM(2010) 2020 endelig.
[26]             Rådets forordning (EF) nr. 834/2007 af 28. juni 2007 om
økologisk produktion og mærkning af økologiske produkter og om ophævelse af
forordning (EØF) nr. 2092/91 (EUT L 189 af 20.7.2007, s. 1).
[27]             Kommissionens henstilling 2003/361/EF af 6. maj 2003 om
definitionen af mikrovirksomheder, små og mellemstore virksomheder (EUT L 124
af 20.5.2003, s. 36).
[28]             Europa-Parlamentets og Rådets forordning (EF) nr.
1107/2009 af 21. oktober 2009 om markedsføring af plantebeskyttelsesmidler og
om ophævelse af Rådets direktiv 79/117/EØF og 91/414/EØF (EUT L 309
af 24.11.2009, s. 1).
[29]             COM(2013) 229 af 29.4.2013.
[30]             Kommissionens forordning (EF) nr. 889/2008 af 5. september
2008 om gennemførelsesbestemmelser til Rådets forordning (EF) nr. 834/2007 om
økologisk produktion og mærkning af økologiske produkter, for så vidt angår
økologisk produktion, mærkning og kontrol (EUT L 250 af 18.9.2008).
[31]             Kommissionens direktiv 2006/125/EF af 5. december 2006 om
forarbejdede levnedsmidler baseret på cerealier og babymad til spædbørn og
småbørn (EUT L 339 af 6.12.2006, s. 16).
[32]             Europa-Parlamentets og Rådets forordning (EU)
nr. 1169/2011 af 25. oktober 2011 om fødevareinformation til
forbrugerne, om ændring af Europa-Parlamentets og Rådets forordning (EF)
nr. 1924/2006 og (EF) nr. 1925/2006 og om ophævelse af Kommissionens
direktiv 87/250/EØF, Rådets direktiv 90/496/EØF, Kommissionens direktiv
1999/10/EF, Europa-Parlamentets og Rådets direktiv 2000/13/EF, Kommissionens
direktiv 2002/67/EF og 2008/5/EF og Kommissionens forordning (EF)
nr. 608/2004 (EUT L 304 af 22.11.2011, s. 18).–
[33]             Europa-Parlamentets og Rådets forordning (EU) nr. XX/XXX
af […] om offentlig kontrol og andre officielle aktiviteter med henblik på
anvendelsen af fødevare- og foderstoflovgivningen og reglerne for dyresundhed
og dyrevelfærd, plantesundhed, planteformeringsmateriale og
plantebeskyttelsesmidler og om ændring af forordning (EF) nr. 999/2001, (EF)
nr. 1829/2003, (EF) nr. 1831/2003, (EF) nr. 1/2005, (EF) nr. 396/2005, (EF) nr.
834/2007, (EF) nr. 1099/2009, (EF) nr. 1069/2009, (EF) nr. 1107/2009, (EU) nr.
1151/2012 og (EU) nr. [….]/2013 [Office of
Publications, please insert number of Regulation laying down provisions for the
management of expenditure relating to the food chain, animal health and animal
welfare, and relating to plant health and plant reproductive material] samt
direktiv 98/58/EF, 1999/74/EF, 2007/43/EF, 2008/119/EF, 2008/120/EF og
2009/128/EF (forordningen om offentlig kontrol) (EUT L …).
[34]             Europa-Parlamentets og Rådets
forordning (EU) nr. 182/2011 af 16. februar 2011 om de generelle regler og
principper for, hvordan medlemsstaterne skal kontrollere Kommissionens udøvelse
af gennemførelsesbeføjelser (EUT L 55 af  28.2.2011, s. 13).
[35]             EUROPA-PARLAMENTETS OG RÅDETS FORORDNING (EU) Nr.
1169/2011 af 25. oktober 2011 om fødevareinformation til forbrugerne, om
ændring af Europa-Parlamentets og Rådets forordning (EF) nr. 1924/2006 og (EF)
nr. 1925/2006 og om ophævelse af Kommissionens direktiv 87/250/EØF, Rådets
direktiv 90/496/EØF, Kommissionens direktiv 1999/10/EF, Europa-Parlamentets og
Rådets direktiv 2000/13/EF, Kommissionens direktiv 2002/67/EF og 2008/5/EF og
Kommissionens forordning (EF) nr. 608/2004 (EUT L 304 af 22.11.2011, s.
18). 
[36]             [forordningens fulde titel] (EUT L…).
[37]             [forordningens fulde titel] (EUT L…).
[38]             Europa-Parlamentets og Rådets forordning (EU) nr.
1308/2013 af 17. december 2013 om en fælles markedsordning for
landbrugsprodukter og om ophævelse af Rådets forordning (EØF) nr. 922/72, (EØF)
nr. 234/79, (EF) nr. 1037/2001 og (EF) nr. 1234/2007 (EUT L 347 af 20.12.2013,
s. 671).
[39]             Europa-Parlamentets og Rådets forordning (EU)
nr. 1380/2013 af 11. december 2013 om den fælles fiskeripolitik, ændring
af Rådets forordning (EF) nr. 1954/2003 og (EF) nr. 1224/2009 og
ophævelse af Rådets forordning (EF) nr. 2371/2002 og (EF)
nr. 639/2004 samt Rådets afgørelse 2004/585/EF (EUT L 354 af 28.12.2013,
s. 22). 
[40]             Europa-Parlamentets og Rådets direktiv 2001/82/EF af 6.
november 2001 om oprettelse af en fællesskabskodeks for veterinærlægemidler
(EFT L 311 af 28.11.2001, s. 1).
[41]             Europa-Parlamentets og Rådets forordning (EF) nr. 178/2002
af 28. januar 2002 om generelle principper og krav i fødevarelovgivningen, om
oprettelse af Den Europæiske Fødevaresikkerhedsautoritet og om procedurer
vedrørende fødevaresikkerhed (EFT L 31 af 1.2.2002, s. 1).
[42]             Europa-Parlamentets og Rådets forordning (EF) nr. 767/2009
af 13. juli 2009 om markedsføring og anvendelse af foder, ændring af
Europa-Parlamentets og Rådets forordning (EF) nr. 1831/2003 og ophævelse af
Rådets direktiv 79/373/EØF, Kommissionens direktiv 80/511/EØF, Rådets direktiv
82/471/EØF, 83/228/EØF, 93/74/EØF, 93/113/EF og 96/25/EF og Kommissionens
beslutning 2004/217/EF (EUT L 229 af 1.9.2009, s. 1).
[43]             Europa-Parlamentets og Rådets direktiv 2001/18/EF af 12.
marts 2001 om udsætning i miljøet af genetisk modificerede organismer og om
ophævelse af Rådets direktiv 90/220/EØF (EFT L 106 af 17.4.2001, s. 1). 
[44]             Europa-Parlamentets og Rådets forordning (EF)
nr. 1333/2008 af 16. december 2008 om fødevaretilsætningsstoffer (EUT L
354 af 31.12.2008, s. 16).
[45]             Europa-Parlamentets og Rådets forordning (EF) nr.
1831/2003 af 22. september 2003 om fodertilsætningsstoffer (EFT L 268 af
18.10.2003, s. 29).
[46]             EUROPA-PARLAMENTETS OG RÅDETS FORORDNING (EF) Nr.
1332/2008 af 16. december 2008 om fødevareenzymer og om ændring af Rådets
direktiv 83/417/EØF, Rådets forordning (EF) 
nr. 1493/1999, direktiv 2000/13/EF, Rådets direktiv 2001/112/EF og forordning
(EF) nr. 258/97 (EUT L 354 af 31.12.2008, s. 7)
[47]             Rådets direktiv 96/29/Euratom af 13. maj 1996 om
fastsættelse af grundlæggende sikkerhedsnormer til beskyttelse af befolkningens
og arbejdstagernes sundhed mod de farer, som er forbundet med ioniserende
stråling (EFT L 159 af 29.6.1996, s. 1).
[48]             Europa-Parlamentets og Rådets forordning (EF) nr.
1829/2003 af 22. september 2003 om genetisk modificerede fødevarer og
foderstoffer (EUT L 268 af 18.10.2003, s. 1).
[49]             Europa-Parlamentets og Rådets forordning (EF) nr.
1830/2003 af 22. september 2003 om sporbarhed og mærkning af genetisk
modificerede organismer og sporbarhed af fødevarer og foder fremstillet af
genetisk modificerede organismer og om ændring af direktiv 2001/18/EF (EFT L
268 af 18.10.2003, s. 24).
[50]             Europa-Parlamentets og Rådets direktiv 95/46/EF af 24. oktober
1995 om beskyttelse af fysiske personer i forbindelse med behandling af
personoplysninger og om fri udveksling af sådanne oplysninger (EFT L 281 af
23.11.1995, s. 31).
[51]             Europa-Parlamentets og Rådets forordning (EF) nr. 765/2008
af 9. juli 2008 om kravene til akkreditering og markedsovervågning i
forbindelse med markedsføring af produkter og om ophævelse af Rådets forordning
(EØF) nr. 339/93 (EUT L 218 af 13.8.2008, s. 30).
[52]             Mindst seks måneder efter dens ikrafttræden. 
[53]             ABM: Activity Based Management (aktivitetsbaseret ledelse)
– ABB: Activity Based Budgeting (aktivitetsbaseret budgetlægning).
[54]             Som omhandlet i artikel 54, stk. 2, litra a) eller
b), i finansforordningen.
[55]             Artikel 110 i Europa-Parlamentets og Rådets forordning
(EU) nr. 1306/2013 om finansiering, forvaltning og overvågning af den fælles
landbrugspolitik.
[56]             Sanders, J (ed.) 2013: Evaluation of the EU legislation
on organic farming, Thünen Institute of Farm Economics http://ec.europa.eu/agriculture/evaluation/market-and-income-reports/organic-farming-2013_en.htm
[57]          Europa-Parlamentets og Rådets forordning (EU) nr. 1307/2013 om
fastsættelse af regler for direkte betalinger til landbrugere under
støtteordninger inden for rammerne af den fælles landsbrugspolitik og om
ophævelse af Rådet forordning (EF) nr. 637/2008 og Rådet forordning (EF) nr.
73/2009.
[58]             Europa-Parlamentets og Rådets forordning (EU) nr.
1305/2013 om støtte til udvikling af landdistrikterne fra Den Europæiske
Landbrugsfond for Udvikling af Landdistrikterne (ELFUL) og om ophævelse af
Rådets forordning (EF) nr. 1698/2005.
[59]             Forklaringer vedrørende forvaltningsmåder og referencer
til finansforordningen findes på webstedet BudgWeb:http://www.cc.cec/budg/man/budgmanag/budgmanag_en.html
[60]             OB = opdelte bevillinger / IOB = ikke-opdelte bevillinger.
[61]             EFTA: Den Europæiske Frihandelssammenslutning. 
[62]             Kandidatlande og, efter omstændighederne, potentielle
kandidatlande på Vestbalkan.
[63]             Teknisk og/eller administrativ bistand og udgifter til
støtte for gennemførelsen af EU's programmer og/eller aktioner (tidligere
BA-poster), indirekte forskning, direkte forskning.
[64]             Resultat er de produkter og tjenesteydelser, der skal
leveres (f.eks. antal finansierede studenterudvekslinger, antal km bygget vej
osv.).
[65]             På linje med den fælles overvågnings- og evalueringsramme
under den fælles landbrugspolitik vil der blive fastlagt en fælles
overvågnings- og evalueringsramme fra 2014 og fremefter og skematiske
oversigter over indikatorer vil derfor blive behørigt udfyldt på et senere
tidspunkt.
[66]             Teknisk og/eller administrativ bistand og udgifter til
støtte for gennemførelsen af EU's programmer og/eller aktioner (tidligere
BA-poster), indirekte forskning, direkte forskning.
BILAG I
ANDRE
PRODUKTER, JF. ARTIKEL 2, STK. 1
–              
gær til konsum eller til foder
–              
øl
–              
maté
–              
ekstrakter, essenser og koncentrater af kaffe, te
og maté samt varer tilberedt på basis af sådanne produkter eller på basis af
kaffe, te og maté brændt cikorie og andre brændte kaffeerstatninger samt
ekstrakter, essenser og koncentrater deraf
–              
frugtnektar
–              
kakaomasse, kakaosmør, kakaofedt, kakaoolie og
kakaopulver chokolade og andre tilberedte fødevarer, der indeholder kakao
–              
konfektureprodukter af sukker
–              
tilberedte varer af korn, mel, stivelse eller mælk
bagværk
–              
supper
–              
saucer
–              
færdigretter
–              
konsumis
–              
yoghurt tilsat smagsstoffer, yoghurt tilsat frugt,
nødder eller kakao
–              
havsalt
–              
vegetabilske carbohydratgummier og naturharpikser
–              
pollen
–              
bivoks
–              
æteriske olier
–              
spiritus, forudsat at den ethanol, der anvendes til
fremstilling af spiritus, udelukkende er af landbrugsoprindelse. 
BILAG II
SÆRLIGE
PRODUKTIONSREGLER, DER ER OMHANDLET I KAPITEL III
Del
I: Regler for planteproduktion
Ud over de produktionsregler, der er fastsat i
artikel 7 til 10, finder de bestemmelser, der er fastsat i denne del,
anvendelse på økologisk vegetabilsk produktion.
1.                      
Generelle krav
1.1.                
Hydrokultur, som er en dyrkningsmetode, hvor
planterne vokser med rødderne i en opløsning af mineralske næringsstoffer eller
i et inert medium, som tilsættes en næringsstofopløsning, er forbudt
1.2.                
Alle de teknikker til planteproduktion, der
anvendes, skal forebygge eller minimere forurening af miljøet.
1.3.                
Omlægning
1.3.1.          
Planter og planteprodukter kan kun anses for at
være økologiske, hvis produktionsreglerne i denne forordning har været anvendt
på parcellerne i en omlægningsperiode på mindst to år inden udsåningen eller, i
tilfælde af enge eller flerårige foderplanter, på mindst to år inden anvendelse
som foder fra økologisk produktion, eller i tilfælde af flerårige kulturer,
bortset fra foderplanter, på mindst tre år inden første høst af de økologiske
produkter.
1.3.2.          
Den kompetente myndighed kan i de, hvor det
pågældende areal har været forurenet med produkter, der ikke er tilladt til
økologisk produktion, beslutte at forlænge omlægningsperioden ud over den periode,
der er omhandlet i punkt 1.3.1.
1.3.3.          
Ved behandling med et produkt, der ikke er tilladt
til økologisk produktion, skal den kompetente myndighed kræve en ny
omlægningsperiode i henhold til punkt 1.3.1.
Denne periode kan
forkortes i følgende to tilfælde:
a)      Hvis behandlingen med et produkt, der
ikke er tilladt til økologisk produktion, indgår som led i en obligatorisk
kontrolforanstaltning for skadegørere eller ukrudt, herunder karantæneudløsende
skadevoldere eller invasive arter, som er pålagt af medlemsstatens kompetente
myndighed
b)      Hvis behandlingen med et produkt, der
ikke er tilladt til økologisk produktion, indgår som led i videnskabelige
forsøg, der er godkendt af medlemsstatens kompetente myndighed.
1.3.4.          
I de tilfælde, der er omhandlet i punkt 1.3.2. og
1.3.3., fastlægges omlægningsperiodens varighed under iagttagelse af følgende
forhold:
a)      Nedbrydningen af det pågældende produkt
skal sikre, at der ved omlægningsperiodens afslutning kun er et ubetydeligt
indhold af restkoncentrationer i jordbunden og, hvis der er tale om flerårige
afgrøder, i planten.
b)      Den første høst efter behandlingen må
ikke sælges med en henvisning til økologisk produktion.
1.3.5.          
Følgende særlige regler for omlægning af landbrugsarealer,
der har tilknytning til økologisk husdyrproduktion, finder anvendelse:
1.3.5.1.    
Omlægningsreglerne skal anvendes på hele
produktionsenhedens foderareal.
1.3.5.2.    
Uanset point 1.3.5.1. kan omlægningsperioden
nedsættes til et år for græsarealer og udearealer, der benyttes af
ikke-planteædende arter.
1.4.                
Oprindelse af planter, herunder
planteformeringsmateriale
1.4.1.          
Til produktion af planter og planteprodukter må kun
anvendes økologisk produceret planteformeringsmateriale. Med henblik herpå skal
en plante, som er bestemt til produktion af planteformeringsmateriale, og, hvor
det er relevant, moderplanten, have været produceret i overensstemmelse med
bestemmelserne i denne forordning mindst én generation, eller i tilfælde af
flerårige afgrøder, i to vækstsæsoner.
1.4.2.          
Anvendelse af planteformeringsmateriale, der ikke
hidrører fra økologisk produktion. 
Planteformeringsmateriale,
der ikke hidrører fra økologisk produktion, må kun anvendes, hvis det hidrører
fra en produktionsenhed, der er under omlægning til økologisk produktion, eller
hvis det begrundes med, at materialet skal anvendes i forbindelse med
forskning, test som led i små markforsøg eller med henblik på bevarelse af
genetiske ressourcer, som er godkendt af den kompetente myndighed i
medlemsstaten.
1.5.                
Jordforvaltning og gødskning
1.5.1.          
Der skal i økologisk planteproduktion anvendes
jordbearbejdnings- og dyrkningsmetoder, der bevarer eller øger jordens indhold
af organiske stoffer, øger jordbundens stabilitet og biodiversitet og
forhindrer jordpakning og jorderosion.
1.5.2.          
Jordens frugtbarhed og biologiske aktivitet skal
bevares og øges ved flerårig sædskifte, der også omfatter bælgplanter og andre
grøngødningsafgrøder, og udbringning af husdyrgødning eller organisk materiale,
begge helst komposteret, fra økologisk produktion.
1.5.3.          
Kan plantens behov for næringsstoffer ikke dækkes
gennem foranstaltninger som omhandlet i punkt 1.5.1. og 1.5.2., må kun
gødningsstoffer og jordforbedringsmidler, der er tilladt til anvendelse i
økologisk produktion i henhold til 19, anvendes og kun i det omfang, det er
nødvendigt.
1.5.4.          
Den samlede gødningsmængde som defineret i Rådets
direktiv 91/676/EØF[1],
som anvendes på landbrugsbedriften, må ikke overstige 170 kg N/år/ha
udnyttet landbrugsareal. Denne grænse gælder kun for anvendelsen af fast
husdyrgødning, tørret fast husdyrgødning og tørret fjerkrægødning, kompost af
husdyrgødning, herunder fjerkrægødning, komposteret fast husdyrgødning og
flydende husdyrgødning.
1.5.5.          
Med henblik på spredning af overskydende gødning
fra økologisk landbrug kan økologiske landbrugsbedrifter indgå skriftlige
samarbejdsaftaler med andre økologiske bedrifter og virksomheder, forudsat at
disse opfylder reglerne for økologisk produktion. Maksimumsgrænsen i punkt
1.5.4. beregnes på grundlag af det samlede antal økologiske produktionsenheder,
der indgår i et sådant samarbejde.
1.5.6.          
Mikroorganismepræparater kan anvendes til at
forbedre jordens almindelige tilstand eller forekomsten af næringsstoffer i
jorden eller afgrøderne.
1.5.7.          
Til aktivering af kompost kan der anvendes egnede
plantebaserede præparater eller mikroorganismepræparater.
1.5.8.          
Der må ikke anvendes mineralsk kvælstofgødning.
1.6.                
Håndtering af skadegørere og ukrudt
1.6.1.          
Forebyggelse af skader forårsaget af skadegørere og
ukrudt skal først og fremmest baseres på beskyttelse af:
–     
Naturlige fjender
–     
Valg af arter, sorter og heterogent materiale
–     
Sædskifte
–     
Dyrkningsmetoder, som f.eks. biofumigation, og
–     
Varmebehandling som f.eks. solindstråling og
dampning af jorden (ned til en dybde på højst 10 cm).
1.6.2.          
Hvis planter ikke kan beskyttes tilstrækkeligt mod
skadegørere ved hjælp af de foranstaltninger, der er fastsat i punkt 1.6.1.,
eller i tilfælde af, at det er fastslået, at en afgrøde er truet, kan kun
produkter, der er tilladt til anvendelse i økologisk produktion i henhold til
artikel 19, anvendes, og kun i det omfang, det er nødvendigt.
1.6.3.          
For produkter, der anvendes i fælder og dispensere,
bortset fra feromon-dispensere, skal fælderne og/eller dispenserne forhindre,
at stofferne frigives i miljøet, og at de kommer i kontakt med dyrkede
afgrøder. Fælderne indsamles efter brug og bortskaffes på en sikker måde.
1.7.                
Produkter til rengøring og desinficering
Med hensyn til
rengøring og desinficering må kun anvendes de produkter til rengøring og
desinficering i planteproduktion, som er tilladt til anvendelse i økologisk
produktion i henhold til artikel 19.
2.                      
Krav i forbindelse med bestemte planter
eller planteprodukter
2.1.                
Særlige regler om produktion af svampe
Til produktion af
svampe kan der anvendes vækstmedier, hvis de kun består af følgende
bestanddele:
a)      Fast husdyrgødning og husdyrgødning:
i)       der
enten kommer fra landbrugsbedrifter, som anvender reglerne for økologisk
produktion, eller
ii)      som
er omhandlet i punkt 1.5.3., dog kun, hvis det i nr. i) nævnte produkt
ikke er til rådighed og hvis den faste husdyrgødning og husdyrgødning ikke
overskrider 25 % af den samlede vægt af vækstmediets bestanddele
(dækmaterialet og tilsat vand ikke medregnet) før kompostering
b)      Andre produkter af landbrugsoprindelse
end de i litra a) nævnte fra landbrugsbedrifter, der producerer efter de
økologiske produktionsregler
c)      Tørv, ikke kemisk behandlet
d)      Træ, ikke behandlet med kemiske produkter
efter fældning
e)      Mineralske produkter som omhandlet i
punkt 1.5.3., vand og jord.
2.2.                
Regler for indsamling af vilde planter
Indsamling af
vilde planter og dele heraf, der vokser naturligt i naturområder, skove og
landbrugsområder, betragtes som økologisk produktion, forudsat at:
a)      disse områder i en periode på mindst tre
år før indsamlingen ikke er blevet behandlet med andre produkter end dem, der
er tilladt til anvendelse i økologisk produktion i henhold til artikel 19
b)      indsamlingen ikke påvirker naturtypens
stabilitet eller bevarelsen af arterne i indsamlingsområdet.
Del
II: Regler for husdyrproduktion
Ud over de produktionsregler, der er fastsat i
artikel 7, 8, 9 og 11, finder de bestemmelser, der er fastsat i denne del,
anvendelse på økologisk husdyrproduktion.
1.                      
Generelle krav
1.1.                
Jordløs animalsk produktion, dvs. hvor landbrugeren
ikke driver landbrugsjord eller ikke har indgået skriftlig samarbejdsaftale med
en anden landbruger, er forbudt.
1.2.                
Omlægning
1.2.1.          
Omlægningsperioden kan tidligst påbegyndes, når
landbrugeren har underrettet de kompetente myndigheder om sine aktiviteter og
ladet sin bedrift omfatte af kontrolordningen i overensstemmelse med denne
forordning.
1.2.2.          
Særlige omlægningsperioder for den type
husdyrproduktion, der er omhandlet i punkt 2.
1.2.3.          
Dyr og animalske produkter, der er produceret i
løbet af omlægningsperioden, må ikke markedsføres som økologiske.
1.2.4.          
Dyr og animalske produkter kan anses for at være
økologiske ved omlægningsperiodens afslutning, hvis der på én gang foretages en
omlægning af hele produktionsenheden, herunder besætning, græsarealer eller
arealer, der anvendes til dyrkning af foder. 
1.3.                
Dyrenes oprindelse
1.3.1.          
Økologiske husdyr skal være født og opdrættet på
økologiske landbrugsbedrifter.
1.3.2.          
Dyr, der befinder sig på landbrugsbedriften ved
omlægningsperiodens begyndelse, og produkter fra dem kan anses for økologiske,
når omlægningsperioden i punkt 2, er gennemført
1.3.3.          
Med hensyn til opdræt af økologiske dyr:
a)      Ved forplantning skal der anvendes
naturlige metoder. Kunstig sædoverføring er imidlertid tilladt.
b)      Forplantning må ikke fremmes ved
behandling med hormoner eller lignende stoffer, medmindre der er tale om
terapeutisk dyrlægebehandling af et bestemt dyr.
c)      Der må ikke gøres brug af andre former
for kunstig forplantning som f.eks. kloning og embryotransplantation.
d)      Valget af racer skal også være passende
og skal medvirke til at forebygge lidelser og undgå, at det bliver nødvendigt
at lemlæste dyr.
1.3.4.          
Ved valg af racer eller stamdyr skal der tages
hensyn til dyrenes evne til at tilpasse sig stedets betingelser, uden at dette
påvirker deres velfærd, deres levedygtighed og deres modstandsdygtighed over
for sygdomme. Derudover skal vælges racer og stamdyr med henblik på at undgå
specifikke sygdomme eller sundhedsproblemer, som associeres med bestemte racer
eller stamdyr i intensive driftssystemer, såsom porcint stress-syndrom,
PSE-syndrom (pale-soft-exudative), pludselig død, spontane aborter og
vanskelige fødsler, der kræver kejsersnit. Der skal fortrinsvis vælges
oprindelige racer og stamdyr.
1.3.5.          
Til avlsformål må kun ikke-økologisk opdrættede dyr
indsættes på landbrugsbedriften, hvis de pågældende racer er i fare for at
forsvinde fra landbruget, jf. bilag IV til Kommissionens forordning (EF)
nr. 1974/2006[2];
i dette tilfælde skal hundyrene af de pågældende racer ikke nødvendigvis være
dyr, der endnu ikke har født.
1.4.                
Fodring
1.4.1.          
Generelle krav til fodring 
Følgende regler gælder
for fodringen:
a)      Foder til husdyr skal først og fremmest
komme fra den landbrugsbedrift, hvor dyrene holdes, eller fra andre økologiske
bedrifter i det samme område
b)      Dyrene skal fodres med økologisk foder,
der opfylder deres ernæringsmæssige behov i de forskellige faser af deres
udvikling. Restriktiv fodring er ikke tilladt i husdyrproduktion
c)      Det er forbudt at holde kvæg under
forhold, eller på en diæt, der kan forårsage anæmi.
d)      Opfedningsmetoder skal kunne omlægges på
ethvert stade i opdrættet. Tvangsfodring er forbudt.
e)      Dyrene, bortset fra bier, skal have
permanent adgang til græsningsarealer eller grovfoder.
f)       Der må ikke anvendes vækstfremmere og
syntetiske aminosyrer
g)      Dyr, som er i dieperioden, skal fortrins
fodres med modermælk i en minimumsperiode
h)      Fodermidler af animalsk og mineralsk
oprindelse, fodertilsætningsstoffer, visse produkter til brug i foderstoffer og
tekniske hjælpestoffer, må kun anvendes, hvis de er tilladt til anvendelse i
økologisk produktion i henhold til artikel 19.
1.4.2.          
Græsning på fælles græsningsarealer og sæsonbestemt
græsningsskifte
1.4.2.1.    
Økologiske dyr kan benytte fælles græsningsarealer,
forudsat at:
a)       de
fælles arealer forvaltes fuldt ud i henhold til denne forordning
b)      ikke-økologiske
dyr, som benytter det pågældende græsningsareal, kommer fra et
produktionssystem svarende til et af de systemer, der er fastsat i artikel 28
og 30 i forordning (EU) nr. 1305/2013[3]
c)       animalske
produkter fra økologiske dyr betragtes, mens dyrene benytter sådanne
græsningsarealer, ikke fra økologisk produktion, medmindre det på
tilfredsstillende vis kan godtgøres, at dyrene holdes passende adskilt fra
ikke-økologiske dyr.
1.4.2.2.    
Dyrene må i græsningsskifteperioden græsse på
ikke-økologiske arealer, når de vandrer fra et græsningsareal til et andet.
Indtaget af ikke-økologisk foder i form af græs eller andre foderplanter er
tilladt i højst 35 dage, heri indbefattet varigheden af turen frem og tilbage.
1.4.3.          
Foder fra omlægning 
1.4.3.1.    
For landbrugsbedrifter under omlægning må højst
15 % af det samlede gennemsnitlige foderforbrug stamme fra græsning på
eller høst af permanente græsarealer eller parceller med flerårige foderplanter
eller proteinafgrøder, der er sået i overensstemmelse med reglerne for
økologisk produktion på marker, der er under første års omlægning til økologisk
produktion, forudsat at disse arealer er en del af bedriften. Foder fra første
omlægningsår må ikke anvendes til produktion af forarbejdet økologisk foder.
Hvis der anvendes foder fra omlægning såvel som foder fra parceller, der er i
det første omlægningsår, må foderplanens samlede andel af et dette foder ikke
overstige de maksimale procentsatser, der er fastsat i punkt 1.4.3.2.
1.4.3.2.    
For økologiske landbrugsbedrifter må foder fra
omlægning gennemsnitligt udgøre op til 20 % af foderplanen, navnlig foder fra
det andet omlægningsår. For landbrugsbedrifter under omlægning gælder, at hvis
foderet fra omlægning kommer fra bedriften, kan denne andel forhøjes til 100 %.
1.4.3.3.    
Andelene i punkt 1.4.3.1. og 1.4.3.2. beregnes
årligt i procent af tørstofindholdet i foder af vegetabilsk oprindelse.
1.4.4.          
Anvendelse af bestemte fodermidler og stoffer i
foder
Kun økologiske
fodermidler af animalsk oprindelse og fodermidler og fodertilsætningsstoffer,
som er tilladt til anvendelse i økologisk produktion i henhold til artikel 19,
må anvendes til forarbejdning af økologisk foder og til fodring af økologiske
dyr. 
1.5.                
Dyrepleje
1.5.1.          
Sygdomsforebyggelse
1.5.1.1.    
Sygdomsforebyggelse skal bygge på udvælgelse af
racer og linjer, opdrætsmetoder, højkvalitetsfoder og motion, en passende
belægningsgrad og opstaldning under tilstrækkeligt gode og hygiejniske forhold.
1.5.1.2.    
Anvendelse af immunologiske veterinærlægemidler er
tilladt.
1.5.1.3.    
Anvendelse til forebyggende behandling af
allopatiske veterinærlægemidler eller af antibiotika frembragt ved kemisk
syntese er forbudt.
1.5.1.4.    
Anvendelse af vækstfremmende stoffer (herunder
antibiotika, coccidiostatika og andre kunstige vækstfremmende hjælpemidler)
samt anvendelse af hormoner eller lignende stoffer til at styre formeringen
eller til andre formål (f.eks. fremkaldelse eller synkronisering af brunst) er
forbudt.
1.5.1.5.    
Hvis dyrene kommer fra ikke-økologiske bedrifter,
kan der, afhængigt af de lokale forhold, kræves særlige foranstaltninger,
f.eks. kontrolundersøgelser og karantæneperioder.
1.5.1.6.    
Med hensyn til rengøring og desinficering må kun
anvendes de produkter til rengøring og desinficering i bygninger til husdyr og
anlæg, som er tilladt til anvendelse i økologisk produktion i henhold til
artikel 19.
1.5.1.7.    
Stalde, folde, udstyr og redskaber skal renses og
desinficeres for at undgå krydsinfektion og udvikling af sygdomsbærende
organismer. Fæces, urin og levnet eller spredt foder fjernes så ofte som
fornødent for at mindske lugten og at undgå, at der tiltrækkes insekter og
gnavere. Rodenticider (må kun anvendes i fælder), og de produkter, der er
tilladt til anvendelse i økologisk produktion i henhold til artikel 19, må
anvendes til udryddelse af insekter og andre skadedyr i bygninger og andre
anlæg, hvor der holdes husdyr.
1.5.2.          
Dyrlægebehandling
1.5.2.1.    
Hvis et dyr på trods af sygdomsforebyggende
foranstaltninger bliver sygt eller kommer til skade, skal det straks behandles.
1.5.2.2.    
Sygdom skal behandles øjeblikkeligt for at undgå,
at dyrene lider; Der må om nødvendigt og på strenge betingelser og under en
dyrlæges ansvar anvendes kemisk fremstillede allopatiske veterinærlægemidler,
herunder antibiotika, når fytoterapeutiske, homøopatiske og andre midler er
uegnede; Der skal navnlig fastsættes restriktioner med hensyn til
behandlingsforløb og tilbageholdelsesperioder.
1.5.2.3.    
Foderstoffer af mineralsk oprindelse og
tilsætningsstoffer med ernæringsmæssige egenskaber, der er tilladt til anvendelse
i økologisk produktion i henhold til artikel 19, og fytoterapeutiske og
homøopatiske produkter bør foretrækkes frem for kemisk fremstillede allopatiske
veterinærlægemidler, herunder antibiotika, forudsat at de har en effektiv
terapeutisk virkning for den pågældende dyreart og den tilstand, som
behandlingen er beregnet på.
1.5.2.4.    
Hvis et dyr eller en gruppe af dyr underkastes mere
end tre behandlinger med kemisk fremstillede allopatiske veterinærlægemidler,
herunder antibiotika, inden for tolv måneder, eller mere end én behandling,
hvis deres produktive livscyklus er på mindre end et år – bortset fra
vaccinationer og behandlinger mod parasitter og obligatoriske
udryddelsesprogrammer – må de pågældende dyr eller heraf afledte produkter ikke
sælges som økologiske produkter, og dyrene skal gennemgå omlægningsperioderne
fastlagt i punkt 1.2 og 2.
1.5.2.5.    
Tilbageholdelsesperioden mellem den sidste indgift
af et allopatisk veterinærlægemiddel til et dyr under normale
anvendelsesbetingelser og produktion af økologisk producerede fødevarer fra
sådanne dyr skal være dobbelt så lang som den tilbageholdelsesperiode, der er
omhandlet i artikel 11 i direktiv 2001/82/EF eller, hvis en sådan periode
ikke er fastsat, 48 timer.
1.5.2.6.    
Behandlinger, der pålægges til beskyttelse af
menneskers og dyrs sundhed i henhold til EU-lovgivningen, er tilladt
1.6.                
Staldforhold og dyrehold
1.6.1.          
Bygningens isolering, opvarmning og ventilation
skal sikre, at luftcirkulationen, støvindholdet, temperaturen, den relative
luftfugtighed og koncentrationen af luftarter holdes på et niveau, som sikrer
dyrenes velbefindende. Der skal være rigelig naturlig ventilation og naturligt
lys i bygningen.
1.6.2.          
I områder, hvor de klimatiske forhold tillader, at
dyrene lever udendørs, er staldbygninger ikke obligatoriske. Dyr skal have
permanent adgang til udendørs arealer, fortrinsvis græsningsarealer, når
vejrforholdene og jordbundens tilstand tillader det, medmindre der pålægges
restriktioner og forpligtelser til beskyttelse af menneskers og dyrs sundhed i
henhold til EU-lovgivningen. Dyrene skal have adgang til læskure eller til
steder, hvor de kan søge beskyttelse mod regn og blæst.
1.6.3.          
Belægningsgraden i bygningen skal sikre dyrenes
komfort, velvære og artsspecifikke behov, som navnlig afhænger af dyrenes art,
race og alder. Endvidere skal der ved belægningsgraden tages hensyn til dyrenes
adfærdsmæssige behov, som navnlig afhænger af flokkens størrelse og dyrenes
køn. Belægningsgraden skal sikre dyrenes velfærd ved at give dem et areal, der
er så stort, at de kan stå naturligt, bevæge sig, lægge sig uhindret, vende
sig, soignere sig, indtage alle naturlige stillinger og foretage sig alle
naturlige bevægelser såsom at strække sig og baske med vingerne.
1.6.4.          
Mindste indendørs og udendørs areal og andre
bygningskarakteristika for de forskellige arter og kategorier af dyr er angivet
i punkt 2.1.4., 2.2.4., 2.3.4. og 2.4.5.
1.6.5.          
Udearealer kan være delvist overdækkede. Verandaer
betragtes ikke som udearealer.
1.6.6.          
Den samlede belægningsgrad må ikke overstige
grænsen på 170 kg organisk kvælstof/år/ha landbrugsareal.
1.6.7.          
Med henblik på beregningen af den rette
belægningsgrad, som omhandlet i punkt 1.6.6, fastsætter den kompetente
myndighed det antal husdyr, der svarer til den grænse, der er omhandlet i punkt
1.6.6., på grundlag af de tal, der er fastsat i hvert af de specifikke krav for
hver kategori eller art animalsk produktion.
1.7.                
Dyrevelfærd
1.7.1.          
Alle personer involveret i hold af dyr skal have de
grundlæggende kundskaber og kvalifikationer, som er nødvendige for at kunne
tilgodese dyrenes sundhed og velfærd.
1.7.2.          
Opdrætsmetoderne, herunder belægningsgraden, og
opstaldningsforholdene skal sikre, at dyrenes udviklingsmæssige, fysiologiske
og etologiske behov opfyldes.
1.7.3.          
Dyrene skal have permanent adgang til udendørs
arealer, fortrinsvis græsningsarealer, når vejrforholdene og jordbundens
tilstand tillader det, medmindre der pålægges restriktioner og forpligtelser
til beskyttelse af menneskers og dyrs sundhed i henhold til EU-lovgivningen.
1.7.4.          
Antallet af dyr skal begrænses for at minimere
overgræsning, optrampning af jorden, erosion og forurening forårsaget af dyrene
eller spredningen af deres gødning.
1.7.5.          
Hvis artikel 8, stk. 5, og punkt 1.4.2.2. i denne
del finder anvendelse, skal økologiske dyr holdes adskilt fra andre dyr. 
1.7.6.          
Tøjring eller isolering af dyr er forbudt,
medmindre det kun berører enkelte dyr i et begrænset tidsrum og for så vidt det
er af veterinære hensyn. Kompetente myndigheder kan tillade, at kvæg på
mikrovirksomheder opbindes, hvis det ikke er muligt at holde kvæget i grupper,
der passer til deres adfærd, forudsat at de har adgang til græsarealer i
græsningsperioden, og mindst to gange om ugen har adgang til udearealer, når
græsning ikke er mulig. 
1.7.7.          
Transporttiden for dyr skal holdes på et minimum.
1.7.8.          
Enhver form for lidelse skal holdes på et minimum i
hele dyrets levetid, herunder i forbindelse med slagtning.
1.7.9.          
Lemlæstelse af dyr er forbudt.
1.7.10.      
Dyrenes lidelser begrænses mest muligt, ved at der
anvendes passende bedøvelse og/eller smertestillende midler, eller ved at
indgrebet foretages i den mest hensigtsmæssige alder af kvalificeret personale.
1.7.11.      
Fysisk kastrering er tilladt, når det sker med
henblik på at bevare produkternes kvalitet og de traditionelle
produktionsformer, men kun ved anvendelse af passende bedøvelse eller
smertestillende midler, eller ved at indgrebet foretages i den mest hensigtsmæssige
alder af kvalificeret personale.
1.7.12.      
Indladning og losning af dyr skal ske uden
anvendelse af nogen form for elektriske impulser til at tvinge dyrene.
Anvendelse af allopatiske beroligende midler før eller under transporten er
forbudt.
2.                      
Krav for de visse dyrearter
2.1.                
Produktion af kvæg, får og geder
2.1.1.          
Omlægning
For at kvæg, får
og geder og produkter heraf anses for økologiske, skal de produktionsregler,
der er fastsat i denne forordning, have været anvendt i mindst:
a)      tolv måneder for kvæg, der er bestemt til
kødproduktion, og altid mindst 3/4 af deres levetid
b)      seks måneder for får og geder og for dyr,
der opdrættes til produktion af mælk
2.1.2.          
Fodring
Følgende regler gælder
for fodring:
a)      Kvæg, får og geder skal have adgang til
græsningsarealer, når vejret tillader det
b)      Uanset litra a) skal tyre på over et år
have adgang til græsarealer eller udeareal.
c)      Når kvæg, får og geder har adgang til
græsarealer i græsningsperioden, og når vinteropstaldningsordningerne giver
dyrene mulighed for at bevæge sig frit, kan kravet om adgang til udearealer i
vintermånederne fraviges.
d)      Mindst 90 % af foderet, undtagen i
perioden hvert år, hvor dyrene er på sæsonbestemt græsningsskifte, jf. punkt
1.4.2.2, skal komme fra egen bedrift eller, hvis dette ikke er muligt, være
produceret i samarbejde med andre økologiske landbrugsbedrifter i det samme
område.
e)      For kvæg, får og geder skal opdrættet
være baseret på størst mulig anvendelse af græsarealer, i det omfang græsgange
står til rådighed på de forskellige tidspunkter af året Mindst 60 % af det
tørstof, der udgør den daglige foderration for kvæg, får og geder, skal bestå
af grovfoder, frisk eller tørret foder eller ensilage. Denne procentdel kan
nedsættes til 50 % for mælkeproducerende dyr i højst tre måneder i
begyndelsen af laktationen.
f)       Kalve, lam og gedekid skal i
diegivningsperioden fodres fortrinsvis med modermælk i en minimumsperiode på
tre måneder for kalve og 45 dage for lam og gedekid.
2.1.3.          
Særlige staldforhold
Følgende regler gælder
for staldforhold:
a)      Staldbygninger for kvæg, får og geder
skal have jævne, men ikke glatte gulve. Mindst halvdelen af indendørsarealet
som angivet i den skematiske oversigt over mindste areal for kvæg, får og geder
som fastsat i punkt 2.1.4., skal være fast, dvs. ikke fuldspaltegulv eller
drænet gulv
b)      Staldbygninger skal indeholde bekvem, ren
og tør ligge-/hvileplads af tilstrækkelig størrelse, bestående af en solid
konstruktion, der dog ikke må have fuldspaltegulv. Hvileområdet skal have
tilstrækkelig tør strøelse. Strøelsen skal bestå af halm eller andet egnet
naturmateriale. Strøelsen kan være forbedret og beriget med mineralske
produkter, der er godkendt som gødningsstof eller jordforbedringsmiddel til
anvendelse i økologisk produktion i henhold til artikel 19.
c)      Uanset artikel 3, stk. 1, første afsnit,
litra a), og artikel 3, stk. 1, andet afsnit i Rådets direktiv 2008/119/EF[4], er opstaldning af i
enkeltbokse af kalve, der er over en uge gamle, forbudt, medmindre det kun
berører enkelte dyr i et begrænset tidsrum og for så vidt det er begrundet i
veterinærhensyn.
2.1.4.          
Belægningsgrad
Antallet af kvæg,
får og geder pr. hektar må ikke overskride følgende grænseværdier:
 Kategori eller art || Det maksimale antal dyr pr. ha svarende til 170 kg N/ha/år 
 Fedekalve || 5 
 Andet kvæg på under et år || 5 
 Kvæg på et år og indtil to år, handyr || 3,3 
 Kvæg på et år og indtil to år, hundyr || 3,3 
 Kvæg på to år og derover, handyr || 2 
 Avlskvier || 2,5 
 Slagtekvier || 2,5 
 Malkekøer || 2 
 Udsætterkøer || 2 
 Andre køer || 2,5 
 Geder || 13,3 
 Får || 13,3 
Følgende regler gælder
med hensyn til mindste indendørs og udendørs areal og andre
bygningskarakteristika for kvæg, får og geder:
   || Indendørs areal (nettoareal, som dyrene skal have til rådighed) || Udendørs areal (løbegårde, ikke græsarealer) 
   || Mindste levendevægt (kg) || M2/dyr || M2/dyr 
 Avls- og fedekvæg || indtil 100 || 1,5 || 1,1 
 indtil 200 || 2,5 || 1,9 
 indtil 350 || 4,0 || 3 
 over 350 || 5 med et minimum på 1 m2/100 kg || 3,7 med et minimum på 0,75 m2/100 kg 
 Malkekøer ||   || 6 || 4,5 
 Avlstyre ||   || 10 || 30 
 Får og geder ||   || 1,5 får/ged || 2,5 
   || 0,35 lam/kid || 2,5 med 0,5 pr. lam/kid 
2.2.                
Produktion af dyr af hestefamilien
2.2.1.          
Omlægning
For at dyr af hestefamilien og produkter heraf
anses for økologiske, skal produktionsreglerne i denne forordning have været
anvendt i mindst:
a)      Tolv måneder for dyr af hestefamilien,
der er bestemt til kødproduktion, og altid mindst 3/4 af deres levetid
b)      Seks måneder for dyr, når der er tale om
dyr til mælkeproduktion
2.2.2.          
Fodring
Følgende regler gælder
for fodring:
a)      Dyr af hestefamilien skal have adgang til
græsningsarealer, når vejrforholdene tillader det.
b)      Når dyr af hestefamilien har adgang til
græsarealer i græsningsperioden, og når vinteropstaldningsordningerne giver
dyrene mulighed for at bevæge sig frit, kan kravet om adgang til udearealer i
vintermånederne fraviges.
c)      Mindst 90 % af foderet, undtagen i perioden
hvert år, hvor dyrene er på sæsonbestemt græsningsskifte, som omhandlet i
1.4.2.2, skal komme fra egen bedrift eller, hvis dette ikke er muligt, være
produceret i samarbejde med andre økologiske landbrugsbedrifter i det samme
område.
d)      For dyr af hestefamilien skal opdrættet
være baseret på størst mulig anvendelse af græsarealer, i det omfang græsgange
står til rådighed på de forskellige tidspunkter af året. Mindst 60 % af
det tørstof, der udgør den daglige foderration for dyr af hestefamilien, skal
bestå af grovfoder, frisk eller tørret foder eller ensilage.
e)      Dyr af hestefamilien skal i dieperioden fortrinsvis
fodres med modermælk i en minimumsperiode på tre måneder.
2.2.3.          
Særlige staldforhold
Følgende regler gælder
for staldforhold:
a)      Staldbygninger for dyr af hestefamilien
skal have jævne, men ikke glatte gulve. Mindst halvdelen af indendørsarealet
som angivet i den skematiske oversigt over mindste areal for dyr af
hestefamilien som omhandlet i punkt 2.2.4., skal være fast, dvs. ikke
fuldspaltegulv eller drænet gulv.
b)      Staldbygninger skal indeholde bekvem, ren
og tør ligge/hvileplads af tilstrækkelig størrelse, bestående af en solid
konstruktion, der dog ikke må have fuldspaltegulv. Hvileområdet skal være
velforsynet med strøelse. Strøelsen skal bestå af halm eller andet egnet
naturmateriale. Strøelsen kan være forbedret og beriget med mineralske
produkter, der er godkendt som gødningsstof eller jordforbedringsmiddel til
anvendelse i økologisk produktion i henhold til artikel 19.
2.2.4.          
Belægningsgrad
Antallet af dyr af
hestefamilien pr. hektar må ikke overskride følgende grænse:
 Kategori eller art || Det maksimale antal dyr pr. ha svarende til 170 kg N/ha/år 
 Dyr af hestefamilien på over seks måneder || 2 
Følgende værdier gælder
med hensyn til mindste indendørs og udendørs areal og andre
bygningskarakteristika for dyr af hestefamilien: 
   || Indendørs areal (nettoareal, som dyrene skal have til rådighed) || Udendørs areal (løbegårde, ikke græsarealer) 
   || Mindste levendevægt (kg) || M2/dyr || M2/dyr 
 Avls- og fededyr af hestefamilien || indtil 100 || 1,5 || 1,1 
 indtil 200 || 2,5 || 1,9 
 indtil 350 || 4,0 || 3 
 over 350 || 5 med et minimum på 1 m2/100 kg || 3,7 med et minimum på 0,75 m2/100 kg 
2.3.                
Produktion af svin
2.3.1.          
Omlægning
For at svin og
produkter heraf anses for økologiske, skal produktionsreglerne i denne
forordning have været anvendt mindst seks måneder.
2.3.2.          
Fodring
Følgende regler gælder
for fodring:
a)      Mindst 60 % af foderet skal komme fra
egen bedrift eller, hvis dette ikke er muligt, være produceret i samme område i
samarbejde med andre økologiske landbrug eller foderstofvirksomheder.
b)      Alle dyr, som er i dieperioden, skal
fortrinsvis fodres med modermælk i en minimumsperiode på mindst 40 dage.
c)      Grovfoder, friskt eller tørret foder
eller ensilage skal indgå i den daglige foderration til svin.
2.3.3.          
Særlige staldforhold
Følgende regler gælder
for staldforhold:
a)      Staldbygninger for svin skal have jævne,
men ikke glatte gulve. Mindst halvdelen af indendørsarealet som angivet i den
skematiske oversigt over mindste areal for svin som omhandlet i punkt 2.2.4.,
skal være fast, dvs. ikke fuldspaltegulv eller drænet gulv.
b)      Staldbygninger for svin skal indeholde
bekvem, ren og tør ligge-/hvileplads af tilstrækkelig størrelse, bestående af
en solid konstruktion, der dog ikke må have fuldspaltegulv. Hvileområdet skal
være velforsynet med tør strøelse. Strøelsen skal bestå af halm eller andet
egnet naturmateriale. Strøelsen kan være forbedret og beriget med mineralske
produkter, der er godkendt som gødningsstof eller jordforbedringsmiddel til
anvendelse i økologisk produktion i henhold til artikel 19.
c)      Søer skal holdes i grupper undtagen i de
sidste stadier af drægtighedsperioden og i diegivningsperioden
d)      Smågrise må ikke holdes i flat-deck-stier
eller i smågrisebokse.
e)      Svin skal kunne gøde og rode på
løbearealerne. Som rodemateriale kan der anvendes forskellige substrater.
2.3.4.          
Belægningsgrad
Antallet af svin
pr. hektar må ikke overskride følgende grænser:
 Kategori eller art || Det maksimale antal dyr pr. ha svarende til 170 kg N/ha/år 
 Smågrise || 74 
 Avlssøer || 6,5 
 Fedesvin || 14 
 Andre svin || 14 
Følgende værdier gælder
med hensyn til mindste indendørs og udendørs areal og andre
bygningskarakteristika for svin:
   || Indendørs areal (nettoareal, som dyrene skal have til rådighed) || Udendørs areal (løbegårde, ikke græsarealer) 
   || Mindste levendevægt (kg) || M2/dyr || M2/dyr 
 Diegivende søer med smågrise på indtil 40 dage ||   || 7,5 søer || 2,5 
 Fedesvin || indtil 50 || 0,8 || 0,6 
 indtil 85 || 1,1 || 0,8 
 indtil 110 || 1,3 || 1 
 Smågrise || over 40 dage og indtil 30 kg || 0,6 || 0,4 
 Avlssvin ||   || 2,5 hundyr || 1,9 
   || 6 handyr   Hvis stier anvendes til naturlig bedækning: 10 m2/orne   || 8,0 
2.4.                
Produktion af fjerkræ
2.4.1.          
Omlægning
For at fjerkræ og
produkter heraf anses for økologiske, skal produktionsreglerne i denne
forordning have været anvendt i mindst.
a)      Ti uger for fjerkræ, der er indsat, inden
det er tre dage gammelt, og som er bestemt til kødproduktion
b)      Seks uger for fjerkræ til ægproduktion.
2.4.2.          
Fjerkræets oprindelse
Fjerkræ skal enten
opdrættes, indtil dyrene når en given minimumsalder, eller komme fra langsomt
voksende fjerkræracer som defineret af den kompetente myndighed. Anvender
landbrugeren ikke-langsomt voksende fjerkræracer, er mindste alder for
slagtning:
a)      81 dage for kyllinger
b)      150 dage for kapuner
c)      49 dage for pekingænder
d)      70 dage for berberiænder (hundyr)
e)      84 dage for berberiænder (handyr)
f)       92 dage for gråænder
g)      94 dage for perlehøns
h)      140 dage for kalkuner (handyr) og gæs og
i)       100 dage for kalkuner (hundyr).
2.4.3.          
Fodring
Følgende regler gælder
for fodring:
a)      Mindst 60 % af foderet skal komme fra
egen bedrift eller, hvis dette ikke er muligt, være produceret i samme område i
samarbejde med andre økologiske landbrug eller foderstofvirksomheder.
b)      Grovfoder, friskt eller tørret foder
eller ensilage skal indgå i den daglige foderration.
2.4.4.          
Særlige staldforhold
Følgende regler gælder
for staldforhold:
a)      Fjerkræ må ikke holdes i bure
b)      Vandfugle skal have adgang til et
vandløb, en dam eller en sø, når vejrforholdene og de hygiejniske forhold
tillader det, således at deres artsspecifikke behov kan dækkes og
dyrevelfærdskravene kan overholdes. hvis vejrforholdene ikke tillader det, skal
de have adgang til vand, så de har mulighed for at dyppe hovedet i vand og
dermed soignere deres fjerdragt
c)      Fjerkræ skal have adgang til udeareal i
mindst en tredjedel af deres liv. Udearealer til fjerkræ skal for størstedelen
være dækket af vegetation, give rimeligt ly og give fjerkræet let adgang til et
tilstrækkeligt antal drikkekar.
d)      Holdes fjerkræ indendørs som følge af
restriktioner eller forpligtelser, der er pålagt i medfør af EU-lovgivningen,
skal de have permanent adgang til tilstrækkelige mængder grovfoder og passende
materiale, der kan opfylde deres adfærdsmæssige behov.
e)      Bygninger til alt fjerkræ skal opfylde
følgende krav:
i)       Mindst
en tredjedel af gulvarealet skal være fast, dvs. ikke fuldspaltegulv eller
drænet gulv, og være dækket med strøelse såsom halm, høvlspåner, sand eller
tørv.
ii)      I
fjerkræhuse til æglæggende høns skal en tilstrækkelig stor del af det
gulvareal, hønsene har adgang til, være beregnet til opsamling af deres
ekskrementer.
iii)     Dyrene
skal have siddepinde, der i antal og størrelse svarer til flokkens omfang og dyrenes
størrelse som fastsat i den skematiske oversigt over mindste indendørs og
udendørs areal og and bygningskarakteristika for fjerkræproduktion, der er
fastsat i punkt 2.4.5.
iv)     Bygningens
ydre grænse, dvs. iberegnet en mulig veranda, skal have indgangs- og
udgangshuller af en størrelse, som passer til fuglene, og disse huller skal
tilsammen være mindst 4 m pr. 100 m² af det husareal, der er til rådighed for
fuglene. Hvis bygningen er udstyret med en veranda, skal længden af
udgangshullerne mellem stalden og verandaen være 2 m pr. 100 m²
staldareal. Dyrene skal have adgang til verandaen døgnet rundt.
v)      Fjerkræhuse
skal være opført på en sådan måde, at alle fugle har let adgang til udendørs
arealer, dvs. afstanden fra et hvilket som helst sted i stalden til nærmeste
udgangshul må ikke overstige 15 meter.
vi)     Flerlagssystemer
må højst have tre etager nytteareal herunder gulvareal. Der må højst være 1
meter mellem etager eller mellemliggende arealer som f.eks. redearealer. Højere
etager skal være udstyret således, at gødningen fjernes ved hjælp af et
automatisk system.
f)       Dagslys suppleres med kunstig belysning,
så der dagligt er lys i indtil 16 timer med en sammenhængende natlig
hvileperiode uden kunstigt lys på mindst 8 timer.
g)      Der skal være en tomgangsperiode mellem
opdræt af to fjerkræflokke. I denne periode rengøres og desinficeres bygningen
og dens udstyr. Herudover skal hønsegården hvile efter opdræt af en
fjerkræflok, så vegetationen kan gro frem igen og der kan overholdes en
tomgangsperiode, hvis længde fastsættes af medlemsstaterne. Disse krav gælder
ikke for fjerkræ, som ikke opdrættes i flokke, som ikke holdes i hønsegårde, og
som kan bevæge sig frit hele dagen.
2.4.5.          
Belægningsgrad
Med hensyn til det
maksimale antal dyr pr. hektar må følgende grænseværdier ikke overskrides:
 Kategori eller art || Det maksimale antal dyr pr. ha svarende til 170 kg N/ha/år 
 Slagtekyllinger || 580 
 Læggehøns || 230 
Mindste indendørs
og udendørs areal og andre bygningskarakteristika for fugle af arten Gallus
gallus er følgende:
   || Avlsdyr/forældredyr || Ungfjerkræ || Fjerkræ til slagtning || Kapuner || Læggehøns 
 Alder || Avlsfjerkræ || Kyllinger 0-8 uger || Kyllinger 9-18 uger || Slagtefjerkræ tidlig slagtealder 0-21 dage || Slagtefjerkræ sen slagtealder 22 til 81 dage || 22-150 dage || Æglæggende høner fra 19 uger 
 Belægningsgrad indendørs (fugle pr. m2 nytteareal) for faste og mobile huse || 6 fugle || 24 fugle med højst 21 kg levendevægt/m² || 15 fugle med højst 21 kg levendevægt/m² || 20 fugle med højst 21 kg levendevægt/m² || 10 fugle med højst 21 kg levendevægt/m² || 10 fugle med højst 21 kg levendevægt/m² || 6 fugle 
 cm siddepind/dyr ||   ||   ||   ||   || 18 
 For flerlagssystemer yderligere begrænsninger /m2 gulvareal (herunder veranda, hvortil der er adgang døgnet rundt) || 9 fugle || 36 fugle undtagen verandaareal || 22 fugle || Normalt ikke relevant || 9 fugle 
 Grænse for flokstørrelse || 3 000 inklusive handyr || 10 000* || 3 300 || 10 000* || 4 800 || 2 500 || 3 000 
 Belægningsgrad for udendørs areal (m2/fugl), forudsat at grænsen på 170 kg N/ha/år ikke overskrides || 4 || 1 || 4 || 1 || 4 || 4 || 4 
*   kan deles op i flokke på 3 x 3 000 eller
2 x 4 800.
Mindste indendørs
og udendørs arealer og andre bygningskarakteristika for fugle af andre arter
end Gallus gallus er følgende:
   || Kalkuner || Gæs || Ænder || Perlehøns 
 Type || Handyr || Hundyr || Alle || Pekingænder || Berberiænder (handyr) || Berberiænder (hundyr) || Gråænder || Alle 
 Belægningsgrad indendørs (fugle pr. m2 nytteareal) for faste og mobile huse || 10 med højst 21 kg levendevægt/m² || 10 med højst 21 kg levendevægt/m² || 10 med højst 21 kg levendevægt/m² || 10 med højst 21 kg levendevægt/m² || 10 med højst 21 kg levendevægt/m² || 10 med højst 21 kg levendevægt/m² || 10 med højst 21 kg levendevægt/m² || 10 med højst 21 kg levendevægt/m² 
 cm siddepind || 40 || 40 || Normalt ikke relevant || Normalt ikke relevant || 40 || 40 || Normalt ikke relevant || 20 
 Grænse for flokstørrelse || 2 500 || 2 500 || 2 500 || 4 000 hundyr 3 200 handyr || 3 200 || 4 000 || 3 200 || 5 200 
 Belægningsgrad udendørs (m2/fugl) forudsat, at grænsen på 170 kg N/ha/år ikke overskrides || 10 || 10 || 15 || 4,5 || 4,5 || 4,5 || 4,5 || 4 
2.4.6.          
Adgang til udendørs arealer
Følgende regler gælder
for udendørs arealer:
a)      Fjerkræ skal have adgang til et udendørs
areal i mindst en tredjedel af deres liv. Navnlig skal dyrene om dagen til
stadighed have adgang til et udendørs areal i en så ung alder som muligt, som
det er praktisk muligt, når den fysiologiske og fysiske kondition tillader det,
medmindre der er indført midlertidige restriktioner som følge af påbud i
henhold til EU-lovgivningen
b)      Udendørs arealer til fjerkræ skal for
størstedelen være dækket af vegetation bestående af forskellige planter, give
rimeligt ly og give fjerkræet let adgang til et tilstrækkeligt antal drikkekar
Vegetationen på udendørsarealet skal høstes og fjernes med regelmæssige
mellemrum for at mindske risikoen for næringsstofoverskud. Udendørsarealerne må
ikke strække sig ud over en radius på 150 meter fra fjerkræhusets nærmeste
udgangsåbning. Der tillades dog en radius på op til 350 meter fra fjerkræhusets
nærmeste udgangsåbning, hvis der findes tilstrækkeligt mange steder, hvor
hønsene kan søge ly, og drikkekar, jævnt fordelt over hele udendørsarealet med
mindst fire steder med ly pr. hektar.
c)      Under forhold, hvor tilgængeligheden af
foder på udearealet er begrænset som følge af f.eks. vedvarende snedække eller
meget tørt vejr, kan supplerende fodring med grovfoder indgå i fjerkræets
foder.
d)      Holdes fjerkræ indendørs som følge af
restriktioner eller forpligtelser, der er pålagt i medfør af EU-lovgivningen,
skal de have permanent adgang til tilstrækkelige mængder grovfoder og passende
materiale, der kan opfylde deres adfærdsmæssige behov.
2.4.7.          
Dyrevelfærd
Plukning af levende
fjerkræ er forbudt.
2.5.                
Biavl
2.5.1.          
Omlægning
Biavlsprodukter må
kun sælges med henvisning til økologisk produktion hvis reglerne for økologisk
produktion som fastsat i denne forordning har været overholdt i mindst et år.
I
omlægningsperioden skal vokset udskiftes med voks fra økologisk biavl.
2.5.2.          
Biernes oprindelse
Der skal
fortrinsvis anvendes europæiske racer af Apis mellifera og lokale
økotyper heraf.
2.5.3.          
Fodring
Følgende regler gælder
for fodring:
a)      Staderne skal ved afslutningen af
produktionsperioden efterlades med tilstrækkelig honning og pollen, til at
bierne kan overvintre. 
b)      Fodring af kolonierne er kun tilladt,
hvis det på grund af de klimatiske forhold er nødvendigt for deres overlevelse.
til fodring anvendes økologisk honning, økologisk sukkeropløsning eller
økologisk sukker.
2.5.4.          
Særlige regler for sygdomsforebyggelse og
dyrlægebehandling inden for biavl
Følgende regler gælder
for sygdomsforebyggelse og dyrlægebehandling:
a)       Til
beskyttelse af rammer, stader og tavler, herunder navnlig mod skadedyr er det
kun tilladt at anvende rodenticider (må kun anvendes i fælder), og egnede
produkter, der er tilladt til anvendelse i økologisk produktion i henhold til
artikel 19
b)      Det
er tilladt at anvende fysiske behandlinger til desinfektion af bigårde, såsom
damp eller direkte ild
c)       Det
er kun tilladt at tilintetgøre droneyngel som led i bekæmpelsen af Varroa
destructor
d)      Hvis
kolonierne på trods af alle forebyggende foranstaltninger bliver syge eller
kontamineres, skal de behandles omgående; om nødvendigt kan kolonierne
anbringes i isolerede bigårde
e)       Myresyre,
mælkesyre, eddikesyre og oxalsyre såvel som mentol, thymol, eukalyptol eller
kamfer kan anvendes til at bekæmpe tilfælde af Varroa destructor
f)       Behandles
der i denne periode med kemisk fremstillede allopatiske produkter, skal de
behandlede kolonier anbringes i en isoleret bigård, og alt vokset skal
udskiftes med voks fra økologisk biavl. I dette tilfælde gælder omlægningsperioden
på et år fastlagt i punkt 2.5.1. for disse kolonier
g)      Litra
f) finder ikke anvendelse på produkter, der er tilladt til anvendelse i økologisk
produktion i henhold til artikel 19.
2.5.5.          
Særlige regler for bigårde
Følgende regler gælder
for bigårde:
a)      Bigårde skal placeres i områder, der
sikrer bierne nektar- og pollenkilder, som i det væsentlige består af
økologiske afgrøder eller, hvor det er relevant, vild bevoksning eller
ikke-økologisk forvaltede skove eller afgrøder, der kun behandles efter metoder,
der har ringe indvirkning på miljøet
b)      Bigårde skal ligge i tilstrækkelig
afstand fra kilder, der kan medføre forurening af biavlsprodukterne eller
forringe biernes sundhed
c)      Ved placering af bigårde sikres det, at
nektar- og pollenkilderne i en radius på 3 km fra bigården i det
væsentlige består af økologiske afgrøder og vild bevoksning eller afgrøder, der
behandles efter miljøskånsomme metoder som fastsat i artikel 28 og 30 i
forordning (EU) nr. 1305/2013, der ikke kan påvirke biavlens økologiske status
disse krav gælder ikke for områder, hvor der ingen blomstring finder sted,
eller når bistaderne er i dvale
d)      Bistaderne og de materialer, der anvendes
i biavl, skal hovedsageligt bestå af naturlige materialer, der ikke giver nogen
risiko for forurening af miljøet og biavlsprodukterne.
2.5.6.          
Særlige regler biavl
Følgende regler
gælder for biavl:
a)      Voks til fremstilling af nye rammer skal
stamme fra økologiske produktionsenheder.
b)      I staderne må der kun anvendes naturlige
stoffer såsom propolis, voks og vegetabilske olier.
c)      Det er ikke tilladt at anvende kemiske
syntetiske afskrækningsmidler under udslyngningen af honningen.
d)      Det er ikke tilladt at anvende
yngeltavler ved udslyngning af honning.
e)      Biavl anses ikke for økologisk, hvis den
drives i regioner eller områder, som er udpeget af medlemsstaterne som regioner
eller områder, hvor økologisk biavl ikke er praktisk gennemførlig.
2.5.7.          
Dyrevelfærd
Følgende regler gælder
for dyrevelfærd:
a)      Tilintetgørelse af bierne på bitavlerne i
forbindelse med indsamlingen af biavlsprodukter er forbudt.
b)      Lemlæstelse i form af klipning af
bidronningernes vinger er forbudt.
Del
III: Regler for produktion af tang og akvakulturdyr
1.                      
Definitioner
I denne del forstås
ved:
1)      "lukkede recirkuleringsanlæg til
akvakultur": anlæg, hvor produktionen foregår i et lukket miljø på land
eller om bord på et fartøj med recirkuleret vand, og som er afhængigt af
kontinuerlig ekstern energitilførsel til stabilisering af akvakulturdyrenes
opvækstmiljø
2)      "energi fra vedvarende
energikilder": vedvarende ikke-fossile energikilder i form af vindenergi,
solenergi, geotermisk energi, bølgeenergi, tidevandsenergi, vandkraftenergi,
gas fra affaldsdepoter, gas fra spildevandsanlæg og biogasser
3)      "klækkeri": anlæg til avl,
udklækning og opdræt i de første livsstadier af akvakulturdyr, finnefisk og
især skaldyr
4)      "yngelopdrætsanlæg": et
mellemliggende produktionsled mellem udklækning og videreopdræt. Yngelstadiet
skal være overstået senest ved slutningen af den første tredjedel af
produktionscyklussen, med mindre der er tale om arter, der undergår
smoltificering
5)      "forurening": den direkte eller
indirekte tilførsel til vandmiljøet af stoffer eller energi som defineret i
Europa-Parlamentet og Rådets direktiv 2008/56/EF[5]
og Europa-Parlamentet og Rådets direktiv 2000/60/EF[6] i de vandområder, som
direktiverne hver især gælder for
6)      "polykultur": opdræt af to
eller flere ikke-konkurrerende arter sædvanligvis fra forskellige led i
fødekæden i samme produktionsenhed
7)      "produktionscyklus: et
akvakulturdyrs eller en tangplantes livscyklus fra det tidligste livsstadie
(befrugtede æg, hvis der er tale om akvakulturdyr) til høst 
8)      "lokalt opdrættede arter":
arter, der hverken er fremmede eller lokalt fraværende, jf. Rådets forordning
(EF) nr. 708/2007[7],
og de arter, der er opført i bilag IV til nævnte forordning
9)      "opdrætstæthed":
akvakulturdyrenes levende vægt pr. kubikmeter vand på et hvilket som helst
tidspunkt i videreopdrætsfasen og, hvis der er tale om fladfisk og rejer,
fiskenes vægt pr. kvadratmeter.
2.                       
Generelle krav 
2.1.                
Brugene skal være placeret på steder, der ikke er
udsat for kontaminering fra produkter eller stoffer, der ikke er tilladt til
anvendelse i økologisk produktion, eller forurenende stoffer, der kan skade
produkternes økologiske egenskaber.
2.2.                
Økologisk og ikke-økologisk produktion skal foregå
tilstrækkeligt adskilt og i overensstemmelse med de minimumsseparationsafstande,
der er fastsat af medlemsstaterne, hvis sådanne minimumsseparationsafstande er
fastsat. Ved adskillelsen skal der tages hensyn til de naturlige omgivelser, og
den skal være baseret på separate vandtilførselssystemer, separationsafstande,
den økologiske akvakulturenheds placering i tidevandsstrømningen og placering
upstream/downstream i forhold til andre produktionsenheder. Produktion af tang
anses ikke for at være økologisk, hvis den drives på lokaliteter eller i
områder, der er udpeget af medlemsstaterne som lokaliteter eller områder, der
ikke er egnede til økologisk akvakulturproduktion eller tanghøst.
2.3.                
Der skal gennemføres en miljøvurdering, som står i
forhold til produktionsenhedens størrelse, for alle nye brug, der ansøger om
tilladelse til at producere økologisk, og som producerer mere end 20 tons
akvakulturprodukter om året, for at klarlægge produktionsenhedens og det
umiddelbart omgivende miljøs tilstand og de sandsynlige virkninger af
produktionen. Den erhvervsdrivende skal forelægge miljøvurderingen for
kontrolmyndigheden eller kontrolorganet. Miljøvurderingens indhold skal være baseret
på bilag IV til Europa-Parlamentets og Rådets direktiv 2011/92/EU[8]. Hvis der allerede er
foretaget en tilsvarende vurdering for produktionsenheden, kan denne vurdering
anvendes til dette formål.
2.4.                
Den erhvervsdrivende skal forelægge en plan for
bæredygtig forvaltning af akvakulturproduktionen og den påtænkte tanghøst, som
står i forhold til produktionsenhedens størrelse.
2.5.                
Planen skal ajourføres årligt og indeholde
detaljerede oplysninger om virkningerne af produktionen, den miljøovervågning,
der skal gennemføres, og en liste over de foranstaltninger, der skal træffes
for at minimere den negative indvirkning på det omgivende vand- og landmiljø,
herunder i givet fald oplysninger om næringsstofudledningen i miljøet pr.
produktionscyklus eller pr. år. Planen skal indeholde oplysninger om
overvågning og reparation af teknisk udstyr.
2.6.                
Driftslederne af akvakultur- og tangbrug skal som
led i en plan for bæredygtig forvaltning udarbejde en
affaldsreduktionsstrategi, der iværksættes ved produktionens begyndelse.
Anvendelsen af residualvarme begrænses så vidt muligt til energi fra vedvarende
energikilder. Hvad angår tanghøst, foretages der et engangsskøn over biomassen,
inden aktiviteterne påbegyndes.
3.                      
Krav til tang
Ud over de
generelle produktionsregler, der er fastsat i artikel 7, 8, 9 og 12, og hvor
det er relevant i afdeling 2, finder de regler, der er fastlagt i afdeling 3
anvendelse på indsamling og produktion af tang. Disse regler finder tilsvarende
anvendelse på produktion af alle flercellede havalger eller fytoplankton såvel
som mikroalger, der anvendes som foder til akvakulturdyr.
3.1.                
Omlægning
3.1.1.          
Omlægningsperioden for lokaliteter, hvor der høstes
tang, er seks måneder.
3.1.2.          
Omlægningsperioden for tangproduktionsenheder er
seks måneder eller en hel produktionscyklus, afhængig af hvilken periode der er
den længste.
3.1.3.          
I omlægningsperioden må akvakulturbruget opdeles i
tydeligt afskilte enheder, der ikke alle drives i henhold til økologiske
produktionsregler. Med hensyn til tangproduktion kan der være tale om de samme
arter under forudsætning af, at der er passende adskillelse mellem enhederne.
3.2.                
Regler for produktion af tang
3.2.1.          
Indsamling af vilde tangplanter og dele heraf, der
vokser naturligt i havet, anses for at være en økologisk produktion, forudsat
at:
a)      voksestederne er karakteriseret ved høj
økologisk kvalitet som defineret i direktiv 2000/60/EF [9] og ikke er
sundhedsmæssigt uegnede
b)      indsamlingen ikke væsentligt påvirker det
naturlige økosystems stabilitet eller bevarelsen af arterne i
indsamlingsområdet.
3.2.2.          
Dyrkning af tangplanter skal foregå i kystområder
med miljø- og sundhedsmæssige karakteristika, der mindst svarer til dem, der er
anført i punkt 3.2.1. litra a), for at blive anset for økologiske.
Endvidere gælder følgende produktionsregler:
a)      Der skal anvendes bæredygtige metoder i
alle produktionsfaser fra indsamling af unge tangplanter til høst.
b)      For at sikre vedligeholdelse af en
omfattende genpulje bør indsamling af unge tangplanter finde sted regelmæssigt
for at supplere de bestande, der dyrkes indendørs.
c)      Der må ikke anvendes gødningsstoffer,
undtagen i indendørs anlæg under tag, og kun hvis de er tilladt til anvendelse
i økologisk produktion med dette formål
3.3.                
Dyrkning af tang
3.3.1.          
Ved dyrkning af tang til havs må der udelukkende
anvendes de næringsstoffer, der forekommer naturligt i vandmiljøet, eller
næringsstoffer fra økologisk produktion af akvakulturdyr, der så vidt muligt
skal foregå i nærheden af dyrkningsområdet som led i et polykultursystem.
3.3.2.          
I produktionsanlæg på land, hvor der anvendes
tilførte næringsstoffer, skal næringsstofindholdet i afløbsvandet beviseligt
svare til eller være lavere end næringsstofindholdet i tilløbsvandet. Kun de
næringsstoffer af vegetabilsk eller mineralsk oprindelse, der er tilladt til
anvendelse i henhold til artikel 19, må anvendes.
3.3.3.          
Dyrkningstætheden eller driftsintensiteten skal registreres,
og vandmiljøets integritet skal opretholdes ved at sikre, at den maksimale
tangproduktion, som miljøet kan bære uden negative konsekvenser, ikke
overskrides.
3.3.4.          
Liner og andet udstyr til dyrkning af tang skal så
vidt muligt genanvendes eller genindvindes.
3.4.                
Bæredygtig høst af vildtvoksende tang
3.4.1.          
Inden aktiviteterne påbegyndes. foretages der et
engangsskøn over biomassen, 
3.4.2.          
Produktionsenheden eller -faciliteterne skal
opbevare dokumentation, således at driftslederen kan identificere og
kontrolmyndigheden eller kontrolorganet kan verificere, at der udelukkende er
leveret vildtvoksende tang høstet i overensstemmelse med denne forordning.
3.4.3.          
Høsten skal foregå på en sådan måde, at den mængde,
der høstes, ikke påvirker vandmiljøets tilstand væsentligt. Det sikres, at
tangen kan regenerere sig og at bifangster undgås, ved at der anvendes egnede
høstmetoder og tages hensyn til mindstestørrelser, alder, reproduktionscyklus
eller størrelsen af de resterende tangplanter.
3.4.4.          
Høstes tangen i et delt eller fælles høstområde,
skal det kunne dokumenteres, at den samlede høst er i overensstemmelse med
denne forordning.
4.                      
Krav for akvakulturdyr
Ud over de
generelle produktionsregler i artikel 7, 8, 9 og 12, finder reglerne i afdeling
4 anvendelse på fiskearter, krebsdyr, pighuder og bløddyr som omhandlet i punkt
4.1.5.10. Disse regler finder tilsvarende anvendelse på dyreplankton,
mikrokrebsdyr, rotifera, orme og andre akvatiske foderdyr.
4.1.                
Generelle krav
4.1.1.          
Omlægning
4.1.1.1.    
Der gælder følgende omlægningsperioder for følgende
typer akvakulturproduktionsanlæg, herunder akvakulturdyr under opdræt:
a)      For anlæg, der ikke kan drænes, rengøres
og desinficeres, en omlægningsperiode på 24 måneder
b)      For anlæg, der er drænet eller taget ud
af drift, en omlægningsperiode på 12 måneder
c)      For anlæg, der er drænet, rengjorte og
desinficerede, en omlægningsperiode på 6 måneder
d)      For anlæg til havs, herunder anlæg, der
omfatter opdræt af toskallede bløddyr, en omlægningsperiode på tre måneder.
4.1.1.2.    
I omlægningsperioden må akvakulturbruget opdeles i
tydeligt afskilte enheder, der ikke alle drives i henhold til økologiske
produktionsregler. Med hensyn til produktion af akvakulturdyr kan der være tale
om de samme arter under forudsætning af, at der er passende adskillelse mellem
enhederne.
4.1.2.          
Akvakulturdyrenes oprindelse
4.1.2.1.    
Følgende regler gælder for akvakulturdyrs
oprindelse:
a)      Økologisk akvakultur skal være baseret på
opdræt af yngel fra økologiske gydebestande og økologiske brug.
b)      Der skal anvendes lokalt opdrættede dyr,
og hvad avl angår, skal det tilsigtes at fremavle sunde stammer, der er bedre
tilpasset produktionsforholdene, sikrer god dyresundhed og dyrevelfærd og
udnytter foderressourcerne godt. Der skal stilles dokumentation for deres
oprindelse og behandling til rådighed for kontrolmyndigheden eller kontrolorganet.
c)      Der skal vælges arter, som er hårdføre og
som kan opdrættes uden at forårsage væsentlig skade på vilde bestande.
d)      Indfangede vilde eller ikke-økologiske
akvakulturdyr kan indføres på bruget, når det sker med henblik på at forbedre
arvemassen. Disse dyr skal holdes under økologisk forvaltning i mindst tre
måneder, før de må anvendes til avl.
4.1.2.2.    
Følgende regler gælder for avl: 
a)      Det er forbudt at anvende hormoner og
hormonderivater.
b)      Der må ikke gøres brug af produktion af
enkønnede linjer, undtagen ved manuel forædling, polyploidinduktion, kunstig
hybridisering og kloning.
c)      Der skal udvælges passende linjer.
d)      Hvor det er relevant, skal der fastsættes
artsspecifikke betingelser for forvaltning af gydebestande, avl og produktion
af yngel.
4.1.3.          
Fodring
4.1.3.1.    
Følgende regler gælder for foder til fisk, krebsdyr
og pighuder:
a)      Dyrene skal fodres med foder, der
opfylder deres ernæringsmæssige behov i de forskellige faser af deres
udvikling.
b)      Ved udarbejdelse af foderplaner skal
følgende prioriteres:
i)       dyresundhed
og dyrevelfærd
ii)      anvendelse
af produkter af høj kvalitet med god ernæringsmæssig sammensætning, som skal
sikre en høj kvalitet af det spiselige slutprodukt
iii)     lav
miljøpåvirkning.
c)      Planteandelen af foderet skal stamme fra
økologisk produktion, og foderandelen på basis af akvatiske dyr skal stamme fra
økologisk akvakultur eller bæredygtigt fiskeri.
d)      Der må kun anvendes ikke-økologiske
fodermidler af vegetabilsk oprindelse, fodermidler af animalsk og mineralsk
oprindelse, fodertilsætningsstoffer, visse produkter til brug i foderstoffer og
tekniske hjælpestoffer, hvis de er tilladt til anvendelse i økologisk
produktion i henhold til denne forordning
e)      Der må ikke anvendes vækstfremmere og
syntetiske aminosyrer
f)       Kun fodermidler af vegetabilsk eller
mineralsk oprindelse, der er tilladt til anvendelse i økologisk produktion i
henhold til artikel 19, må anvendes.
g)      Kun fodertilsætningsstoffer, visse
produkter, der anvendes i foderstoffer, og tekniske hjælpestoffer som omhandlet
i punkt 1.4.4 i del II, må anvendes i økologisk akvakultur.
4.1.3.2.    
Følgende regler gælder for fodring af toskallede
bløddyr og andre arter, som ikke fodres af mennesker, men lever af naturligt
plankton:
a)      Sådanne dyr, der filtrerer føden, skal
have dækket alle deres ernæringsmæssige behov fra naturen, undtagen yngel fra
bløddyr, der opdrættes i klæknings- og yngelanlæg.
b)      vækstområderne skal være af høj økologisk
kvalitet som defineret i direktiv 2000/60/EF 
4.1.3.3.    
Særlige regler for foder til kødædende
akvakulturdyr
Kødædende
akvakulturdyr skal fodres ud fra følgende prioritering:
a)      Økologisk foder fra akvakulturproduktion.
b)      Fiskemel og fiskeolie af slagteaffald fra
økologisk akvakulturproduktion fremstillet af fisk, krebsdyr eller bløddyr.
c)      Fiskemel og fiskeolie og ingredienser af
fiskeoprindelse fremstillet af slagteaffald fra fisk, krebsdyr eller bløddyr,
der er fanget med henblik på konsum i bæredygtigt fiskeri.
d)      Fiskemel, fiskeolie og ingredienser af
fiskeoprindelse fremstillet af slagteaffald fra hele fisk, krebsdyr eller bløddyr,
der er fanges i bæredygtigt fiskeri og ikke anvendes til konsum.
e)      Økologiske fodermidler af vegetabilsk
eller animalsk oprindelse det vegetabilske materiale må ikke overstige
60 % af den samlede mængde ingredienser.
4.1.3.4.    
Særlige regler for foder til visse akvakulturdyr
Fisk i indvande, rejer af Penaeidae-familien og
ferskvandrejer og tropiske ferskvandsfisk fodres på følgende måder: 
a)      De skal fodres med foder, der naturligt
forekommer i damme og søer
b)      Hvis det naturligt forekommende foder som
omhandlet i litra a) ikke er til stede i tilstrækkelige mængder, må der
anvendes økologisk foder af vegetabilsk oprindelse, der så vidt muligt er
dyrket på egen enhed, eller tang. De erhvervsdrivende skal opbevare
dokumentation for behovet for supplerende foder.
c)      Hvis naturligt forekommende foder
suppleres i henhold til litra b), må foderrationen til de arter, der er
omhandlet i punkt 4.1.5.10., litra g), og gulhalet hajmalle (Pangasius sp.)
højst indeholde 10 % fiskemel eller fiskeolie fra bæredygtigt fiskeri.
4.1.4.          
Dyrepleje
4.1.4.1.    
Sygdomsforebyggelse
Følgende regler
gælder for sygdomsforebyggelse:
a)      Sygdomsforebyggelse skal bygge på opdræt
af dyrene under optimale betingelser ved hjælp af passende placering, som bl.a.
tilgodeser arternes behov i forhold til god vandkvalitet, -gennemstrømning og
-udskiftning, optimal konstruktion af brugene, anvendelse af gode opdræts- og
forvaltningsmetoder, herunder regelmæssig rengøring og desinficering af
brugene, højkvalitetsfoder, en passende belægningsgrad og udvælgelse af racer
og linjer.
b)      Det er tilladt at anvende immunologiske
veterinærlægemidler.
c)      En dyresundhedsforvaltningsplan skal
indeholde detaljerede oplysninger om biosikkerhedsforanstaltninger og praksis
for dyresygdomsforebyggelse, herunder en skriftlig aftale om sundhedsrådgivning,
der står i forhold til produktionsenhedens størrelse, indgået med en
kvalificeret sundhedstjeneste for akvakulturdyr, der skal aflægge besøg på
bruget mindst én gang årligt og mindst to gange årligt, hvis der er tale om
toskallede bløddyr.
d)      Indeslutningssystemer, udstyr og
redskaber skal rengøres grundigt og desinficeres.
e)      Foulingorganismer må kun fjernes mekanisk
eller ved håndkraft og skal så vidt muligt sættes ud igen i en vis afstand fra
produktionsstedet.
f)       kun produkter til rengøring og
desinficering af udstyr og anlæg, som er godkendt til anvendelse i økologisk
produktion i henhold til artikel 19, må anvendes.
g)      Følgende regler gælder for udtagning af
drift:
i)       Den
ansvarlige myndighed afgør, om udtagning af drift er nødvendig, og fastsætter
den periode for udtagning af drift, som skal gennemføres og dokumenteres efter
hver produktionscyklus i produktionsenheder til havs med åben
vandgennemstrømning. 
ii)      Udtagning
af drift er ikke obligatorisk i forbindelse med opdræt af toskallede bløddyr.
iii)     Ved
udtagning af drift tømmes buret eller det indeslutningssystem, der anvendes til
opdræt af akvakulturdyrene, hvorefter det desinficeres og holdes tomt, før det
tages i drift igen.
h)      Ufortæret fiskefoder, fækalier og døde
dyr fjernes i givet fald straks for at undgå risikoen for væsentlig miljøskade
som følge af forringet vandkvalitet og for at minimere risikoen for sygdomme og
undgå at tiltrække insekter eller gnavere.
i)       Det er kun tilladt at anvende
ultraviolet lys og ozon i klækkerier og yngelopdrætsanlæg.
j)       Hvad angår biologisk bekæmpelse af
ektoparasitter, skal det først og fremmest tilstræbes at anvende renere fisk.
4.1.4.2.    
Dyrlægebehandling
Følgende regler
gælder for dyrlægebehandling:
a)      Sygdom skal behandles øjeblikkeligt for
at undgå, at dyrene lider; Der må om nødvendigt og på strenge betingelser og
under en dyrlæges ansvar anvendes kemisk fremstillede allopatiske
veterinærlægemidler, herunder antibiotika, når fytoterapeutiske, homøopatiske
og andre midler er uegnede; Hvor det er relevant, fastsættes restriktioner med
hensyn til behandlingsforløb og tilbageholdelsesperioder.
b)      Behandlinger, der pålægges til
beskyttelse af menneskers og dyrs sundhed i henhold til EU-lovgivningen, er
tilladt.
c)      Hvis der trods de forebyggende
foranstaltninger, der er truffet for at sikre dyrenes sundhed i
overensstemmelse med punkt 4.1.4.1, opstår sundhedsproblemer, må følgende
dyrlægebehandlinger anvendes i nævnte rangorden:
i)       homøopatiske
midler udvundet af planter, dyr eller mineraler
ii)      planter
og ekstrakter heraf, der ikke har bedøvende virkning og
iii)     stoffer
såsom sporelementer, metaller, naturlige midler, der styrker immunforsvaret,
eller godkendte probiotika.
d)      Anvendelsen af allopatiske
veterinærlægemidler begrænses til to behandlingsforløb årligt bortset fra, hvis
der er tale om vaccinationer eller obligatorisk sygdomsudryddelse. Er der tale
om en produktionscyklus på under et år, begrænses anvendelsen af allopatiske
veterinærlægemidler imidlertid til én behandling. Hvis disse bestemmelser om anvendelsen
af allopatiske veterinærlægemidler ikke overholdes, kan de pågældende
akvakulturdyr ikke sælges som økologiske produkter.
e)      Der må foruden de obligatoriske
bekæmpelsesordninger, som forvaltes af medlemsstaterne, højst foretages
behandlinger mod parasitter to gange årligt eller én gang årligt, hvis
produktionscyklussen er på under 18 måneder.
f)       Tilbageholdelsesperioden efter
anvendelse af allopatiske veterinærlægemidler og parasitbekæmpelsesmidler,
herunder midler, der er anvendt som led i en obligatorisk ordning for
bekæmpelse og udryddelse af dyresygdomme, jf. litra d), skal være dobbelt så
lang som den tilbageholdelsesperiode, der er fastsat i artikel 11 i direktiv
2001/82/EF, eller, hvis der ikke er fastsat nogen periode, er den på 48 timer.
g)      Anvendes der veterinærlægemidler, skal
dette meddeles kontrolmyndigheden eller kontrolorganet, inden dyrenes
markedsføres som økologiske. Den behandlede bestand skal tydeligt kunne
identificeres.
4.1.5.          
Opdrætsforhold og opdrætsmetoder 
4.1.5.1.    
Lukkede recirkuleringsanlæg til produktion af
akvakulturdyr er forbudt, medmindre der er tale om klækkerier og
yngelopdrætsanlæg eller opdræt af arter, der anvendes som økologiske
foderorganismer.
4.1.5.2.    
Kunstig opvarmning eller afkøling af vandet er kun
tilladt i klækkerier og yngelopdrætsanlæg. Det er på alle produktionsstadier
tilladt at anvende naturligt grundvand fra vandboringer til at opvarme eller
afkøle vandet.
4.1.5.3.    
Opdrætsmiljøet skal være indrettet således, at
akvakulturdyrene i overensstemmelse med deres specifikke behov:
a)      har tilstrækkelig plads til at få opfyldt
deres velfærdsbehov og, hvor det er relevant, en mindste opdrætstæthed
b)      holdes i vand af god kvalitet, med bl.a.
tilstrækkelig vandgennemstrømning og -udskiftning, et tilstrækkeligt iltindhold
og udviser et lavt indhold af metabolitter
c)      holdes under temperatur- og lysforhold,
der svarer til de pågældende arters krav, og som tager den geografiske
placering i betragtning,
når der er tale om
ferskvandsfisk, har adgang til bundforhold, der i videst muligt omfang svarer til
de naturlige forhold.
når der er tale om
karper, har adgang til en bund bestående af naturlig jord.
4.1.5.4.    
De akvatiske indeslutningssystemer skal konstrueres
således, at de tilvejebringer gennemstrømningshastigheder og fysisk-kemiske
parametre, der sikrer dyrenes sundhed og velfærd og opfylder deres
adfærdsmæssige behov. 
4.1.5.5.    
Opdrætsanlæg på land skal opfylde følgende
betingelser:
a)      I gennemstrømningssystemer skal det være
muligt at overvåge og kontrollere gennemstrømningshastigheden og vandkvaliteten
af både til- og afløbsvand
b)      Mindst fem procent af området omkring
bruget (grænsefladen mellem land og vand) skal bestå af naturlig vegetation.
4.1.5.6.    
Indeslutningssystemer til havs skal opfylde
følgende krav:
a)      De skal placeres et sted, hvor
vandgennemstrømning, vanddybde og udskiftningen af vandmassen er tilstrækkelig
til, at havbunden og den omgivende vandmasse påvirkes mindst muligt
b)      De skal konstrueres således, at de kan
modstå eksponeringen fra det omgivende driftsmiljø.
4.1.5.7.    
Indeslutningssystemerne skal konstrueres, placeres
og drives på en sådan måde, at risikoen for, at dyrene slipper ud, bliver
mindst mulig.
4.1.5.8.    
Hvis fisk eller krebsdyr slipper ud, skal der
træffes passende foranstaltninger til at begrænse indvirkningen på det lokale
økosystem, eventuelt ved at genindfange dyrene. Der skal opbevares
dokumentation for disse aktiviteter.
4.1.5.9.    
Foregår produktionen af akvakulturdyr i fiskedamme,
tanke og raceways, skal brugene være udstyret med enten naturlige filterbunde,
bundfældningsbassiner, biologiske filtre eller mekaniske filtre, der opsamler
de udledte næringsstoffer, eller der skal anvendes tang eller dyr (bløddyr og
alger), som bidrager til at forbedre afløbsvandets kvalitet. Afløbsvandet skal
overvåges regelmæssigt, hvor det er relevant.
4.1.5.10.
Belægningsgrad 
Ved overvågning af opdrætstæthedens indvirkning på
de producerede dyrs velfærd skal der holdes øje med fiskenes tilstand (f.eks.
finneskader og andre skader, vækstrate, adfærd og deres generelle
sundhedstilstand), og vandkvaliteten skal overvåges.
Belægningstætheden skal fastsættes for hver art
eller artsgruppe:
a)      Økologisk produktion af laksefisk i
ferskvand:
Arter:
havørred (Salmo trutta) – regnbueørred (Oncorhynchus mykiss) –
kildeørred (Salvelinus fontinalis) – laks (Salmo salar) –
fjeldørred (eller rødding) (Salvelinus alpinus) – stalling (Thymallus
thymallus) – amerikansk søørred (eller canadarødding) (Salvelinus
namaycush) – donaulaks (Hucho hucho)
 Produktionssystem || Opvækstanlæg skal have vandtilførsel fra åbne systemer. Vandskiftet skal være tilstrækkeligt til, at der er et iltindhold på mindst 60 % af mætning til rådighed for bestanden, at fiskenes trivsel sikres, og at afløbsvand fra produktionen føres bort. 
 Maksimal opdrætstæthed || Laksefisk, der ikke er nævnt nedenfor: 15 kg/m3 Laks 20 kg/m3 Havørred og regnbueørred 25 kg/m3 Fjeldørred (eller rødding) 20 kg/m3 
b)      Økologisk produktion af laksefisk i
havbrug:
Arter:
Laks (Salmo salar), havørred (Salmo trutta) — regnbueørred (Oncorhynchus
mykiss)
 Maksimal opdrætstæthed || 10 kg/m3 netbure 
c)      Økologisk produktion af torsk (Gadus
morhua) og andre torskefisk, almindelig bars (eller havbars) (Dicentrarchus
labrax), guldbrasen (Sparus aurata), ørnefisk (Argyrosomus regius),
pighvar (Psetta maxima [= Scopthalmus maximux]), blankesten (Pagrus
pagrus [= Sparus pagrus]), rød trommefisk (Sciaenops ocellatus)
og andre havrudearter samt kaninfisk (Siganus-arter)
 Produktionssystem || I indelukker på det åbne hav (netbure/bure) med i hvert fald tilstrækkelig strøm til, at fiskenes velfærd bliver størst mulig, eller i åbne systemer på land. 
 Maksimal opdrætstæthed || For andre fisk end pighvar: 15 kg/m3   For pighvar: 25 kg/m3 
d)      Økologisk produktion af almindelig bars,
havruder, ørnefisk, multe (Liza, Mugil) og ål (Anguilla-arter) i
jordbassiner i tidevandsområder og kystlaguner
 Indeslutningssystem || Traditionelle saltindvindingsbassiner, der omlægges til akvakulturproduktion, og lignende jordbassiner i tidevandsområder 
 Produktionssystem || Vandudskiftningen skal være tilstrækkelig til at sikre fiskenes trivsel.   Mindst 50 % af jordvoldene skal have plantedække.   Der kræves rensedamme med rodzoneanlæg. 
 Maksimal opdrætstæthed || 4 kg/m3 
e)      Økologisk produktion af stør i ferskvand
Arter:
Størfamilien (Acipenseridae)
 Produktionssystem || Vandgennemstrømningen i den enkelte opdrætsenhed skal være tilstrækkelig til at sikre dyrenes velfærd.   Afløbsvandet skal have samme kvalitet som tilløbsvandet. 
 Maksimal opdrætstæthed || 30 kg/m3 
f)       Økologisk produktion af fisk i indvande
Arter:
Karpefamilien (Cyprinidae) og andre hermed beslægtede arter i polykultur,
herunder, aborre, gedde, malle, heltarter og stør.
 Produktionssystem || I fiskedamme, som regelmæssigt tømmes helt, og i søer. Søer skal helt forbeholdes økologisk produktion; det gælder også dyrkning af afgrøder på tilstødende arealer.   Det område, fiskene holdes i, skal have tilførsel af rent vand og være af en størrelse, der giver fiskene optimal trivsel. Fiskene skal oplagres i rent vand efter høst.   Ved tilførsel af organiske og mineralske næringsstoffer til damme og søer må kun anvendes gødningsstoffer og jordforbedringsmidler, som er tilladt til anvendelse i økologisk produktion i henhold til artikel 19 og må højst andrage 20 kg nitrogen pr. ha.   Behandling, der indebærer brug af syntetiske kemikalier til bekæmpelse af vandplanter og plantedække i produktionsvandområderne, er forbudt.   Der skal omkring indvandsenhederne opretholdes områder med naturlig vegetation, som fungerer som bufferzone til de omgivende arealer, der ikke indgår i opdrætsvirksomheden, i overensstemmelse med reglerne for økologisk akvakultur.   Videreopdræt i »polykultur« må kun ske, hvis nærværende specifikationers kriterier for de øvrige fisk i søen også er opfyldt.   
 Produktionsudbytte || Den samlede produktion af alle arter må højst være 1 500 kg fisk pr. hektar pr. år. 
g)      Økologisk produktion af rejer af Penaeidae-familien
og ferskvandrejer (Macrobrachium-arter)
 Etablering af produktionsenheder || Placering skal ske i sterilt ler, så anlæggelsen af damme påvirker miljøet mindst muligt. Damme skal anlægges med ler, der forekommer naturligt på stedet. Rydning af mangrove er ikke tilladt. 
 Omlægningstid || Seks måneder pr. dam svarende til opdrættede rejers normale levetid. 
 Gydebestandens oprindelse || Efter tre års drift skal mindst halvdelen af gydebestanden være fra opdræt. Resten af gydebestanden skal være en patogenfri vildtlevende bestand, der stammer fra bæredygtigt fiskeri. En screening af første og anden generation er obligatorisk, inden bestanden indføres på bruget. 
 Fjernelse af øjenstilk || Forbudt 
 Øvre grænser for opdrætstæthed og produktion || Udsætning: højst 22 larver pr. m2   Maksimal øjeblikkelig biomasse: 240 g/m2 
h)      Bløddyr og pighuder
 Produktionssystemer || Langliner, flåder, bundkultur, net, bure, bakker, strømper, bouchot-pæle og andre indeslutningssystemer.   Ved opdræt af muslinger på flåder må der højst være ét nedhængende reb pr. kvadratmeter overfladeareal. Rebenes længde må ikke overstige 20 meter. Rebene må ikke udtyndes under produktionscyklussen, dog er det tilladt at dele rebene, hvis den oprindelige opdrætstæthed ikke derved øges. 
i)       Tropiske ferskvandsfisk: Mælkefisk (Chanos
chanos), tilapia (Oreochromis sp.) gulhalet hajmalle (Pangasius
sp.)
 Produktionssystemer || Damme og netbure 
 Maksimal opdrætstæthed || Pangasius: 10 kg/m3   Oreochromis: 20 kg/m3 
4.1.6.          
Dyrevelfærd
4.1.6.1.    
Alle personer, der har med akvakulturdyr at gøre,
skal have de grundlæggende kundskaber og kvalifikationer, der er nødvendig for
at kunne tilgodese dyrenes sundhed og velfærd.
4.1.6.2.    
Akvakulturdyrene håndteres mindst muligt og så
skånsomt som muligt under anvendelse af korrekt udstyr og procedurer, som skal
hindre stress og fysisk skade som følge af håndteringen. Gydebestande håndteres
således, at de lider mindst mulig fysisk skade og udsættes for mindst mulig
stress; om nødvendigt bedøves de. Sortering begrænses til et minimum eller
foretages for at sikre fiskenes velfærd.
4.1.6.3.    
Følgende regler gælder for begrænsninger for
anvendelsen af kunstigt lys:
a)      Anvendelsen af kunstigt lys til
forlængelse af det naturlige dagslys må af hensyn til dyrenes etologiske behov,
de geografiske forhold og de opdrættede dyrs generelle helbredstilstand ikke
overskride et maksimum på højst 16 timer om dagen, bortset fra når der er
tale om reproduktive formål
b)      Pludselige skift i lysintensiteten bør
undgås ved overgangen fra lys til mørke, ved at der anvendes en lysdæmper eller
baggrundsbelysning.
4.1.6.4.    
Iltning af vandet er tilladt for at sikre dyrenes
velfærd og sundhed på betingelse af, at der anvendes mekaniske beluftere, der
så vidt muligt drives af vedvarende energi.
4.1.6.5.    
Hvis det er nødvendigt af hensyn til dyresundheden
og dyrevelfærden eller i kritiske produktionsperioder og under transport, er
det tilladt at bruge ilt i følgende tilfælde:
a)      ved undtagelsesvise temperaturstigninger,
fald i det atmosfæriske tryk eller utilsigtet forurening
b)      ved lejlighedsvise håndteringsprocedurer,
som f.eks. udtagning af prøver og sortering
c)      for at sikre, at bestandene overlever.
4.1.6.6.    
Der skal træffes passende foranstaltninger til at
sikre, at transporttiden for akvakulturdyr holdes på et minimum.
4.1.6.7.    
Enhver form for lidelse skal holdes på et minimum i
hele dyrets levetid, herunder i forbindelse med slagtning.
4.1.6.8.    
Ved slagtning skal fiskene straks gøres bevidstløse
og følelsesløse. Håndtering inden slagtning skal foretages på en sådan måde, at
der undgås skader samtidig med at lidelse og stress holdes på et minimum. Den
optimale slagtemetode vælges ud fra hensynet til forskellene i fiskenes
størrelse ved høst, og hvilke arter og produktionssted der er tale om.
4.2.                
Særlige regler for bløddyr
4.2.1.          
Oprindelse af yngel
Følgende regler gælder
for yngels oprindelse:
a)      Der må anvendes yngel indsamlet uden for
produktionsenhedens grænser, hvis der er tale om toskallede bløddyr, forudsat
at der ikke sker væsentlige skader på miljøet, og at det er tilladt i henhold
til den lokale lovgivning, og at den vilde yngel kommer fra:
i)       banker,
som sandsynligvis ikke vil overleve vinteren, eller som er i overskud eller
ii)      naturlig
fæstning af yngel på yngelindsamlere.
b)      Er der tale om stillehavsøsters (Crassostrea
gigas), anvendes der yngel, der er avlet selektivt for at reducere
muligheden for, at dyrene gyder i naturen.
c)      Det skal registreres, hvor, hvordan og
hvornår der er indsamlet yngel, således at den kan spores tilbage til
rekrutteringsområdet.
4.2.2.          
Opdrætsforhold og opdrætsmetoder
Følgende regler
gælder for opdrætsforhold:
a)      Produktionen må finde stede i et
vandområde, hvor der også produceres økologiske finnefisk og tang i et
polykultursystem, som skal beskrives i planen for bæredygtig forvaltning. Det
er også tilladt at opdrætte toskallede bløddyr sammen med vandsnegle, som
f.eks. Littorina littorea, i polykultur.
b)      Økologisk opdræt af toskallede bløddyr
skal foregå inden for områder, der er markeret med pæle, flåd eller anden
tydelig markering, og opdrættet skal i givet fald foregå i net, bure eller andre
konstruerede indeslutningssystemer.
c)      Økologiske skaldyrsbrug skal sørge for,
at beskyttede arter udsættes for mindst mulig risiko. Anvendes beskyttelsesnet,
skal disse være konstrueret således, at de ikke er til skade for dykkende
fugle.
4.2.3.          
Opdrætsmetoder
Følgende regler gælder
for opdrætsmetoder:
a)      Bløddyr opdrættet på liner eller efter
andre opdrætsmetoder som omhandlet i punkt 4.1.5.10, litra h), kan komme i
betragtning som økologiske produkter.
b)      Det er kun tilladt at opdrætte bløddyr i
bundkulturer, hvis miljøet ved opdræts- og høstlokaliteten ikke påvirkes
væsentligt. Den minimale indvirkning på miljøet skal kunne dokumenteres ved
hjælp af en undersøgelse af og rapport over driftslokaliteten, som den
erhvervsdrivende skal forelægge for kontrolmyndigheden og kontrolorganet.
Rapporten skal indgå som et særskilt kapitel i planen for bæredygtig
forvaltning.
4.2.4.          
Forvaltning
Følgende regler gælder for forvaltningen:
a)      Opdrætstætheden må ikke overstige den,
der anvendes for ikke-økologiske bløddyr i området. Sortering, udtynding og
justering af opdrætstætheden foretages alt efter omfanget af biomassen og for
at sikre høj dyrevelfærd og produktkvalitet.
b)      Foulingorganismer fjernes mekanisk eller
ved håndkraft og genudsættes så vidt muligt i en vis afstand fra bruget, hvor
der opdrættes bløddyr. Det er tilladt én gang i produktionscyklussen at
behandle bløddyr med en kalkopløsning for at bekæmpe konkurrerende
foulingorganismer.
4.2.5.          
Særlige regler for opdræt af østers
Det er tilladt at
opdrætte østers i net ophængt på bukke. Disse og andre konstruktioner, der
anvendes til opdræt af østers, skal anbringes således, at de ikke danner en
ubrudt barriere langs kysten. Bestanden skal anbringes omhyggeligt i
tidevandszonen for at optimere produktionen. Opdrættet skal opfylde kravene i
punkt 4.1.5.10. h).
Del
IV: Produktionsregler for forarbejdede fødevarer og forarbejdet foder
Ud over de generelle produktionsregler, der er
fastsat i artikel 7, 8, 9 og 13, finder de bestemmelser, der er fastsat i denne
del, anvendelse på forarbejdede fødevarer og forarbejdede foderstoffer.
1.                      
Generelle krav til produktion af
forarbejdede fødevarer og foderstoffer
1.1.                
Fødevare- og fodertilsætningsstoffer, tekniske
hjælpestoffer og andre stoffer og ingredienser til forarbejdning af fødevarer
og foder samt eventuel forarbejdningspraksis, som f.eks. røgning, skal være i
overensstemmelse med god fremstillingspraksis[10].
1.2.                
Erhvervsdrivende i fødevare- og fodersektoren skal
etablere og ajourføre passende procedurer baseret på en systematisk
identifikation af kritiske forarbejdningstrin.
1.3.                
Anvendelse af procedurerne i punkt 1.2. skal sikre,
at de forarbejdede produkter altid er i overensstemmelse med bestemmelserne i
denne forordning.
1.4.                
De erhvervsdrivende skal overholde og gennemføre
procedurerne i punkt 1.2., herunder navnlig:
a)      træffe forebyggende foranstaltninger for
at undgå risikoen for forurening med ikke-tilladte produkter eller stoffer
b)      træffe passende
rengøringsforanstaltninger, kontrollere effektiviteten heraf og registrere dem
c)      sikre, at ikke-økologiske produkter ikke
markedsføres med en henvisning til økologisk produktion
1.5.                
Tilberedning af forarbejdede økologiske produkter
skal holdes adskilt i tid eller rum fra ikke-økologiske produkter. Hvis
ikke-økologiske produkter også tilberedes eller opbevares i tilberedningsenheden,
skal den erhvervsdrivende: 
a)      underrette kontrolmyndigheden eller
kontrolorganet herom
b)      udføre aktiviteterne som en fuldstændig
serie på et andet sted eller et andet tidspunkt end tilsvarende aktiviteter for
ikke-økologiske produkter
c)      opbevare økologiske produkter på et andet
sted eller et andet tidspunkt, før og efter aktiviteterne
d)      føre et ajourført register over alle
aktiviteter og forarbejdede mængder
e)      træffe forholdsregler til at sikre, at
partierne kan identificeres, og til at undgå sammenblanding eller ombytning med
ikke-økologiske produkter
f)       først håndtere økologiske produkter
efter passende rengøring af produktionsudstyret.
1.6.                
Der må ikke anvendes produkter, stoffer og metoder,
der genskaber egenskaber, der er gået tabt ved forarbejdning og oplagring af
økologiske fødevarer, retter op på følgerne af en forsømmelig forarbejdning af
økologiske produkter eller på anden måde kan være vildledende med hensyn til
den sande karakter af produkter, der skal markedsføres som økologiske
fødevarer.
2.                      
Krav til produktion af forarbejdede
fødevarer
2.1.                
Følgende betingelser gælder for sammensætningen af
forarbejdede økologiske fødevarer:
a)      Produktet skal hovedsagelig være
fremstillet af landbrugsingredienser når det skal fastslås, om et produkt hovedsagelig
er fremstillet af landbrugsingredienser, tages der ikke hensyn til tilsat vand
og kogesalt.
b)      Kun fødevaretilsætningsstoffer, tekniske
hjælpestoffer, smagsstoffer, vand, salt, produkter af mikroorganismer og
enzymer, mineraler, sporstoffer, vitaminer samt aminosyrer og andre
mikronæringsstoffer i fødevarer til særlige ernæringsmæssige formål, der er
tillagt til anvendelse i økologisk produktion i henhold til artikel 19, må
anvendes.
c)      En økologisk ingrediens må ikke være til
stede sammen med samme ingrediens, hvis sidstnævnte er under omlægning eller
anvendes i ikke-økologisk form.
d)      Fødevarer fremstillet af afgrøder under
omlægning må kun bestå af en enkelt vegetabilsk ingrediens af
landbrugsoprindelse.
2.2.                
Brug af visse produkter og stoffer til
forarbejdning af fødevarer 
2.2.1.          
Kun de produkter og stoffer, der er omhandlet i
punkt 2.1, litra b), og de produkter og stoffer, der er omhandlet i punkt
2.2.2, 2.2.4. og 2.2.5., må anvendes ved forarbejdning af fødevarer, bortset
fra produkter og stoffer i vinavlsprodukter, for hvilke punkt 2 i del V finder
anvendelse, og gær, for hvilket punkt 1.3 i del VI finder anvendelse.
2.2.2.          
Ved forarbejdningen af fødevarer må følgende
produkter og stoffer anvendes: 
a)      mikroorganisme- og
fødevareenzympræparater, der normalt anvendes ved forarbejdning af fødevarer
dog skal fødevareenzymer, der anvendes som fødevaretilsætningsstof, være
tilladt til anvendelse i økologisk produktion i henhold til artikel 19
b)      stoffer og produkter som defineret i
artikel 3, stk. 2, litra b) og d), i Europa-Parlamentets og Rådets forordning
(EF) nr. 1334/2008 of [11],
der er mærket som naturlige aromastoffer eller naturlige aromapræparater, jf.
artikel 15, stk. 1, litra e), og artikel 16 i nævnte forordning.
c)      farvestoffer til mærkning af kød og æggeskaller
i henhold til artikel 17 i Europa-Parlamentets og Rådets forordning (EF) nr.
1333/2008[12]
d)      drikkevand og salt (med natriumchlorid
eller kaliumchlorid som basisstoffer), der normalt anvendes ved forarbejdning
af fødevarer
e)      mineraler (herunder sporstoffer),
vitaminer, aminosyrer og mikronæringsstoffer er kun tilladt, såfremt der
foreligger et lovmæssigt krav om at anvende dem i de pågældende fødevarer.
2.2.3.          
Med henblik beregningen omhandlet i artikel 21,
stk. 3, finder følgende bestemmelser anvendelse:
a)      visse fødevaretilsætningsstoffer, som er
tilladt til anvendelse i økologisk produktion i henhold til artikel 19,
beregnes som landbrugsingredienser
b)      de præparater og stoffer, der er
omhandlet i punkt 2.2.2., skal ikke beregnes som landbrugsingredienser
c)      gær og gærprodukter beregnes som
landbrugsingredienser.
2.2.4.          
Følgende ikke-økologiske landbrugsingredienser må
anvendes til forarbejdning af økologiske fødevarer:
a)      Animalske produkter:
i)       Vandorganismer,
der ikke stammer fra akvakultur, og som det er tilladt at anvende i
ikke-økologiske fødevaretilberedninger
ii)      Gelatine
iii)     Tarme
b)      Uforarbejdede vegetabilske produkter samt
produkter fremstillet heraf ved forarbejdning
i)       Spiselige
frugter, nødder og frø:
–                       
Kolanødder                            Cola
acuminata
ii)      Spiselige
krydderier og krydderurter:
–                       
Peberrodsfrø                           Armoracia
rusticana
–                       
Saflorblomster                        Carthamus
tinctorius
–                       
Brøndkarse                             Nasturtium
officinale
iii)     Andet:
–      Alger, herunder tang
c)      Forarbejdede vegetabilske produkter:
i)       Sukker,
stivelse og andre korn- og rodfrugtprodukter:
–                       
Rispapir
–                       
Risstivelse og voksmajsstivelse, ikke kemisk
modificeret
ii)      Andet:
–      Rom, udelukkende fremstillet af saft af sukkerrør.
2.2.5.          
Fedtstoffer og olier, også raffinerede, men ikke
kemisk modificerede, må anvendes i ikke-økologisk form, hvis de er fremstillet
af andre planter end:
–      Kakao                                     Theobroma cacao
–      Kokos                                     Cocos nucifera
–      Oliven                                     Olea europaea
–      Solsikke                                  Helianthus annuus
–      Palme                                      Elaeis guineensis
–      Raps                                       Brassica napus, rapa
–      Saflor                                      Carthamus tinctorius
–      Sesam                                     Sesamum indicum
–      Soja                                        Glycine max.
3.                      
Krav til produktion af forarbejdede
fødevarer
3.1.                
Økologiske fodermidler eller fodermidler, der er
under omlægning, må ikke indgå samtidig med de samme fodermidler produceret
efter ikke-økologiske metoder til fremstilling af et økologisk foderprodukt.
3.2.                
Fodermidler, der anvendes eller forarbejdes i
økologisk produktion, må ikke være forarbejdet ved hjælp af kemisk fremstillede
opløsningsmidler.
Del
V: Vin
1.                      
Anvendelsesområde
1.1.                
Ud over de generelle produktionsregler, der er
fastsat i artikel 7, 8, 9 og 14, finder bestemmelserne i denne del anvendelse
for økologisk produktion af de vinavlsprodukter, der er omhandlet i artikel 1,
stk. 2, nr. l, i forordning (EU) nr. 1308/2013.
1.2.                
Kommissionens forordning (EF) nr. 606/2009[13] og (EF) nr. 607/2009[14] anvendes, medmindre
andet udtrykkeligt er fastsat i denne del.
2.                      
Brug af visse produkter og stoffer
2.1.                
Vinavlsprodukter skal være fremstillet af
økologiske råvarer.
2.2.                
Kun de produkter og stoffer, der er tilladt til
anvendelse i økologisk produktion i henhold til artikel 19, må anvendes
til fremstilling af vinavlsprodukter, herunder i de følgende ønologiske
fremgangsmåder med forbehold af de betingelser og begrænsninger, der er fastsat
i forordning (EU) nr. 1308/2013 og forordning (EF) nr. 606/2009
og navnlig i bilag I A til nævnte forordning.
3.                      
Ønologiske fremgangsmåder og restriktioner
3.1.                
Uden at dette berører anvendelsen af afdeling 1. og
2. og af de i punkt 3.2 til 3.5 fastsatte forbud og restriktioner, er kun de
ønologiske fremgangsmåder og behandlingsmetoder, herunder de restriktioner, der
er fastsat i artikel 80 og artikel 83, stk. 2, i forordning (EU) nr. 1308/2013,
og i artikel 3, artikel 5 til 9 og artikel 11 til 14 i forordning (EF) nr.
606/2009, og de tilhørende bilag, der anvendes inden den 1. august 2010,
tilladt.
3.2.                
Følgende ønologiske fremgangsmåder og behandlingsmetoder
må ikke anvendes:
a)      delvis koncentration gennem nedkøling i
overensstemmelse med del I, afdeling B.1, litra c), i bilag VIII til forordning
(EU) nr. 1308/2013
b)      fjernelse af svovldioxid ved fysiske
processer i overensstemmelse med nr. 8 i bilag I A til forordning (EF) nr.
606/2009
c)      behandling med elektrodialyse for at
stabilisere vinens vinsyreindhold i overensstemmelse med nr. 36 i bilag I A til
forordning (EF) nr. 606/2009
d)      delvis fjernelse af vinens alkohol i
overensstemmelse med nr. 40 i bilag I A til forordning (EF) nr. 606/2009
e)      behandling med kationbyttere for at
stabilisere vinens vinsyreindhold i overensstemmelse med nr. 43 i bilag I A til
forordning (EF) nr. 606/2009.
3.3.                
Nedenstående ønologiske fremgangsmåder og
behandlingsmetoder må anvendes på følgende betingelser:
a)      ved varmebehandling i overensstemmelse
med nr. 2 i bilag I A til forordning (EF) nr. 606/2009 må temperaturen
ikke overstige 70 °C
b)      ved centrifugering og filtrering med
eller uden et inaktivt filtreringsmiddel i overensstemmelse med nr. 3 i bilag I
A til forordning (EF) nr. 606/2009 må porestørrelsen ikke være mindre end 0,2
mikrometer.
3.4.                
Kommissionen vil inden den 1. august 2015 undersøge
brugen af følgende ønologiske fremgangsmåder og behandlingsmetoder med henblik
på at udfase disse metoder eller begrænse brugen af dem yderligere:
a)      varmebehandling, jf. nr. 2 i bilag I A
til forordning (EF) nr. 606/2009
b)      brug af ionbyttende harpikser, jf. nr. 20
i bilag I A til forordning (EF) nr. 606/2009.
c)      omvendt osmose i overensstemmelse med del
I, afdeling B.1, litra b), i bilag VIII til forordning (EU) nr. 1308/2013 
3.5.                
Ændringer, som gennemføres efter den 1. august
2010, for så vidt angår de ønologiske fremgangsmåder og behandlingsmetoder, der
er fastsat i forordning (EF) nr. 1234/2007 eller (EF) nr. 606/2009,
må kun anvendes i den økologiske produktion af vin efter vedtagelsen af de
foranstaltninger, der er nødvendige for gennemførelsen af de produktionsregler,
som er fastsat i afdeling 3, og i givet fald en evalueringsproces i henhold til
artikel 19 i denne forordning.
Del
VI: Gær til konsum eller til foder 
Ud over de generelle produktionsregler, der er
fastsat i artikel 7, 8, 9 og 15, finder de bestemmelser, der er fastsat i denne
del, anvendelse på økologisk gær, der skal anvendes til konsum eller foder.
1.                      
Generelle krav
1.1.                
Til produktion af økologisk gær må der kun anvendes
økologisk fremstillede substrater.
1.2.                
Økologisk gær må ikke være til stede i økologiske
fødevarer eller økologisk foder sammen med ikke-økologisk gær.
1.3.                
Følgende stoffer må anvendes i produktion,
tilberedning og formulering af økologisk gær
a)      tekniske hjælpestoffer, der er tilladt
til anvendelse i økologisk produktion i henhold til artikel 19
b)      de produkter og stoffer, der er omhandlet
i punkt 2. 2.2., litra a) og d), i del IV.
BILAG III
INDSAMLING,
EMBALLERING, TRANSPORT OG OPBEVARING AF PRODUKTER
1.                      
Indsamling og transport af produkter til
tilberedningsenheder
De erhvervsdrivende kan kun foretage samtidig
indsamling af økologiske og ikke-økologiske produkter, hvis der træffes
passende forholdsregler for at undgå enhver sammenblanding eller ombytning med
ikke-økologiske produkter og for at sikre, at de økologiske produkter kan
identificeres. Den erhvervsdrivende skal sørge for, at kontrolmyndigheden eller
kontrolorganet har adgang til alle oplysninger om indsamlingsdage, -tidspunkter
og -rute samt tid og sted for modtagelsen af produkterne.
2.                      
Emballering og transport af produkter til
andre erhvervsdrivende eller enheder
2.1.                
Den erhvervsdrivende skal sikre, at økologiske produkter
kun transporteres til andre erhvervsdrivende eller enheder, herunder engros- og
detailvirksomheder, i egnede emballager, containere eller køretøjer, der er
lukket på en sådan måde, at indholdet ikke kan skiftes ud uden manipulation
eller beskadigelse af forseglingen, og som er forsynet med en mærkning, der
foruden eventuelle andre angivelser, som er påbudt i henhold til
EU-lovgivningen, omfatter: 
a)      navn og adresse på den erhvervsdrivende
og – hvis forskellig – på ejeren eller sælgeren af produktet
b)      produktets navn eller, hvis det drejer
sig om en foderblanding, en deklaration, inklusive en henvisning til økologisk
produktion
c)      navn eller kodenummer på den
kontrolmyndighed eller det kontrolorgan, som den erhvervsdrivende hører under,
og
d)      hvis det er relevant, varepartiets
identifikationsmærke ifølge en mærkningsordning, som enten er godkendt på
nationalt plan eller af kontrolmyndigheden eller kontrolorganet, og som gør det
muligt at relatere varepartiet til den i artikel 24 omhandlede fortegnelse.
De i litra a) til d) nævnte oplysninger kan
også anføres i et ledsagedokument, hvis dette dokument kan relateres entydigt
til den emballage, den container eller det transportmiddel, produktet befinder
sig i. Ledsagedokumentet skal indeholde oplysninger om leverandøren eller
transportvirksomheden.
2.2.                
Det er ikke nødvendigt at lukke emballager,
containere eller køretøjer:
a)      hvis transporten foregår direkte mellem
en erhvervsdrivende og en anden erhvervsdrivende, og de begge er underlagt den
økologiske kontrolordning 
b)      hvis produkterne ledsages af et dokument,
som indeholder de oplysninger, der kræves i henhold til punkt 2.1 og
c)      hvis både den afsendende og modtagende
erhvervsdrivende fører fortegnelser over disse transportoperationer og stiller
dem til rådighed for kontrolmyndigheden eller kontrolorganet for sådanne
transportoperationer.
3.                      
Særlige regler for transport af foder til
andre produktions- eller tilberedningsenheder eller opbevaringslokaler
Den erhvervsdrivende skal ved transport af
foder til andre produktions- eller tilberedningsenheder eller
opbevaringslokaler sikre, at følgende betingelser er opfyldt:
a)      økologisk producerede foderstoffer,
foderstoffer fra omlægning og ikke-økologiske foderstoffer skal være effektivt
fysisk adskilt fra hinanden under transport
b)      Køretøjer eller containere, som har
transporteret ikke-økologiske produkter, må kun anvendes til transport af
økologiske produkter, hvis:
i)       der
er foretaget passende rengøring, hvis effektivitet er blevet kontrolleret,
inden der påbegyndes transport af økologiske produkter, og den erhvervsdrivende
registrerer disse aktiviteter
ii)      der
på baggrund af de vurderede risici træffes alle nødvendige foranstaltninger i
henhold til kontrolforanstaltninger, og den erhvervsdrivende i givet fald
sikrer, at ikke-økologiske produkter ikke markedsføres med en henvisning til
den økologiske produktionsmetode
iii)     den
erhvervsdrivende fører registre over disse transportoperationer og stiller dem
til rådighed for kontrolmyndigheden eller kontrolorganet
c)      transporten af færdige økologiske
foderstoffer foregår fysisk eller tidsmæssigt adskilt fra transporten af andre
færdigvarer
d)      produktmængden ved transportens
begyndelse og de mængder, der er afleveret i forbindelse med hver leverance på
leveringsrunden, skal registreres.
4.                      
Transport af levende fisk
4.1.                
Levende fisk skal transporteres i egnede tanke med
rent vand, som opfylder deres fysiologiske behov med hensyn til temperatur og
opløst ilt.
4.2.                
Tankene skal rengøres grundigt, desinficeres og
skylles, inden de anvendes til transport af økologiske fisk og fiskeprodukter.
4.3.                
Der træffes foranstaltninger til at reducere
risikoen for stress. Under transport må individtætheden ikke være så høj, at
den er til skade for den pågældende art.
4.4.                
Der opbevares dokumentation for de aktiviteter, der
er omhandlet i punkt 4.1, 4.2 og 4.3.
5.                      
Modtagelse af produkter fra andre
erhvervsdrivendes enheder
Ved modtagelsen af et økologisk produkt skal
den erhvervsdrivende kontrollere lukningen af emballagen eller containeren i de
tilfælde, hvor det er påbudt, samt tilstedeværelsen af de angivelser, der er
nævnt i afdeling 2.
Den erhvervsdrivende skal krydstjekke
oplysningerne i den i afdeling 2 omhandlede mærkning med oplysningerne i
ledsagedokumenterne. Resultatet af disse kontroller skal udtrykkeligt anføres i
den fortegnelse, der er omhandlet i artikel 24.
6.                      
Særlige regler for modtagelse af produkter
fra et tredjeland
Hvis økologiske produkter importeres fra et
tredjeland, skal de transporteres i emballager eller containere, der er lukket
på en sådan måde, at indholdet ikke kan skiftes ud, og som er forsynet med en
eksportøridentifikation og de nødvendige mærker og numre til at fastslå
overensstemmelse mellem partiet og kontrolattesten for import fra tredjelande.
Ved modtagelsen af et økologisk produkt, der
importeres fra et tredjeland, skal den fysiske eller juridiske person, til hvem
den importerede sending leveres, og som modtager den med henblik på yderligere
tilberedning eller markedsføring, kontrollere lukningen af emballagen eller
containeren og, for så vidt angår produkter, der er importeret i henhold til
artikel 28, stk. 1, litra b), nr. ii), skal kontrollere, at
nævnte artikel omfatter den produkttype, der er indeholdt i forsendelsen.
Resultatet af denne kontrol skal udtrykkeligt anføres i den fortegnelse, der er
omhandlet i artikel 24.
7.                      
Opbevaring af produkter
7.1.                
Steder, der benyttes til opbevaring af produkter,
skal forvaltes på en sådan måde, at partierne kan identificeres, og at
sammenblanding eller forurening med produkter eller stoffer, som ikke er i
overensstemmelse med reglerne for økologisk produktion, undgås. Økologiske
produkter skal til enhver tid tydeligt kunne identificeres. 
7.2.                
Drejer det sig om enheder for økologisk vegetabilsk
og animalsk produktion, er det på sådanne enheder forbudt at opbevare andre
råvarer end dem, der er tilladt til anvendelse i økologisk produktion i henhold
til artikel 19.
7.3.                
Der kan opbevares allopatiske veterinærlægemidler
og antibiotika på landbrugsbedrifter og akvakulturbrug, hvis de er foreskrevet
af en dyrlæge som led i behandlinger, der er nævnt i punkt 1.5.2.2 i del II og
punkt 4.1.4.2, litra a) i del III i bilag II, og såfremt de opbevares på
et sted under tilsyn, og der føres en logbog over dem, jf. artikel 24 i
denne forordning.
7.4.                
Hvis en erhvervsdrivende håndterer både
ikke-økologiske produkter og økologiske produkter, og sidstnævnte opbevares i
opbevaringsanlæg, hvor også andre landbrugsprodukter eller fødevarer opbevares:
a)      skal de økologiske produkter holdes
adskilt fra de øvrige landbrugsprodukter eller fødevarer
b)      skal der træffes forholdsregler til at
sikre, at sendingerne kan identificeres, og til at undgå sammenblanding eller
ombytning med ikke-økologiske produkter.
c)      skal der være foretaget passende
rengøring, hvis effektivitet er blevet kontrolleret, inden lagringen af
økologiske produkter, og den erhvervsdrivende fører fortegnelser over disse
aktiviteter.
BILAG IV
DE
BETEGNELSER, DER ER OMHANDLET I ARTIKEL 21
BG:
биологичен.
ES: ecológico, biológico.
CS: ekologické, biologické.
DA: økologisk.
DE: ökologisch, biologisch.
ET: mahe, ökoloogiline.
EL:
βιολογικό.
EN: organic.
FR: biologique
GA: orgánach
HR: ekološki.
IT: biologico
LV: bioloģisks, ekoloģisks
LT: ekologiškas
LU: biologësch
HU: ökológiai
MT: organiku
NL: biologisch
PL: ekologiczne
PT: biológico.
RO: ecologic
SK: ekologické, biologické,
SL: ekološki
FI: luonnonmukainen
SV: ekologisk.
--------------------------------------------------
BILAG V
DEN
EUROPÆISKE UNIONS LOGO FOR ØKOLOGISK PRODUKTION OG KODENUMRE
1.                      
Logo
1.1.                
Den Europæiske Unions logo for økologisk produktion
skal svare til nedenstående model:
LOGO, der skal indsættes
1.2.                
Referencefarven i Pantone er Green Pantone nr. 376
og Green [50 % Cyan + 100 % Yellow], når der anvendes
firfarvetryk.
1.3.                
Den Europæiske Unions logo for økologisk produktion
kan også anvendes i sort og hvidt som vist nedenfor, men kun når det ikke kan
vises i farve:
LOGO, der skal indsættes
1.4.                
Hvis emballagens eller mærkningens baggrundsfarve
er mørk, kan symbolerne anvendes i negativt format med emballagens eller
mærkningens baggrundsfarve.
1.5.                
Anvendes et logo i farver på en farvet baggrund,
som gør det mindre tydeligt, bør der anvendes en ydre linje omkring logoet for
at øge kontrasten med baggrundsfarverne.
1.6.                
I visse særlige situationer, hvor en emballage er
forsynet med angivelser i en enkelt farve, kan Den Europæiske Unions logo for
økologisk produktion fremstå i samme farve.
1.7.                
Den Europæiske Unions logo for økologisk produktion
skal være mindst 9 mm højt mindst 13,5 mm bredt Forholdet mellem
højde og bredde skal altid være 1: 1,5. På meget små emballager kan det være
nødvendigt at reducere minimumshøjden til 6 mm.
1.8.                
Den Europæiske Unions logo for økologisk produktion
kan anvendes sammen med grafiske eller bogstavelige elementer, der henviser til
økologisk produktion på betingelse af, at disse elementer ikke ændrer eller
denaturerer hverken karakteren af Den Europæiske Unions logo for økologisk
produktion eller angivelserne i artikel 22. Hvis Den Europæiske Unions
logo for økologisk produktion anvendes samtidigt med nationale eller private
logoer, der har en anden grøn farve end den i punkt 2 nævnte referencefarve,
kan EU-logoet for økologisk produktion anvendes i nævnte ikke-referencefarve.
2.                      
Kodenumre
Kodenumrenes almindelige format er følgende:
AB-CDE-999
hvor:
a)      »AB« er ISO-koden for det land, hvor
kontrollen finder sted,
b)      »CDE« er en angivelse i tre bogstaver,
der skal afgøres af Kommissionen eller den enkelte medlemsstat, som f.eks.
»bio« eller »öko« eller »org« eller »eko«, der henviser til økologisk
produktion og
c)      »999« er referencenummeret med højst tre
cifre, der tildeles af:
i)       den
enkelte medlemsstats kompetente myndighed til de kontrolmyndigheder eller
kontrolorganer, de har delegeret kontrolopgaver til
ii)      Kommissionen
til:
–      de kontrolmyndigheder og kontrolorganer, der anerkendt af Kommissionen
i henhold til artikel 29
–      til de tredjelandes kompetente myndigheder, som er anerkendt af
Kommissionen i henhold til artikel 31.
[1]               Rådets direktiv 91/676/EØF af 12. december 1991 om
beskyttelse af vand mod forurening forårsaget af nitrater, der stammer fra
landbruget (EFT L 375 af 31.12.1991, s. 1).
[2]               Kommissionens forordning (EF) nr. 1974/2006 af
15. december 2006 om gennemførelsesbestemmelser til Rådets forordning (EF)
nr. 1698/2005 om støtte til udvikling af landdistrikterne fra Den Europæiske
Landbrugsfond for Udvikling af Landdistrikterne (ELFUL) (EUT L 368 af
23.12.2006, s. 15).
[3]               Europa-Parlamentets og Rådets forordning (EU)
nr. 1305/2013 af 17. december 2013 om støtte til udvikling af
landdistrikterne fra Den Europæiske Landbrugsfond for Udvikling af
Landdistrikterne (ELFUL) og om ophævelse af Rådets forordning (EF)
nr. 1698/2005 (EUT L 347 af 20.12.2013, s. 487).
[4]               Rådets direktiv 2008/119/EF af 18. december 2008 om
fastsættelse af mindstekrav med hensyn til beskyttelse af kalve (EUT L 10 af
15.1.2009, s. 7)
[5]               Europa-Parlamentets og Rådets direktiv 2000/60/EF af 23.
oktober 2000 om fastlæggelse af en ramme for Fællesskabets vandpolitiske
foranstaltninger (EFT L 327 af 22.12.2000, s. 1).
[6]               Europa-Parlamentets og Rådets direktiv 2008/56/EF af 17.
juni 2008 om fastlæggelse af en ramme for Fællesskabets havmiljøpolitiske
foranstaltninger (havstrategirammedirektivet)
(EFT L 164 af 25.6.2008, s. 19).
[7]               Rådets forordning (EF) nr. 708/2007 af 11.6.2007 om brug
af fremmede og lokalt fraværende arter i akvakultur (EUT L 168 af 28.6.2007, s.
1).
[8]               Europa-Parlamentets og Rådets direktiv 2011/92/EU af 13.
december 2011 om vurdering af visse offentlige og private projekters
indvirkning på miljøet (EUT L 26 af 28.1.2012, s. 1).
[9]               Europa-parlamentets og Rådets direktiv 2006/113/EF af
12. december 2006 om kvalitetskrav til skaldyrvande (EUT L 376 af
27.12.2006, s. 14).
[10]             God fremstillingspraksis som defineret i artikel 3,
litra a), i Kommissionens forordning (EF) nr. 2023/2006 af 22.
december 2006 om god fremstillingsmæssig praksis for materialer og genstande
bestemt til at komme i berøring med levnedsmidler (EFT L 384 af
29.12.2006, s. 75)
[11]             Europa-Parlamentets og Rådets forordning (EF) nr.
1334/2008 af 16. december 2008 om aromaer og visse fødevareingredienser med
aromagivende egenskaber til anvendelse i og på fødevarer og om ændring af
Rådets forordning (EØF) nr. 1601/91, forordning (EF) nr. 2232/96, forordning
(EF) nr. 110/2008 og direktiv 2000/13/EF (EUT L 354 af 31.12.2008, s. 34).
[12]             Europa-Parlamentets og Rådets forordning (EF) nr.
1333/2008 af 16. december 2008 om fødevaretilsætningsstoffer (EUT L 354 af
31.12.2008, s. 16). 
[13]             Kommissionens forordning (EF) nr. 606/2009 af 10. juli
2009 om gennemførelsesbestemmelser til Rådets forordning (EF) nr. 479/2008 for
så vidt angår kategorier af vinavlsprodukter, ønologiske fremgangsmåder og
restriktioner i forbindelse hermed (EUT L 193 af 24.7.2009, s. 1).
[14]             Kommissionens forordning (EF) nr. 607/2009 af 14.
juli 2009 om gennemførelsesbestemmelser til Rådets forordning (EF)
nr. 479/2008 for så vidt angår beskyttede oprindelsesbetegnelser og
beskyttede geografiske betegnelser, traditionelle benævnelser og mærkning og
præsentation af visse vinavlsprodukter (EUT L 193 af 24.7.2009, s. 60).